
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 58 

24 Μαρτίου 1999 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 55 

Κωδικοποίηση σ’ ενιαίο κείμενο των διατάξεων της νομο¬ 
θεσίας για την εκλογή βουλευτών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις του άρθρου 7 παράγραφος 4 του ν. 
2623/1998, «Ανασύνταξη των εκλογικών καταλόγων, ορ¬ 
γάνωση και άσκηση του εκλογικού δικαιώματος των ετε¬ 
ροδημοτών, εκσυγχρονισμός της εκλογικής διαδικασίας 
και άλλες διατάξεις» (ΦΕΚ139 Α’), μετά την πρόταση της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 

Άρθρο μόνο 
Οι ισχύουσες διατάξεις: 

1. Του π.δ. 92/1994 «Κωδικοποίηση σ’ ενιαίο κείμενο των 
διατάξεων της νομοθεσίας για την εκλογή βουλευτών» 
(ΦΕΚ 69 Α’). 

2. Του άρθρου 14, παράγραφος 4, του ν. 2307/1995 
«Προσαρμογή Νομοθεσίας αρμοδιότητας Υπουργείου Ε¬ 
σωτερικών στις διατάξεις για τη Νομαρχιακή Αυτοδιοίκη¬ 
ση και άλλες διατάξεις» (ΦΕΚ 113 Α'). 

3. Του άρθρου 3, παράγραφος 9, του ν. 2408/1996, 
«Τροποποίηση διατάξεων του Ποινικού Κώδικα, του Κώ¬ 
δικα Ποινικής Δικονομίας, του Κώδικα Βασικών Κανόνων 
για τη Μεταχείριση των Κρατουμένων και άλλες διατά¬ 
ξεις» (ΦΕΚ 104 Ά). 

4. Του άρθρου 2, παράγραφος 7, του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ 244 Α'). 

5. Του άρθρου 5, του ν. 2623/1998 «Ανασύνταξη των ε¬ 
κλογικών καταλόγων, οργάνωση και άσκηση του εκλογι¬ 
κού δικαιώματος των ετεροδημοτών, εκσυγχρονισμός 
της εκλογικής διαδικασίας και άλλες διατάξεις» (ΦΕΚ 139 
Α'), κωδικοποιούνται σε ενιαίο κείμενο με τον τίτλο «Νο¬ 
μοθεσία για την Εκλογή Βουλευτών» ως εξής: 


ΝΟΜΟΘΕΣΙΑ ΓΙΑ ΤΗΝ ΕΚΛΟΓΗ ΒΟΥΛΕΥΤΩΝ 
ΒΙΒΛΙΟ ΠΡΩΤΟ 
ΕΚΛΟΓΙΚΕΣ ΠΕΡΙΦΕΡΕΙΕΣ 
ΒΟΥΛΕΥΤΙΚΕΣ ΕΔΡΕΣ 

ΕΚΛΟΓΕΙΣ - ΕΚΛΟΓΙΚΟΙ ΚΑΤΑΛΟΓΟΙ 
ΕΚΛΟΓΙΜΟΙ 
ΤΜΗΜΑ Α’ 

ΕΚΛΟΓΙΚΕΣ ΠΕΡΙΦΕΡΕΙΕΣ 
ΚΑΙ ΒΟΥΛΕΥΤΙΚΕΣ ΕΔΡΕΣ 

Άρθρο 1 

(Άρθρο 1 π.δ. 92/1994) 

Εκλογικές Περιφέρειες 

1. Περιφέρεια για την εκλογή βουλευτών ορίζεται ο νο¬ 
μός. 

2. Κατ’ εξαίρεση διαιρούνται: α) Ο νομός Αττικής σε πέ¬ 
ντε (5) εκλογικές περιφέρειες, δηλαδή στις: αα) Α’ Εκλο¬ 
γική Περιφέρεια Αθηνών, που αποτελείται από το Δήμο Α¬ 
θηναίων, ββ) Β’ Εκλογική Περιφέρεια Αθηνών, που αποτε- 
λείται από τους υπόλοιπους δήμους και κοινότητες, που 
περιλαμβάνονταν στην περιφέρεια του πρώην δήμου Α¬ 
θηναίων, γγ) Α’ Εκλογική Περιφέρεια Περαιώς, που απο- 
τελείται από το Δήμο Πειραιώς, το Δήμο Σπετσών και από 
τις επαρχίες Αίγινας, Κυθήρων, Τροιζηνίας και Ύδρας, 
δδ) Β’ Εκλογική Περιφέρεια Πειραιώς, που αποτελείται α¬ 
πό τους υπόλοιπους δήμους και κοινότητες που περιλαμ¬ 
βάνονταν στην περιφέρεια του πρώην Δήμου Πειραιώς 
και τη νήσο Σαλαμίνας και εε) Εκλογική Περιφέρεια του 
νομού Αττικής και β) Ο νομός Θεσσαλονίκης σε δύο (2) ε¬ 
κλογικές περιφέρειες, δηλαδή στις αα) Α’ Εκλογική Περι¬ 
φέρεια Θεσσαλονίκης, που αποτελείται από τον πρώην 
Δήμο Θεσσαλονίκης, και ββ) Β’ Εκλογική Περιφέρεια 
Θεσσαλονίκης, που αποτελείται από το υπόλοιπο του νο¬ 
μού Θεσσαλονίκης. 

3. Οι εκλογικές περιφέρειες νοούνται με τα διοικητικά 
όριά τους που ισχύουν την Ιην Ιανουάριου 1985. 

Άρθρο 2 

(Άρθρο 2 π.δ. 92/1994) 

Αριθμός βουλευτών - βουλευτικές έδρες 

1. Ο αριθμός των βουλευτών για όλη την επικράτεια ο¬ 
ρίζεται σε τριακόσιους. Από αυτούς οι διακόσιοι ογδόντα 
οκτώ εκλέγονται στις εκλογικές περιφέρειες στις οποίες 
οι αντίστοιχες βουλευτικές έδρες κατανέμονται σύμφωνα 
με όσα ορίζονται στις παραγράφους 2 έως και 5 του άρ¬ 
θρου αυτού. Οι υπόλοιποι δώδεκα εκλέγονται ενιαίως σε 
ολόκληρη την επικράτεια, σύμφωνα με όσα ορίζονται στο 
επόμενο άρθρο. 

2.0 αριθμός των βουλευτικών εδρών κάθε εκλογικής πε¬ 
ριφέρειας ορίζεται κάθε φορά με βάση το νόμιμο πληθυ¬ 
σμό της, όπως αυτός προκύπτει από τ’ αποτελέσματα της 
τελευταίας απογραφής, της οποίας τα επίσημα αποτελέ¬ 
σματα δημοσιεύτηκαν στην Εφημερίδα της Κυβερνήσεως. 

3. Μέτρο για τον υπολογισμό του αριθμού των βουλευ¬ 
τικών εδρών κάθε εκλογικής περιφέρειας είναι το πηλίκο 
της διαίρεσης του συνολικού αριθμού των δημοτών της ε¬ 
πικράτειας, που καθορίζεται στους πίνακες που αναφέ- 
ρονται στην προηγούμενη παράγραφο, δια του συνολι¬ 
κού αριθμού των βουλευτικών εδρών, που ορίζεται στην 
παράγραφο 1, οι οποίες κατανέμονται στις εκλογικές πε¬ 
ριφέρειες. 

4. Το πηλίκο της διαίρεσης του αριθμού των δημοτών, 
που αναφέρονται στην παράγραφο 2 του άρθρου αυτού, 
δια του εκλογικού μέτρου, που αναφέρεται στην παρά¬ 
γραφο 3 του ίδιου άρθρου, αποτελεί τον αριθμό των βου¬ 
λευτικών εδρών κάθε εκλογικής περιφέρειας. 

5. Οι έδρες που απομένουν αδιάθετες, προστίθενται α- 
νά μία ώσπου να συμπληρωθεί ο συνολικός αριθμός των 
διακοσίων ογδόντα οκτώ (288) εδρών, που καθορίζεται 
στην παράγραφο 1, στις εκλογικές περιφέρειες, που πα¬ 
ρουσιάζουν κατά σειρά, το μεγαλύτερο υπόλοιπο. 

Άρθρο 3 

(Άρθρο 3 π.δ. 92/1994) 

Ψηφοδέλτιο Επικράτειας 

1. Η πρόταση υποψηφίων για τους δώδεκα (12) βουλευ¬ 
τές που εκλέγονται ενιαίως σ’ ολόκληρη την επικράτεια, 
υποβάλλεται από κόμμα ή συνασπισμό κομμάτων, που κα¬ 
ταρτίζει δικούς του συνδυασμούς, στις μισές τουλάχι¬ 
στον εκλογικές περιφέρειες της χώρας. Δεν επιτρέπεται 
υποβολή υποψηφιότητας σε πρόσωπο, που είναι υποψή¬ 
φιος στις ίδιες εκλογές, σ’ οποιαδήποτε εκλογική περιφέ¬ 
ρεια. 

2. Η πρόταση κάθε κόμματος ή συνασπισμού κομμάτων 
περιλαμβάνει δώδεκα (12) το πολύ υποψηφίους, μνημο¬ 
νεύει τα στοιχεία, που ορίζονται στην παράγραφο 3 του 
άρθρου 32 για κάθε υποψήφιο που προτείνεται και συνο¬ 
δεύεται με γραπή αποδοχή καθενός απ’ αυτούς και με υ¬ 
πεύθυνη δήλωση του ίδιου, ότι δεν αποδέχτηκε πρόταση 
υποψηφιότητας σ’ οποιαδήποτε εκλογική περιφέρεια της 
χώρας. Ως προς τα υπόλοιπα εφαρμόζονται οι διατάξεις 
του άρθρου 34. Η ανακήρυξη των υποψηφίων, στους ο¬ 
ποίους αναφέρεται η παράγραφος 1 του παρόντος άρ¬ 
θρου, κάθε κόμματος ή συνασπισμού κομμάτων, γίνεται 
σύμφωνα μ’ αυτά που προβλέπονται στο άρθρο 35 του 
παρόντος. Οι υποψήφιοι αναγράφονται υποχρεωτικά με 
τη σειρά που προτείνονται και ανακηρύσσονται. 


3. Οι γνωστοποιήσεις των συνδυασμών και των υποψη¬ 
φίων σ’ όλες τις εκλογικές περιφέρειες της χώρας, που α- 
ναφέρονται στο άρθρο 39 του παρόντος, πρέπει να περι¬ 
λαμβάνουν και τους συνδυασμούς όλων των κομμάτων 
και συνασπισμών κομμάτων, που ανακηρύχτηκαν σύμφω¬ 
να με την προηγούμενη παράγραφο. 

4. Τα έγκυρα ψηφοδέλτια που έλαβε κάθε κόμμα ή συ¬ 
νασπισμός κομμάτων σ’ ολόκληρη την επικράτεια, θεω¬ 
ρούνται ως ψήφοι που δόθηκαν και για το «ψηφοδέλτιο 
υποψηφίων επικράτειας» του αντίστοιχου κόμματος ή 
συνασπισμού κομμάτων. Ο αριθμός αυτών αναγράφε¬ 
ται σ’ όλους τους πίνακες διαλογής και στις πράξεις των 
εφορευτικών επιτροπών και των πρωτοδικείων που 
προβλέπονται από τη νομοθεσία για την εκλογή βου¬ 
λευτών. 

5. Οι βουλευτικές έδρες του άρθρου αυτού κατανέμο- 
νται στα κόμματα ή τους συνασπισμούς κομμάτων που 
παίρνουν μέρος στις εκλογές σε συνάρτηση με την εκλο¬ 
γική τους δύναμη σε όλη την επικράτεια και σύμφωνα με 
όσα ειδικότερα ορίζονται στην επόμενη παράγραφο. 

6. Η κατανομή των εδρών γίνεται με ειδική απόφαση 
της Ανώτατης Εφορευτικής Επιτροπής. Για το σκοπό 
αυτό αθροίζεται το σύνολο των έγκυρων ψηφοδελτίων 
που πήραν σ’ ολόκληρη την επικράτεια όλα τα κόμματα 
και οι συνασπισμοί που μετέχουν στις εκλογές και το ά¬ 
θροισμά τους διαιρείται με τον αριθμό των βουλευτικών 
εδρών που ορίζεται στην παράγραφο 1, δηλαδή με τον 
αριθμό 12. Το πηλίκο της διαίρεσης, παραλείποντας το 
κλάσμα, αποτελεί το εκλογικό μέτρο, με το οποίο διαι¬ 
ρείται η εκλογική δύναμη καθενός κόμματος ή συνασπι¬ 
σμού κομμάτων σε ολόκληρη την επικράτεια. Κάθε κόμ¬ 
μα ή συνασπισμός παίρνει τόσες έδρες, όσες φορές το 
εκλογικό μέτρο περιέχεται στην εκλογική του δύναμη 
στην ενιαία περιφέρεια ολόκληρης της επικράτειας. Οι 
έδρες που παίρνει κάθε κόμμα ή συνασπισμός κατα¬ 
λαμβάνονται από τους υποψηφίους που σύμφωνα με τη 
σειρά που οι υποψήφιοι αυτοί έχουν προταθεί και ανα- 
κηρυχθεί. Οι έδρες που ίσως απομένουν αδιάθετες, πα- 
ραχωρούνται στα κόμματα και τους συνασπισμούς που 
εμφανίζουν το μεγαλύτερο (ισχυρότερο) μέσο όρο έ¬ 
γκυρων ψηφοδελτίων σ’ ολόκληρη την επικράτεια ανά 
έδρα βουλευτή επικράτειας. Γ ια να υπολογιστεί ο μέ¬ 
σος όρος διαιρείται το σύνολο των έγκυρων ψηφοδελ¬ 
τίων κάθε κόμματος ή συνασπισμού με τον αριθμό των 
εδρών επικράτειας, που έχουν ήδη παραχωρηθεί, σύμ¬ 
φωνα με τα παραπάνω, αυξημένο κατά μία μονάδα. Η 
πρώτη από τις αδιάθετες έδρες παραχωρείται στο κόμ¬ 
μα ή συνασπισμό που εμφανίζει το μεγαλύτερο πηλίκο. 
Οι τυχόν υπόλοιπες αδιάθετες έδρες παραχωρούνται 
στα κόμματα ή τους συνασπισμούς ανά μία διαδοχικά, 
αφού επαναληφθεί η ίδια διαδικασία. Αν προκύψουν ίσα 
πηλίκα γίνεται κλήρωση και η έδρα παραχωρείται στο 
κόμμα ή το συνασπιμό που ευνοήθηκε από την κλήρω¬ 
ση. 

7. Η ανακήρυξη των βουλευτών, που εκλέγονται σύμ¬ 
φωνα με το παρόν άρθρο, γίνεται από το Πρωτοδικείο Α¬ 
θηνών, στο οποίο διαβιβάζεται απόσπασμα της απόφα¬ 
σης της Ανώτατης Εφορευτικής Επιτροπής. 

3. Οι υποψήφιοι βουλευτές που δεν εκλέγονται σύμφω¬ 
να με τις διατάξεις του άρθρου αυτού, ανακηρύσσονται 
ως αναπληρωματικοί των βουλευτών του «ψηφοδελτίου 
υποψηφίων επικράτειας» κάθε κόμματος ή συνασπισμού 

κομμάτων, που εκλέχτηκαν και ανακηρύχτηκαν. Αν εξα¬ 
ντληθεί ο αριθμός των αναπληρωματικών οι κενούμενες 
έδρες συμπληρώνονται από τους αναπληρωματικούς 
βουλευτές του κόμματος ή του συνασπισμού κομμάτων 
στα οποία ανήκουν οι κενούμενες έδρες, που ανακηρύ¬ 
χτηκαν στις εκλογικές περιφέρειες του άρθρου 1 της κω¬ 
δικοποίησης αυτής και στις οποίες το κόμμα ή ο συνασπι¬ 
σμός κομμάτων συγκέντρωσε το μεγάλυτερο αριθμό έ¬ 
γκυρων ψηφοδελτίων. 

ΤΜΗΜΑ Β' 

ΕΚΛΟΓΕΙΣ 

ΚΕΦΑΛΑΙΟ Α’ 

Δικαίωμα του εκλέγειν 

Άρθρο 4 

(Άρθρο 4 π. δ. 92/1994) 

Απόκτηση του δικαιώματος 

1. Το δικαίωμα του εκλέγειν έχουν οι πολίτες Έλληνες 
και Ελληνίδες που συμπλήρωσαν το δέκατο όγδοο έτος 
της ηλικίας τους. 

2. Για την εφαρμογή της προηγούμενης παραγράφου η 
1η Ιανουάριου θεωρείται ως ημερομηνία γέννησης όλων 
όσοι γεννήθηκαν μέσα στο χρόνο. 

Αρθρο 5 

(Άρθρο 5 π.δ. 92/1994) 

Στέρηση του δικαιώματος 

Στερούνται του δικαιώματος του εκλέγειν: 

α) Οσοι διατελούν, σύμφωνα με τις διατάξεις του Αστι¬ 
κού Κώδικα, υπό δικαστική ή νόμιμη απαγόρευση. 

β) Όσοι στερήθηκαν το δικαίωμα αυτό, λόγω αμετάκλη- 
της ποινικής καταδίκης, σε κάποιο από τα εγκλήματα που 
ορίζονται από τον ποινικό και στρατιωτικό ποινικό κώδικα, 
για όσο χρόνο διαρκεί αυτή η στέρηση. 

Αρθρο 6 

(Άρθρο 6 π.δ. 92/1994) 

Άσκηση του δικαιώματος 

1. Το δικαίωμα του εκλέγειν έχουν σε κάθε εκλογική πε¬ 
ριφέρεια μόνο όσοι είναι γραμμένοι στους εκλογικούς 
καταλόγους των δήμων και κοινοτήτων της εκλογικής πε¬ 
ριφέρειας. 

2. Η άσκηση του εκλογικού δικαιώματος είναι υποχρεω¬ 
τική. 

ΤΜΗΜΑΓ 

ΕΚΛΟΓΙΚΟΙ ΚΑΤΑΛΟΓΟΙ 
ΚΕΦΑΛΑΙΟ Α’ 

Γ ενικές διατάξεις που αφορούν τους εκλογικούς 

καταλόγους 

Άρθρο 7 

(Άρθρο 7 π.δ. 92/1994 και άρθρο 2 παρ. 7 
τουν. 2539/1997) 

Διακρίσεις εκλογικών καταλόγων κατά δήμους, κοινό¬ 
τητες και ενορίες 

1. Η εκλογή γίνεται σε κάθε δήμο ή κοινότητα μόνο με 


βάση τους καταλόγους εκλογικών βιβλιαρίων και των πα¬ 
ραρτημάτων τους. 

2. Οι κατάλογοι εκλογικών βιβλιαρίων καταρτίζονται κα¬ 
τά δήμους και κοινότητες ή κατά ενορίες που περιλαμβά¬ 
νονται στην περιφέρεια κάθε δήμου ή κοινότητας. Το σύ¬ 
στημα των καταλόγων κατά ενορίες εφαρμόζεται: α) σε 
δήμους και κοινότητες νόμιμου πληθυσμού, με βάση την 
τελευταία απογραφή κατά το χρόνο εκδόσεως του Β.Δ. 
244/1969, πάνω από πέντε χιλιάδες (5.000) δημότες και β) 
σ’ όσους δήμους και κοινότητες ίσχυε αυτό το σύστημα 
πριν από την έκδοση των Β.Δ/των 435/1968 και 244/1969. 

3. Οι εκλογικοί κατάλογοι δήμων και κοινοτήτων που 
προέρχονται από συνένωση, εξακολουθούν να καταρτί¬ 
ζονται ανά πρώην δήμο και κοινότητα. 

4. Με προεδρικά διατάγματα, μετά από πρόταση του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, είναι δυνατό το σύστημα των εκλογικών κατα¬ 
λόγων κατά ενορίες να επεκτείνεται και σ’ άλλους δήμους 
ή κοινότητες. Με τα ίδια προεδρικά διατάγματα καθορί¬ 
ζεται και κάθε αναγκαία λεπτομέρεια για την εφαρμογή 
της παραγράφου αυτής. 

5. Ο τύπος του εκλογικού βιβλιαρίου είναι ενιαίος για ό¬ 
λη την επικράτεια και ορίζεται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. 

Άρθρο 8 

(Άρθρο 8 π.δ. 92/1994) 

Γ ενικοί όροι εγγραφής στους εκλογικούς καταλόγους 

1. Η εγγραφή στους εκλογικούς καταλόγους είναι υπο¬ 
χρεωτική. Καθένας έχει δικαίωμα να γραφεί μόνο μία φο¬ 
ρά σ’ ένα εκλογικό κατάλογο. 

2. Οι πολίτες άνδρες και γυναίκες που έχουν το δικαίω¬ 
μα του εκλέγειν, γράφονται στον εκλογικό κατάλογο του 
δήμου ή της κοινότητας στο δημοτολόγιο του οποίου εί¬ 
ναι γραμμένοι σύμφωνα με τις διατάξεις του δημοτικού 
και κοινοτικού κώδικα. 

3. Όταν πρόκειται για δήμους ή κοινότητες, που οι ε¬ 
κλογικοί κατάλογοί τους καταρτίζονται κατά ενορίες, ό¬ 
σοι κατοικούν στο δήμο ή την κοινότητα γράφονται στον 
εκλογικό κατάλογο της ενορίας στην περιφέρεια της ο¬ 
ποίας κατοικούν. Όσοι όμως δεν κατοικούν στην περιφέ¬ 
ρεια της ενορίας αυτής γράφονται στον εκλογικό κατά¬ 
λογο της ενορίας που προτιμούν. 

4. Η εγγραφή στους εκλογικούς καταλόγους γίνεται μό¬ 
νο με αίτηση. 

5. Η εγγραφή στον εκλογικό κατάλογο καθιστά αυτόν 
που γράφτηκε αυτοδικαίως δημότη του οικείου δήμου ή 
κοινότητας και έχει σαν συνέπεια την υποχρεωτική εγγρα¬ 
φή του από τα αρμόδια όργανα, στο γενικό μητρώο, των 
δημοτών και των δύο φύλων του δήμου ή της κοινότητας 
και μέχρι τον οριστικό καταρτισμό των γενικών μητρώων, 
την εγγραφή του σύμφωνα με τις διατάξεις του άρθρου 5 
του ν. 3025/1954. Η παραπάνω εγγραφή στον εκλογικό κα¬ 
τάλογο αποδεικνύει την ιδιότητα του δημότη για την ά¬ 
σκηση του εκλογικού δικαιώματος. Για την απόκτηση δι¬ 
καιωμάτων κάρπωσης της δημοτικής ή κοινοτικής περιου¬ 
σίας εφαρμόζονται κάθε φορά οι ισχύουσες διατάξεις. 

Άρθρο 9 

(Άρθρο 9 Π.δ. 92/1994) 

Υπηρεσία εκλογικών καταλόγων 

1. Η επιμέλεια για την κατάρτιση γενικά των εκλογικών 

καταλόγων ανήκει στο Υπουργείο Εσωτερικών, Δημόσιας 
Διοίκησης και Αποκέντρωσης. 

2. Σε κάθε Νομαρχιακή Αυτοδιοίκηση λειτουργεί γρα¬ 
φείο εκλογικών καταλόγων, που έχει αρμοδιότητα να συ¬ 
γκεντρώνει όλα τα στοιχεία των εγγραφών και των δια¬ 
γραφών από τους εκλογικούς καταλόγους των δήμων και 
κοινοτήτων που περιλαμβάνονται στο νομό. 

ΚΕΦΑΛΑΙΟ Β' 

Εγγραφή στους εκλογικούς καταλόγους 
'Αρθρο 10 

(Άρθρο 10 π.δ. 92/1994) 

Δικαιολογητικά που χρειάζονται για την εγγραφή 

1. Η αίτηση για την εγγραφή σε εκλογικό κατάλογο πρέ¬ 
πει να συνοδεύεται από τα παρακάτω στοιχεία: 

α) Πιστοποιητικό του δημάρχου ή του προέδρου της Κοι¬ 
νότητας με το οποίο να πιστοποιείται ότι αυτός που ζητεί 
την εγγραφή του στον εκλογικό κατάλογο είναι γραμμένος 
στο δημοτολόγιο του δήμου ή της κοινότητας αυτής. 

β) Από δύο πρόσφατες φωτογραφίες και 

γ) Από βεβαίωση του αστυνομικού τμήματος, που φαί¬ 
νεται σε ποια οδό και αριθμό κατοικεί, εφόσον ο εκλογι¬ 
κός κατάλογος είναι καταρτισμένος κατά ενορίες. Στην 
τελευταία περίπτωση αν η ενορία όπου κατοικεί ο αϊτών, 
υπάγεται σε περισσότερους δήμους ή κοινότητες, πρέπει 
στην αίτησή του να προσδιορίζει και το δήμο ή την κοινό¬ 
τητα, στην οποία υπάγεται η κατοικία του. Για όσους δεν 
κατοικούν μέσα στον ίδιο δήμο ή την κοινότητα, η βεβαί¬ 
ωση του αστυνομικού τμήματος αφορά τη διεύθυνση της 
τωρινής κατοικίας τους. 

2. Η ίδια αίτηση πρέπει να περιλαμβάνει υπεύθυνη δή¬ 
λωση του αιτούντος: 

α) Ότι δεν είναι γραμμένος σε εκλογικό κατάλογο άλ¬ 
λου δήμου ή κοινότητας και 

β) Ότι δεν έχει στερηθεί το δικαίωμα του εκλέγειν. 

3.0 αϊτών οφείλει επίσης να γράψει στην αίτησή του τον 
αύξοντα αριθμό και την αρχή που εξέδωκε την αστυνομι¬ 
κή του ταυτότητα ή την υπηρεσιακή του, αν είναι στρα¬ 
τιωτικός γενικά ή ανήκει στα σώματα ασφαλείας. Εφόσον 
εμφανίζεται αυτοπροσώπως οφείλει να δείχνει την ταυ¬ 
τότητά του σ’ αυτόν που παραλαμβάνει την αίτηση. Στην 
περίπτωση που δεν έχει ταυτότητα, αυτή βεβαιώνεται με 
την προσκόμιση πιστοποιητικού εγγραφής του στα δημο¬ 
τολόγια πάνω, στο οποίο είναι κολλημένη η φωτογραφία 
του. Το πιστοποιητικό θεωρείται από την αστυνομική αρ¬ 
χή για το γνήσιο της υπογραφής των μαρτύρων που βε¬ 
βαιώνουν την ταυτότητα. 

4. Σε περίπτωση που ο αϊτών εκλογέας διαμένει στο ε¬ 
ξωτερικό είναι δυνατή η αντικατάσταση του πιστοποιητι¬ 
κού, που προβλέπεται στο εδάφιο με στοιχείο α’ της πα¬ 
ραγράφου 1, με υπεύθυνη δήλωσή του, στην οποία εκτός 
από τα στοιχεία της ταυτότητάς του, θα φαίνεται ο δήμος 
ή η κοινότητα στο δημοτολόγιο του οποίου ο εκλογέας 
αυτός είναι γραμμένος και ο αντίστοιχος αριθμός εγγρα¬ 
φής, εφόσον τα στοιχεία αυτά προκύπτουν από αστυνο¬ 
μική ταυτότητα ή από ισχύον ελληνικό διαβατήριο. Η α¬ 
κρίβεια των στοιχείων της δήλωσης και το γνήσιο της υ¬ 
πογραφής του δηλούντος βεβαιώνονται από την οικεία 
ελληνική προξενική αρχή. Αν για οποιοδήποτε λόγο προ- 
κύψει ανάγκη έκδοσης πιστοποιητικού δημάρχου ή προέ¬ 


δρου κοινότητας για την εγγραφή του αιτούντος στο δη¬ 
μοτολόγιο, το πιστοποιητικό αυτό εκδίδεται με φροντίδα 
του οικείου νομαρχιακού γραφείου εκλογικών καταλό¬ 
γων. Αντί για τα στοιχεία της αστυνομικής του ταυτότη¬ 
τας, που σύμφωνα με την παράγραφο 3 οφείλει να ανα¬ 
γράψει ο απών στην αίτησή του, μπορούν ν’ αναγραφούν 
τ’ αντίστοιχα στοιχεία ισχύοντος ελληνικού διαβατηρίου. 
Η προβλεπόμενη με στοιχείο γ’ της παραγράφου 1 βεβαί¬ 
ωση δεν απαιτείται όταν πρόκειται για εκλογέα της παρα¬ 
γράφου αυτής. 

Άρθρο 11 

(Άρθρο 11 π.δ. 92/1994) 

Υποβολή αιτήσεων 

1. Οι αιτήσεις για την εγγραφή στον εκλογικό κατάλογο 
υποβάλλονται σ’ όλη τη διάρκεια του έτους εκτός από την 
περίοδο που μεσολαβεί από την προκήρυξη ως τη διεξα¬ 
γωγή των εκλογών. 

2. Οι ίδιες αιτήσεις με όλα τα στοιχεία που ορίζονται στο 
προηγούμενο άρθρο, υποβάλλονται στο νομαρχιακό 
γραφείο που προβλέπεται στο άρθρο 9 παρ. 2. 

Οι αιτήσεις για την εγγραφή στους εκλογικούς καταλό¬ 
γους δήμων ή κοινοτήτων που βρίσκονται έξω από την έ¬ 
δρα της νομαρχίας, μπορούν να υποβάλλονται στον οι¬ 
κείο δήμαρχο ή πρόεδρο της κοινότητας. Αυτοί έχουν την 
υποχρέωση να διαβιβάζουν στο τέλος κάθε μήνα τις αιτή¬ 
σεις που έχουν υποβληθεί σ’ αυτούς με όλα γενικά τα δι- 
καιολογητικά στο νομαρχιακό γραφείο. 

3. Οι αιτήσεις υποβάλλονται είτε αυτοπροσώπως, είτε 
με αντιπρόσωπο. Η αίτηση που υποβάλλεται με αντιπρό¬ 
σωπο, υπογραμμένη από τον αιτούντα, πρέπει να συνο¬ 
δεύεται από τα στοιχεία που αναφέρονται στο προηγού¬ 
μενο άρθρο και από ειδική γραπτή εξουσιοδότηση του αι- 
τούντος προς τον αντιπρόσωπο. Η εξουσιοδότηση 
πρέπει να περιλαμβάνει το ονοματεπώνυμο αυτού που ε¬ 
ξουσιοδοτεί και αυτού που εξουσιοδοτείται και να έχει την 
υπογραφή αυτού που εξουσιοδοτεί, θεωρημένη από την 
αστυνομική αρχή του τόπου της διαμονής του. Το ίδιο 
πρόσωπο ένα μόνο μπορεί να αντιπροσωπεύει. 

4. Η θεώρηση της υπογραφής αυτού που εξουσιοδοτεί, 
η οποία προβλέπεται στην προηγούμενη παράγραφο, 
πρέπει να γίνεται: 

α) αν αυτοί, είναι δημόσιοι πολιτικοί γενικά υπάλληλοι 
και στρατιωτικοί, από τον προϊστάμενο της υπηρεσίας ή 
της μονάδας όπου υπηρετούν, β) αν διαμένουν στην αλ¬ 
λοδαπή από την οικεία προξενική αρχή, γ) αν πρόκειται 
για πληρώματα εμπορικών πλοίων από τον πλοίαρχο και 
δ) αν πρόκειται για κρατουμένους στις φυλακές για οποι- 
οδήποτε λόγο από το διευθυντή των φυλακών. 

5. Οι αιτήσεις εκλογέων που διαμένουν στο εξωτερικό, 
μαζί με τα απαιτούμενα για την εγγραφή τους στους ε¬ 
κλογικούς καταλόγους δικαιολογητικά, είναι δυνατό να 
κατατίθενται στην οικεία Ελληνική προξενική αρχή, στην 
οποία οφείλει να προσέλθει ο ίδιος ο αϊτών εκλογέας. Η 
αίτηση υπογράφεται ενώπιον εντεταλμένου υπαλλήλου 
της προξενικής αρχής, από τον οποίο θεωρείται το γνήσιο 
της υπογραφής του εκλογέα πάνω στην αίτησή του. Οι ελ¬ 
ληνικές προξενικές αρχές οφείλουν να διαβιβάζουν τις αι¬ 
τήσεις και τα δικαιολογητικά που κατατέθηκαν σ’ αυτές, 
στα αρμόδια νομαρχιακά γραφεία εκλογικών καταλόγων 
μέσω του Υπουργείου Εσωτερικών, Δημόσιας Διοίκησης 
και Αποκέντρωσης (Δ/νσης Εκλογών). 

ΚΕΦΑΛΑΙΟ Γ' 

Διαγραφές από τους εκλογικούς καταλόγους 
Άρθρο 12 

(Άρθρο 12 π.δ. 92/1994) 

Διαδικασία αυταπάγγελτης διαγραφής 

1. Για την ενημέρωση των εκλογικών καταλόγων οφεί¬ 
λουν οι αρχές που αναφέρονται παρακάτω να στέλνουν 
στο τέλος κάθε τριμήνου τα εξής στοιχεία στο Υπουργείο 
Εσωτερικών Δημόσιας Διοίκησης και Αποκέντρωσης 
(Δ/νση Εκλογών). 

α) Οι αρμόδιες υπηρεσίες του Υπουργείου Δημόσιας 
Τάξης τις αιτήσεις έκδοσης δελτίων ταυτότητας (καρτέλ- 
λες) αυτών που πεθαίνουν και είχαν την ηλικία του εκλο¬ 
γέα και τα εκλογικά βιβλιάριά τους ή αν δεν είχαν δελτίο 
ταυτότητας ή εκλογικό βιβλιάριο, τις υπεύθυνες δηλώ¬ 
σεις των οικείων τους που υποβλήθηκαν για την έκδοση ά¬ 
δειας ταφής. Για την έκδοση άδειας ταφής ενός που έχει 
πεθάνει και είχε την ηλικία του εκλογέα απαιτείται η πα¬ 
ράδοση στην αρμόδια αστυνομική αρχή, ή, αν δεν υπάρ¬ 
χει τέτοια αρχή στο ληξίαρχο, της αστυνομικής ταυτότη¬ 
τάς του και του εκλογικού βιβλιαρίου του, ή, αν δεν υπάρ¬ 
χουν αυτές υπεύθυνη δήλωση του οικείου του που να 
περιέχει: το ονοματεπώνυμο αυτού που πέθανε, το όνομα 
του πατέρα του, το ονοματεπώνυμο του συζύγου, αν πρό¬ 
κειται για έγγαμη γυναίκα που φέρει το επώνυμο αυτού 
(συζύγου), το έτος γέννησής του, το δήμο ή κοινότητα 
στα μητρώα αρρένων ή στα δημοτολόγια του οποίου ήταν 
γραμμένος και το δήμο ή την κοινότητα στους εκλογικούς 
καταλόγους του οποίου αυτός ήταν γραμμένος. 

β) Τα γραφεία ποινικού μητρώου κάθε τόπου, καταστά¬ 
σεις αυτών που έχουν στερηθεί το δικαίωμα του εκλέγειν 
λόγω αμετάκλητης ποινικής καταδίκης. 

γ) Τα στρατολογικά γραφεία, το ναυτολογικό Πειραιώς 
και το στρατολογικό γραφείο αεροπορίας, καταστάσεις 
αυτών που καταδικάστηκαν και στερήθηκαν το δικαίωμα 
του εκλέγειν, εξαιτίας αμετάκλητης απόφασης του αρμό¬ 
διου δικαστηρίου για λιποταξία ή ανυποταξία. 

δ) Τα πρωτοδικεία, καταστάσεις αυτώνπου έχουν τεθεί 
δυνάμει τελεσίδικης απόφασης υπό δικαστική η νόμιμη α¬ 
παγόρευση, σύμφωνα με τις διατάξεις του Αστικού Κώδι¬ 
κα, και 

ε) Η Διεύθυνση Ιθαγένειας του Υπουργείου Εσωτερι¬ 
κών, Δημόσιας Διοίκησης και Αποκέντρωσης, καταστά¬ 
σεις όσων έχουν στερηθεί την ελληνική Ιθαγένεια για ο- 
ποιοδήποτε λόγο. 

2. Η αρμόδια υπηρεσία του Υπουργείου Εσωτερικών, 
Δημόσιας Διοίκησης και Αποκέντρωσης διαβιβάζει τα 
στοιχεία που αναφέρονται στην προηγούμενη παράγρα¬ 
φο, στα αρμόδια νομαρχιακά γραφεία του τόπου του άρ¬ 
θρου 9 παρ. 2. 

Άρθρο 13 

(Άρθρο 13 π.δ. 92/1994) 

Ενστάσεις για διαγραφή 

1. Μέσα στους μήνες Ιανουάριο και Φεβρουάριο καθέ¬ 
νας που έχει το δικαίωμα του εκλέγειν ή αντιπρόσωπος α¬ 
ναγνωρισμένου σύμφωνα με τον κανονισμό της Βουλής 
κόμματος, έχει το δικαίωμα να υποβάλλει στο αρμόδιο νο¬ 
μαρχιακό γραφείο ένσταση για τη διαγραφή κάποιου από 
τους οριστικούς εκλογικούς καταλόγους, για λόγους που 


γεννήθηκαν μετά από την οριστικοποίηση αυτών ή που 
προύπήρχαν και αναφέρονται σε κάποια από τις περιπτώ¬ 
σεις του άρθρου 5. 

2. Η ένσταση είναι γραπτή, παραδίνεται από τον ίδιο τον 
ενιστάμενο με απόδειξη και πρέπει να περιέχει το ονομα¬ 
τεπώνυμο και τη διεύθυνσή του, το ονοματεπώνυμο εκεί¬ 
νου εναντίον του οποίου στρέφεται, τον εκλογικό κατάλο¬ 
γο, και τον αύξοντα αριθμό της εγγραφής του, τους ειδι¬ 
κούς και συγκεκριμένους λόγους που επικαλείται για τη 
διαγραφή αυτού και να προσδιορίζει τα στοιχεία που α- 
ποδεικνύουν αυτούς τους λόγους. Η ένσταση αν δεν πε¬ 
ριέχει τα στοιχεία αυτά είναι απαράδεχτη. Κάθε ένσταση 
πρέπει να επιδιώκει τη διαγραφή ενός μόνο προσώπου, 
διαφορετικά είναι απαράδεκτη. 

3. Τα γραφεία που παραλαμβάνουν τις ενστάσεις φρο¬ 
ντίζουν για την κοινοποίησή τους αμέσως από τοπικά α¬ 
στυνομικά ή άλλα δημόσια όργανα, σαυτούς εναντίον 
των οποίων στρέφονται, οι οποίοι έχουντο δικαίωμα να υ¬ 
ποβάλλουν αντιρρήσεις μέσα σε δεκαπέντε μέρες από 
την κοινοποίηση. 

ΚΕΦΑΛΑΙΟ Δ’ 

Μεταγραφή εκλογέων - διόρθωση εγγραφών 
Άρθρο 14 

(Άρθρο 14 π.δ. 92/1994) 

Αιτήσεις για μεταγραφή και διόρθωση εγγραφής 

1. Κάθε εκλογέας γραμμένος στον εκλογικό κατάλογο 
ενός δήμου ή κοινότητας και δικαιούμενος σύμφωνα με 
τις διατάξεις της κωδικοποίησης αυτής να γραφεί στον 
κατάλογο άλλου δήμου ή κοινότητας, έχει το δικαίωμα να 
ζητήσει την εγγραφή του στον τελευταίο αυτό εκλογικό 
κατάλογο, δηλώνοντας τον εκλογικό κατάλογο του δή¬ 
μου ή της κοινότητας που είναι γραμμένος. 

2. Κάθε εκλογέας μπορεί να ζητήσει τη διόρθωση κάθε 
στοιχείου της εγγραφής του, που εσφαλμένα τυχόν έχει 
καταχωρηθεί στον κατάλογο, ή την αντικατάσταση στοι¬ 
χείων της εγγραφής του, τα οποία έχουν μεταβληθεί σύμ¬ 
φωνα με τις κείμενες διατάξεις, μετά την οριστικοποίηση 
του καταλόγου. Μαζί με τις αιτήσεις της παρούσας παρα¬ 
γράφου, πρέπει να προσκομίζονται τα πιστοποιητικά ή τα 
έγγραφα των δημοσίων αρχών που δικαιολογούν τις ζη¬ 
τούμενες διορθώσεις. 

3. Οι αιτήσεις που αναφέρονται στις προηγούμενες πα¬ 
ραγράφους υποβάλλονται όπως ορίζει το άρθρο 11. 

ΚΕΦΑΛΑΙΟ Ε’ 

Άσκηση εποπτείας στα νομαρχιακά γραφεία εκλογικών 
καταλόγων και καθήκοντα αυτών. 

Άρθρο 15 

(Άρθρο 15 π.δ. 92/1994) 

Εποπτεία και πειθαρχική εξουσία στους υπαλλήλους των 
νομαρχιακών γραφείων εκλογικών καταλόγων 

1. Τα νομαρχιακά γραφεία εκλογικών καταλόγων του 
άρθρου 9 παρ. 2 υπάγονται απευθείας στον οικείο νο- 
Μάρχη και διατελούν υπό τον άμεσο έλεγχο και εποπτεία 
του Προέδρου του οικείου Πρωτοδικείου. 

2. Αν οι υπάλληλοι που υπηρετούν σ’ αυτά τα γραφεία πα¬ 
ραβούν τα καθήκοντά τους, που καθορίζονται σύμφωνα με 
το παρόν Προεδρικό Διάταγμα, ο Πρόεδρος του πρωτοδι¬ 
κείου έχει το δικαίωμα να εγείρει σε βάρος τους πειθαρχι- 

κή αγωγή, που εκδικάζεται από ίο νόμιμο υπηρεσιακό συμ¬ 
βούλιο σύμιρωνα με τις διατάξεις του υπαλληλικού κώδικα. 

Άρθρο 16 

(Άρθρο 16 π.δ. 92/1994) 

Καθήκοντα των νομαρχιακών γραφείων 

1. Τα νομαρχιακά γραφεία εκλογικών καταλόγων έχουν 
τα εξής καθήκοντα: 

α) Τηρούν και θέτουν στη διάθεση κάθε ενδιαφερομέ¬ 
νου σ’ όλη τη διάρκεια του χρόνου τους οριστικούς εκλο¬ 
γικούς καταλόγους των δήμων και κοινοτήτων. 

β) Παραλαμβάνουν και τηρούν όλες τις αιτήσεις που υ¬ 
ποβάλλονται ή διαβιβάζονται σ’ αυτά για εγγραφή στους 
εκλογικούς καταλόγους, οι οποίες αναφέρονται στο άρ¬ 
θρο 11 και τις θέτουν στην διάθεση κάθε ενδιαφερομένου 
σ’ όλη τη διάρκεια του χρόνου. 

γ) Επισυνάπτουν στις αιτήσεις για την εγγραφή στους 
εκλογικούς καταλόγους, από ένα εκλογικό βιβλιάριο, κα¬ 
τάλληλα συμπληρωμένο. 

δ) Συγκεντρώνουν και ταξινομούν κατά δήμο και κοινό¬ 
τητα τα στοιχεία που αναφέρονται στο άρθρο 12. 

ε) Παραλαμβάνουν τις αιτήσεις που αναφέρονται στο 
άρθρο 14 και τις ενστάσεις που αναφέρονται στην παρά¬ 
γραφο 1 του άρθρου 13, τις οποίες και κοινοποιούν σύμ¬ 
φωνα με την παράγραφο 3 του ίδιου άρθρου. 

στ) Από την 1 μέχρι και τις 10 Απριλίου συντάσσουν αλ¬ 
φαβητικές καταστάσεις, σε τρία αντίτυπα κατά δήμο ή 
κοινότητα ή κατά ενορία δήμου ή κοινότητας, όπου οι ε¬ 
κλογικοί κατάλογοι είναι καταρτισμένοι κατά ενορίες, ό- 
λωντων αιτήσεωνπου έχουν υποβληθεί και διαβιβαστεί σ’ 
αυτά μέχρι τις 31 Μαρτίου, αα) για εγγραφή στους εκλο¬ 
γικούς καταλόγους, σύμφωνα με το άρθρο 11, ββ) για με¬ 
ταγραφή στους εκλογικούς καταλόγους, σύμφωνα με την 
παράγραφο 1 του άρθρου 14, γγ) για διόρθωση στοιχεί¬ 
ων γραμμένων στους εκλογικούς καταλόγους εκλογέων, 
σύμφωνα μετηνπαρ. 2 του άρθρου 14 και δδ) για τη δια¬ 
γραφή από τους εκλογικούς καταλόγους, με βάση τα 
στοιχεία του άρθρου 12, που διαβιβάστηκαν σ' αυτά επί¬ 
σης μέχριτις 31 Μαρτίου. Όσοι διαγράφονται ειδοποιού¬ 
νται για τη διαγραφή τους ταχυδρομικώς. Σ’ όλες τις πα¬ 
ραπάνω καταστάσεις αναγράφεται για κάθε εκλογέα: το 
επώνυμο, το κύριο όνομα, το όνομα του πατέρα, το όνομα 
της μητέρας, το όνομα του συζύγου και το γένος αν πρό¬ 
κειται για έγγαμη γυναίκα που φέρει το επώνυμο του συ¬ 
ζύγου, η ακριβής ημερομηνία γέννησης (ημέρα, μήνα, έ¬ 
τος) και εφόσον δεν υπάρχει, η 1η Ιανουάριου του έτους 
γέννησης (ενδεικτικά), το επάγγελμα, ο αριθμός δημοτο¬ 
λογίου ή μητρώου αρρένων, αν πρόκειται για άνδρες ε¬ 
κλογείς γραμμένους στους εκλογικούς καταλόγους με 
βάση την εγγραφή τους στο μητρώο αυτό και η διεύθυν¬ 
ση κατοικίας (δήμος ή κοινότητα ή συνοικισμός, οδός και 
αριθμός). Ένα αντίγραφο αυτών των καταστάσεων απο¬ 
στέλλουν στο δήμο ή κοινότητα και άλλο εκθέτουν στο νο¬ 
μαρχιακό κατάστημα, από τις 11 ως τις 20 Απριλίου. 

ζ) Από τις 21 ως τις 30 Απριλίου διαβιβάζουν στον Πρό¬ 
εδρο του αρμόδιου πρωτοδικείου όλα τα στοιχεία που ο¬ 
ρίζονται παραπάνω στα εδάφια β’ έως ε’, μαζί με όλα τα 
δικαιολογητικά, τις ονομαστικές καταστάσεις που αναφέ- 
ρονται στο προηγούμενο εδάφιο, τις ενστάσεις που ανα- 
φέρονται στο επόμενο άρθρο και τις τυχόν εναντίον αυ¬ 
τών αντιρρήσεις. 

2. Εκλογείς που έχουν πεθάνει και που η διαγραφή τους 


από τους εκλογικούς καταλόγους δεν μπορεί να συντελε- 
στεί για οποιοδήποτε λόγο με βάση τα στοιχεία του εδα¬ 
φίου α' της παραγράφου 1 του άρθρου 12 και τις κατα¬ 
στάσεις του εδαφίου στ’ στοιχ. δδ’ της προηγούμενης 
παραγράφου του άρθρου αυτού, είναι δυνατό να περιλη- 
φθούν σε ξεχωριστές καταστάσεις διαγραπτέων από 
τους εκλογικούς καταλόγους εκλογέων, λόγω θανάτου, 
που συντάσσονται από τα οικεία νομαρχιακά γραφεία και 
επικυρώνονται από τα αρμόδια πρωτοδικεία με ανάλογη 
εφαρμογή των διατάξεων των άρθρων 16 έως και 19. 

Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης τίθενται κάθε φορά σε εφαρ¬ 
μογή οι διατάξεις της παραγράφου αυτής, ρυθμίζονται τα 
σχετικά με τη διαπίστωση του θανάτου των παραπάνω ε¬ 
κλογέων και καθορίζονται οι αναγκαίες για τη διαγραφή 
τους διαδικασίες και λεπτομέρειες. Με απόφαση του ίδι¬ 
ου Υπουργού μπορεί να ορίζονται διαφορετικές προθε¬ 
σμίες από εκείνες των άρθρων 16 έως και 19. 

ΚΕΦΑΛΑΙΟ ΣΤ’ 

Ενστάσεις και οριστικοποίηση εκλογικών καταλόγων 
Άρθρο 17 

(Άρθρο 17 π.δ. 92/1994) 

Υποβολή ενστάσεων 

1. Από τις 11 έως τις 20 Απριλίου κάθε εκλογέας ή αντι¬ 
πρόσωπος αναγνωρισμένου κόμματος, σύμφωνα με τον 
κανονισμό της Βουλής, έχει το δικαίωμα να υποβάλλει 
στο νομαρχιακό γραφείο ένσταση κατά της εγγραφής 
προσώπου σε κάποια από τις καταστάσεις του άρθρου 
16, που συντάχθηκαν απ’ αυτό το γραφείο. 

2. Για τις ενστάσεις της προηγούμενης παραγράφου έ¬ 
χουν εφαρμογή οι διατάξεις των παραγράφων 2 και 3 του 
άρθρου13. 

Άρθρο 18 

(Άρθρο 18π.δ. 92/1994) 

Εκδίκαση ενστάσεων 

1.0 Πρόεδρος πρωτοδικών, αφού λάβει τα στοιχεία που 
αναφέρονται στο άρθρο 16, ορίζει με πράξη του το γρηγο¬ 
ρότερο την ημέρα και την ώρα της εκδίκασης των σχετικών 
υποθέσεων από το πρωτοδικείο. Η πράξη αυτή δημοσιεύε¬ 
ται δέκα μέρες πριν από την ορισμένη δικάσιμη με τοιχο¬ 
κόλληση στην αίθουσα συνεδριάσεων του δικαστηρίου. 

2. Οι ενδιαφερόμενοι οφείλουν, μέχρι να γίνει η συζήτη¬ 
ση, να προσκομίσουν τα αποδεικτικά τους στοιχεία και 
μπορούν να παραστούν κατά τη διάρκεια της συζήτησης 
αυτοπροσώπως ή με πληρεξούσιο δικηγόρο. Η αμοιβή 
του δικηγόρου περιορίζεται στο ένα τρίτο του κατωτάτου 
ορίου του κώδικα. Ο δικηγόρος απαλλάσσεται συγχρό¬ 
νως από την υποχρέωση κατάθεσης οποιοσδήποτε ει¬ 
σφοράς υπέρ του Ταμείου Συντάξεως Νομικών, Πρόνοι¬ 
ας κ.λ.π. για την υποστήριξη των ενστάσεων, αιτήσεων ή 
αντιρρήσεών τους. Η συζήτηση στο πρωτοδικείο είναι 
προφορική. Η απόφαση του πρωτοδικείου εκδίδεται έως 
τις 31 Μαϊου, είναι πάντοτε οριστική και δεν υπόκειται σε 
κανένα ένδικο μέσο. 

3. Η απόφαση του Πρωτοδικείου που διατάζει τη δια¬ 
γραφή κάποιου από τον εκλογικό κατάλογο, διατάζει και 
την κατάσχεση του εκλογικού του βιβλιαρίου. Η απόφαση 
που δέχεται την αίτηση για τη μεταγραφή κάποιου από 

άλλον εκλογικό κατάλογο, διατάζει και τη διαγραφή του 
από τον κατάλογο που ήταν γραμμένος. 

Άρθρο 19 

(Άρθρο 19 π.δ. 92/1994) 

Οριστικοποίηση εκλογικών καταλόγων) 

1. Για να εκτελέσει τις αποφάσεις του πρωτοδικείου, 
που αναφέρονται στο προηγούμενο άρθρο, ο πρόεδρός 
του επικυρώνει τις καταστάσεις αυτών που γράφονται 
στους εκλογικούς καταλόγους, οι οποίες από την επικύ¬ 
ρωσή τους επέχουν θέση παραρτήματος τους. Τα εκλο¬ 
γικά βιβλιάρια όσων γράφονται στους εκλογικούς κατα¬ 
λόγους, υπογράφονται από δικαστικό λειτουργό, που ο¬ 
ρίζεται για το σκοπό αυτό από τον πρόεδρο των 
πρωτοδικών. Τα βιβλιάρια σφραγίζονται με τη σφραγίδα 
του πρωτοδικείου και στέλνονται στο νομαρχιακό γρα¬ 
φείο, για να παραδοθούν στους δικαιούχους ή στους α¬ 
ντιπροσώπους τους, που αναφέρονται στην παράγραφο 
3 του άρθρου 11. Ολα τα υπόλοιπα δικαιολογητικά παρα¬ 
μένουν στο πρωτοδικείο. Τα βιβλιάρια παραδίδονται, α¬ 
φού οι παραλήπτες υπογράψουν στο ειδικό βιβλίο που τη¬ 
ρείται γι’ αυτό το σκοπό. Δίπλα από την υπογραφή, ση¬ 
μειώνονται και τα στοιχεία της ταυτότητάς τους, που 
ορίζονται στην παράγραφο 3 του άρθρου 10. 

2. Τα παραρτήματα των εκλογικών καταλόγων που επι¬ 
κυρώθηκαν μαζί με τις αποφάσεις των πρωτοδικείων, που 
αφορούν αυτούς που διατάσσεται η διαγραφή τους από 
τους εκλογικούς καταλόγους, υποβάλλονται μέχρι τις 15 
του μηνός Ιουνίου στο Υπουργείο Εσωτερικών, Δημόσιας 
Διοίκησης και Αποκέντρωσης. 

3. Τα νομαρχιακά γραφεία εκλογικών καταλόγων μόλις 
παραλάβουν από το πρωτοδικείο τα εκλογικά βιβλιάρια 
τα παραδίδουν αμέσως στους οικείους δήμους ή κοινό¬ 
τητες, οι οποίοι στη συνέχεια οφείλουν να φροντίσουν για 
τη διανομή τους στους δικαιούχους, μέσα στο συντομό¬ 
τερο δυνατό χρόνο. Για την παράδοση και παραλαβή των 
βιβλιαρίων συντάσσεται από το νομαρχιακό γραφείο ειδι¬ 
κή κατάσταση σε δύο αντίτυπα, που υπογράφεται από τον 
οικείο δήμαρχο ή πρόεδρο της κοινότητας ή από το εξου¬ 
σιοδοτημένο απ’ αυτούς δημοτικό ή κοινοτικό όργανο και 
τον αρμόδιο που τα παραδίδει νομαρχιακό υπάλληλο. 

4. Τα εκλογικά βιβλιάρια παραδίδονται στους δικαιού¬ 
χους ή στους αντιπροσώπους τους που έχουν έγγραφη ε¬ 
ξουσιοδότηση και αυτοί τα παραλαμβάνουν αφού υπο¬ 
γράψουν σε ειδικό βιβλίο, που για το σκοπό αυτό τηρούν 
οι δήμοι και οι κοινότητες. Δίπλα στην υπογραφή του ση¬ 
μειώνονται ο αριθμός και η αρχή από την οποία εκδόθηκε 
η αστυνομική του ταυτότητα ή η υπηρεσιακή, αν πρόκει¬ 
ται για στρατιωτικό ή για πρόσωπο που υπηρετεί στα σώ¬ 
ματα ασφαλείας. Η εξουσιοδότηση πρέπει να περιλαμβά¬ 
νει το ονοματεπώνυμο, το όνομα του πατέρα ή σύζύγου, 
αν πρόκειται για έγγαμη γυναίκα που φέρει το επώνυμο 
του συζύγου και τη διεύθυνση της κατοικίας του. Η υπο¬ 
γραφή πρέπει να είναι θεωρημένη για το γνήσιο αυτής, 
σύμφωνα με όσα ορίζονται στις διατάξεις των παραγρά¬ 
φων 3 και 4 του άρθρου 11. 

5. Εκλογικά βιβλιάρια που για ικανό χρονικό διάστημα 
δεν παραδόθηκαν για οποιαδήποτε αιτία και παραμένουν 
στους δήμους και τις κοινότητες, επιστρέφονται με σχετι¬ 
κή απόδειξη στο οικείο νομαρχιακό γραφείο, για φύλαξη 
και παράδοση στους δικαιούχους όταν αυτοί εμφανι¬ 
στούν. 


6. Ειδικά τα εκλογικά βιβλιάρια των εκλογέων που δια¬ 
μένουν στο εξωτειρκό και που οι αιτήσεις τους μαζί με τα 
δικαιολογητικά εγγραφής κατατέθηκαν σε ελληνικές 
προξενικές αρχές, παραδίδονται από τις ίδιες αυτές αρ¬ 
χές, στις οποίες αποστέλλονται από τα νομαρχιακά γρα¬ 
φεία εκλογικών καταλόγων, μέσω του Υπουργείου Εσω¬ 
τερικών, Δημόσιας Διοίκησης και Αποκέντρωσης (Δ/νσης 
Εκλογών). Οι διατάξεις της προηγούμενης παραγράφου 
εφαρμόζονται αναλόγως και για τα ανεπίδοτα εκλογικά 
βιβλιάρια των εκλογέων της παραγράφου αυτής. 

Άρθρο 20 

(Άρθρο 20 π.δ. 92/1994) 

Κωδικοποίηση και εκτύπωση εκλογικών καταλόγων 

1. Το Υπουργείο Εσωτερικών, Δημόσιας Διοίκησης και 
Αποκέντρωσης με βάση τις αποφάσεις του πρωτοδικείου, 
διαγράφει από τους εκλογικούς καταλόγους, όσους πρέ¬ 
πει να διαγραφούν, και ενσωματώνει με αλφαβητική σει¬ 
ρά επωνύμου στους εκλογικούς καταλόγους του προη¬ 
γουμένου χρόνου, αυτούς που γράφτηκαν στα παραρτή¬ 
ματα εκλογικών καταλόγων, που επικυρώθηκαν από τα 
πρωτοδικείς. 

Στα τηρούμενα από το Υπουργείο Εσωτερικών, Δημό¬ 
σιας Διοίκησης και Αποκέντρωσης μαγνητικά αρχεία των 
εκλογικών καταλόγων είναι δυνατή η καταχώριση συ¬ 
μπληρωματικών στοιχείων, πληροφοριών από τις οποίες 
να προκύπτει: α) η χρονολογία εγγραφής στους εκλογι¬ 
κούς καταλόγους (έτους αναθεώρησης), β) η αιτιολογία 
εγγραφής (εγγραφή για πρώτη φορά, μεταγραφή, διόρ¬ 
θωση, κ.λπ.), γ) η εγγραφή του εκλογέα σε ειδικούς κατα¬ 
λόγους ψηφοφορίας (μετανάστες, ετεροδημότες, δημό¬ 
σιοι υπάλληλοι και στρατιωτικοί γενικά, κ.λπ.), δ) η συμ¬ 
μετοχή ή όχι του εκλογέα σε διενεργηθείσες εκλογές, ε) 
ο ταχυδρομικός κωδικός της διεύθυνσης διαμονής, τηλέ¬ 
φωνο, κ.λπ. 

2. Αν διαπιστωθεί κατά την κωδικοποίηση της προηγού¬ 
μενης παραγράφου, ότι το ίδιο πρόσωπο είναι περισσό¬ 
τερες από μία φορά γραμμένο στους εκλογικούς καταλό¬ 
γους, είτε του ίδιου δήμου ή κοινότητας ή ενορίας είτε 
διαφορετικών δήμων ή κοινοτήτων, με απόφαση του Δι¬ 
ευθυντή Εκλογών του Υπουργείου Εσωτερικών, Δημό¬ 
σιας Διοίκησης και Αποκέντρωσης θεωρείται ισχυρή η τε¬ 
λευταία χρονολογικά εγγραφή του και διατάσσεται η δια- 
γραφή του από τους υπολοίπους εκλογικούς καταλόγους 
και η κατάσχεση και ακύρωση του αντίστοιχου εκλογικού 
βιβλιαρίου. Η απόφαση αυτή κοινοποιείται στον Πρόεδρο 
του Πρωτοδικείου, στην περιφέρεια του οποίου υπάγεται 
ο δήμος ή η κοινότητα από τους εκλογικούς καταλόγους 
του οποίου διαγράφεται ο εκλογέας καθώς και στο οικείο 
νομαρχιακό γραφείο εκλογικών καταλόγων, με φροντίδα 
του οποίου ειδοποιείται και καλείται ο εκλογέας να παρα- 
δώσει στο γραφείο αυτό για ακύρωση το αντίστοιχο της 
διαγραφής εκλογικό βιβλιάριο. Γ ια οποιαδήποτε αμφιβο¬ 
λία γύρω από την ταυτοπροσωπεία του εκλογέα, η αρμό¬ 
δια υπηρεσία του Υπουργείου Εσωτερικών, Δημόσιας Δι¬ 
οίκησης και Αποκέντρωσης είναι υποχρεωμένη να κάνει 
την απαραίτητη εξακρίβωση με τη συνδρομή των περιφε¬ 
ρειακών υπηρεσιών του Υπουργείου Εσωτερικών, Δημό¬ 
σιας Διοίκησης και Αποκέντρωσης και των κατά τόπους 
δημοτικών, κοινοτικών και άλλων κρατικών αρχών. 

Σε περίπτωση που είναι αδύνατο να διαπιστωθεί ποια α¬ 
πό τις πολλαπλές εγγραφές είναι η χρονολογικά τελευ- 

ταία, θεωρείται ως ισχυρή η εγγραφή στους εκλογικούς 
καταλόγους του δήμου ή της κοινότητας ή ενορίας με βά¬ 
ση την οποία ο εκλογέας ψήφισε τις τρεις συνεχείς τε¬ 
λευταίες εκλογές. 

3. Το Υπουργείο Εσωτερικών, Δημόσιας Διοίκησης και 
Αποκέντρωσης εκτυπώνει τους εκλογικούς καταλόγους 
που έχουν κωδικοποιηθεί. Τα αντίτυπα αυτών στέλνονται 
για θεώρηση στα πρωτοδικεία, τα οποία μετά τη θεώρηση 
τα στέλνουν στα νομαρχιακά γραφεία. 

4. Τα νομαρχιακά γραφεία κατανέμουν τη μία σειρά από 
τ’ αντίτυπα των εκλογικών καταλόγων, που θεωρήθηκαν 
σύμφωνα με τα παραπάνω, στους δήμους και στις κοινό¬ 
τητες και σε καθένα απ’ αυτούς το τμήμα που τους αφο¬ 
ρά. Η άλλη σειρά παραμένει στα νομαρχιακά Γραφεία. Τα 
αναγνωρισμένα κόμματα, σύμφωνα με τον κανονισμό της 
Βουλής, δικαιούνται μία πλήρη σειρά των εκλογικών κα¬ 
ταλόγων του Κράτους, χωρίς την καταβολή οποιοσδήπο¬ 
τε αντιτίμου. 

Άρθρο 21 

(Άρθρο 21 π.δ. 92/1994, όπως αντικαταστάθηκε από το 
άρθρο 5 παρ. 6 ν. 2623/1998) 

Διάθεση αντιτύπων εκλογικών καταλόγων και δημοσιευ¬ 
μάτων εκλογικού περιεχομένου 

1. Αντίτυπα εκλογικών καταλόγων, μπορούν να διατίθε¬ 
νται με την καταβολή αντιτίμου υπέρ του Δημοσίου, που 
ορίζεται από τον Υπουργό των Εσωτερικών, Δημόσιας Δι¬ 
οίκησης και Αποκέντρωσης, σε βουλευτές, ευρωβουλευ¬ 
τές, υποψήφιους βουλευτές ή υποψήφιους στις νομαχια- 
κές, στις δημοτικές και κοινοτικές εκλογές και μόνο για τις 
εκλογικές περιφέρειες, τις νομαρχιακές αυτοδιοικήσεις ή 
τους δήμους και τις κοινότητες όπου έχουν εκλεγεί ή είναι 
υποψήφιοι. 

2. Οι όροι και οι προϋποθέσεις διάθεσης εκλογικών κα¬ 
ταλόγων και άλλων δημοσιευμάτων σε άλλα πρόσωπα ή 
φορείς καθορίζονται με απόφαση του Υπουργού Εσωτε¬ 
ρικών, Δημόσιας Διοίκησης και Αποκέντρωσης. 

3. Τα ανωτέρω στοιχεία μπορούν να διατίθενται και σε 
μαγνητικά μέσα, τα οποία χρησιμοποιούνται μόνο από ε¬ 
κείνον στον οποίο χορηγούνται, αποκλειστικούς και μόνο 
για εκλογική χρήση. 

Η παραχώρηση ή η χρησιμοποίησή τους από οποιον- 
δήποτε άλλο ή για σκοπό μη εκλογικό απαγορεύεται. 

Οι παραβάτες τιμωρούνται με τις ποινές της παραγρά¬ 
φου 5 του άρθρου 108. 

ΚΕΦΑΛΑΙΟ Ζ’ 

Τελικές διατάξεις για τους εκλογικούς καταλόγους 
Άρθρο 22 

(Άρθρο 22 π.δ. 92/1994) 

Κατάλογοι εκλογικών βιβλιαρίων ενοριών που υπάγονται 
σε περισσότερους δήμους 

Οι κατάλογοι εκλογικών βιβλιαρίων ενοριών που περι¬ 
λαμβάνονται στις περιφέρειες της πρώην Διοικήσεως 
Πρωτευούσης, του πρώην Δήμου Θεσσαλονίκης ή άλλων 
δήμων με πληθυσμό μεγαλύτερο από 30.000 κατοίκους, 
και υπάγονται σε περισσότερους από ένα δήμους και κοι¬ 
νότητες, συντάσσονται κατά τμήματα με βάση την υπα¬ 
γωγή της ενορίας σε κάθε δήμο και κοινότητα. 


Άρθρο 23 

(Άρθρο 23 π.δ. 92/1994) 

Αντικατάσταση απολεσθέντος ή καταστραμένου 
εκλογικού βιλιαρίου 

1. Στην περίπτωση που ο εκλογέας έχει χάσει το εκλογι¬ 
κό του βιβλιάριο, μπορεί να ζητήσει με γραπτή αίτηση την 
έκδοση νέου από τον πρόεδρο του αρμόδιου πρωτοδικεί¬ 
ου, παρουσιαζόμενος ο ίδιος με το δελτίο αστυνομικής 
ταυτότητας και δύο πρόσφατες φωτογραφίες του. Η αί¬ 
τηση πρέπει να περιέχει το επώνυμο, το όνομα, το όνομα 
του πατέρα, το όνομα του συζύγου και το γένος, αν πρό¬ 
κειται για έγγαμη γυναίκα που φέρει το επώνυμο του συ¬ 
ζύγου, το έτος γέννησης, το επάγγελμα, το δήμο ή την 
κοινότητα και την ενορία όπου έχει εκδοθεί το βιβλιάριο, 
τη διεύθυνση της κατοικίας του και τις συνθήκες κάτω α¬ 
πό τις οποίες αυτό χάθηκε.Ο αϊτών εκλογέας βεβαιώνει 
και με όρκο την απώλεια ενώπιον του προέδρου πρωτοδι¬ 
κών, ο οποίος μπορεί να αξιώσει την προσαγωγή και άλ¬ 
λων αποδείξεων και μαρτύρων. 

2.0 πρόεδρος πρωτοδικών αποφαίνεται κατά την κρίση 
του για την έκδοση ή όχι νέου βιβλιαρίου. Στην πρώτη πε¬ 
ρίπτωση εκδίδει και χορηγεί στον αιτούντα νέο εκλογικό 
βιβλιάριο. 

3.0 πρόεδρος πρωτοδικών μπορεί να χορηγήσει νέο ε¬ 
κλογικό βιβλιάριο, εφόσον το ζητήσει ο εκλογέας και ε¬ 
φόσον κρίνει ότι το παλιό δεν μπορεί να χρησιμοποιηθεί 
λόγω φθοράς ή άλλης εύλογης αιτίας. 

4. Επίσης ο πρόεδρος πρωτοδικών μπορεί να χορη¬ 
γήσει εκλογικό βιβλιάριο ύστερα από αίτηση του εκλο¬ 
γέα, εφόσον είναι βεβαιωμένο ότι το βιβλιάριο δεν του 
παραδόθηκε, γιατί χάθηκε στην αρμόδια δημόσια υπη¬ 
ρεσία. 

5. Δεν είναι δυνατή η υποβολή αίτησης για αντικατά¬ 
σταση απολεσθέντος ή καταστραμένου βιβλιαρίου την 
παραμονή και την ημέρα των εκλογών. 

6. Ειδικά σε περίπτωση απώλειας εκλογικού βιβλιαρίου 
εκλογέα που διαμένει στο εξωτερικό, η αίτηση της παρα¬ 
γράφου 1 του εκλογέα αυτού προς τον αρμόδιο Πρόεδρο 
Πρωτοδικών είναι δυνατό να κατατεθεί στην οικεία ελλη¬ 
νική προξενική αρχή, στην οποία οφείλει να παρουσιαστεί 
ο ίδιος ο αϊτών, έχοντας μαζί του την αστυνομική ταυτό¬ 
τητά του ή το ελληνικό διαβατήριο. Η αίτηση υπογράφε¬ 
ται ενώπιον εντεταλμένου υπαλλήλου της προξενικής αρ¬ 
χής, από τον οποίο θεωρείται το γνήσιο της υπογραφής 
του αιτούντος εκλογέα πάνω στην αίτησή του. Η αίτηση, 
μαζί με τις δύο πρόσφατες φωτογραφίες του εκλογέα, 
διαβιβάζεται από την προξενική αρχή στον αρμόδιο Πρό¬ 
εδρο Πρωτοδικών, μέσω του Υπουργού Εσωτερικών, Δη¬ 
μόσιας Διοίκησης και Αποκέντρωσης (Δ/νσης Εκλογών). 

Στην περίπτωση αυτή, η προβλεπόμενη στην παράγρα¬ 
φο 1 ένορκη βεβαίωση του αιτούντος εκλογέα γίνεται ε¬ 
νώπιον της προξενικής αρχής. Στην ίδια αυτή προξενική 
αρχή αποστέλλεται από τον αρμόδιο Πρόεδρο Πρωτοδι¬ 
κών, μέσω του Υπουργείου Εσωτερικών, Δημόσιας Διοί¬ 
κησης και Αποκέντρωσης (Δ/νσης Εκλογών) το νέο εκλο¬ 
γικό βιβλιάριο για επίδοσή του στον ενδιαφερόμενο εκλο¬ 
γέα. Τα παραπάνω εφαρμόζονται ανάλογα και σε 
περίπτωση έκδοσης νέου εκλογικού βιβλιαρίου σύμφωνα 
με την παράγραφο 3. 

Άρθρο 24 

(Άρθρο 24 π.δ. 92/1994, όπως αντικαταστάθηκε από το 
άρθρο 5 παρ. 7 ν. 2623/1998) 

Αντιπρόσωποι κομμάτων 

Τη διαδικασία σύνταξης και αναθεώρησης των εκλογι¬ 
κών καταλόγων σε κάθε δήμο ή κοινότητα έχει το δικαίω¬ 
μα να παρακολουθεί από ένας αντιπρόσωπος των ανα¬ 
γνωρισμένων, σύμφωνα με τον Κανονισμό της Βουλής 
κομμάτων, που ορίζεται με γραπτή δήλωση του αρχηγού 
του κόμματος. 

Άρθρο 25 

(Άρθρο 25 π.δ. 92/1994, όπως αντικαταστάθηκε από το 
άρθρο 5 παρ. 8 ν. 2623/1998) 

Αντιμετώπιση επειγουσών αναγκών εκτύπωσης κ.λπ. 
εκλογικών καταλόγων 

1. Για να αντιμετωπιστούν επείγουσες ανάγκες εκτύπω¬ 
σης εκλογικών καταλόγων και εκτέλεσης άλλων σχετικών 
εργασιών, μπορεί να συγκροτούνται ειδικά συνεργεία α¬ 
πό υπαλλήλους του Υπουργείου Εσωτερικών, Δημόσιας 
Διοίκησης και Αποκέντρωσης, στους οποίους καταβάλλε¬ 
ται ειδική αποζημίωση που καθορίζεται με κοινή απόφαση 
των Υπουργών Εσωτερικών, Δημόσιας Διοίκησης και Α¬ 
ποκέντρωσης και Οικονομικών, κατά παρέκκλιση από κά¬ 
θε γενική ή ειδική διάταξη. 

Η συγκρότηση των συνεργείων και ο τρόπος καταβο¬ 
λής της αποζημίωσης ορίζονται κάθε φορά με απόφαση 
του Υπουργού Εσωτερικών, Δημόσιας Διοίκησης και Α¬ 
ποκέντρωσης. 

2. Είναι δυνατόν με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης να επιτρέ¬ 
πεται η ανάθεση της εκτελέσεως εργασιών της προηγού¬ 
μενης παραγράφου σε ιδιώτες. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών, κα¬ 
θορίζεται η ειδική αποζημίωση που καταβάλλεται. 

Άρθρο 26 

(Άρθρο 26 π.δ. 92/1994, όπως τροποποιήθηκε από το 
άρθρο 5 παρ. 9 ν. 2623/1998) 

Κατάλογοι βάσει των οποίων ενεργούνται οι εκλογές. 

1. Αν οι εκλογές προκηρυχτούν στο χρονικό διάστημα α¬ 
πάτην 1η Ιανουάριου μέχριτην30η Ιουνίου, η ψηφοφορία 
γίνεται με βάση τους εκλογικούς καταλόγους του προη¬ 
γουμένου έτους. 

2. Αν οι εκλογές προκηρυχθούν στο χρονικό διάστημα 
από την 1η Ιουλίου μέχρι την 31 η Δεκεμβρίου, η ψηφοφο¬ 
ρία γίνεται με βάση τους εκλογικούς καταλόγους του ίδι¬ 
ου έτους. Εφόσον όμως η εκτύπωση αυτών των εκλογι¬ 
κών καταλόγων δεν περατώθηκε η ψηφοφορία γίνεται με 
βάση τους εκλογικούς καταλόγους του προηγουμένου έ¬ 
τους και τα αντίγραφα των παραρτημάτων εκλογικών κα¬ 
ταλόγων του ίδιου έτους που οριστικοποιήθηκαν, θεωρη¬ 
μένα από τον αρμόδιο πρόεδρο πρωτοδικών. 

3. Οι οριστικοί εκλογικοί κατάλογοι των βουλευτικών ε¬ 
κλογών, ισχύουν και σε κάθε άλλη περίπτωση προσφυγής 
στη λαϊκή ετυμηγορία. 

4. Αν σε μία κοινότητα που αναγνωρίστηκε, δεν καταρ¬ 
τίστηκαν και δεν επικυρώθηκαν οι οριστικοί κατάλογοι αν- 
δρών και γυναικών, οι εκλογείς αυτής της κοινότητας ψη¬ 


φίζουν με βάση τους καταλόγους του δήμου ή της κοινό¬ 
τητας από τον οποίο αυτή προήλθε, στους οποίους ήταν 
γραμμένοι πριν από την ημερομηνία δημοσίευσης του 
προεδρικού διατάγματος για την αναγνώριση της νέας 
κοινότητας. Οι διαγραφές που διατάχθηκαν, όσων έχουν 
περιληφθεί στους τυχόν προσωρινούς εκλογικούς κατα¬ 
λόγους που συντάχθηκαν, θεωρούνται σαν μην έχουν γί¬ 
νει. 

Τα πιο πάνω εφαρμόζονται και στις περιπτώσεις από¬ 
σπασης ενός συνοικισμού από ένα δήμο ή κοινότητα και 
προσάρτησής του σ’ άλλο δήμο ή κοινότητα, καθώς και 
στις περιπτώσεις των υπόλοιπων μεταβολών των δήμων 
και κοινοτήτων. Σ’ όλες τις παραπάνω περιπτώσεις εφαρ¬ 
μόζονται πάντως και οι διατάξεις της παρ. 1 του άρθρου 
αυτού. 

ΚΕΦΑΛΑΙΟ Η’ 

Ειδικοί εκλογικοί κατάλογοι πολιτικών δημοσίων υπαλ¬ 
λήλων και στρατιωτικών. 

Άρθρο 27 

(Άρθρο 27 π.δ. 92/1994) 

Περιεχόμενο και κατάρτιση ειδικών εκλογικών 
καταλόγων 

1. Οι δικαστκοί, οι δημόσιοι γενικά πολιτικοί υπάλληλοι, 
το προσωπικό της Ελληνικής Αστυνομίας και του Πυρο¬ 
σβεστικού Σώματος και οι στρατιωτικοί, που υπηρετούν 
με οποιαδήποτε ιδιότητα στις ένοπλες δυνάμεις, ή στο Λι¬ 
μενικό Σώμα και είναι γραμμένοι στους εκλογικούς κατα¬ 
λόγους δήμου ή κοινότητας του Κράτους, αλλά που υπη¬ 
ρετούν την ημέρα της προκήρυξης των εκλογών σ' άλλο 
δήμο ή κοινότητα, ασκούντο εκλογικό τους δικαίωμα στις 
βουλευτικές εκλογές στο δήμο ή στην κοινότητα που υ¬ 
πηρετούν. Για το σκοπό αυτό γράφονται σε ειδικούς κα¬ 
ταλόγους, σύμφωνα με τις ακόλουθες διατάξεις: Η ορθή 
έννοια των προηγουμένων διατάξεων είναι ότι οι εκλογείς 
της κατηγορίας της παραγράφου αυτής πολιτικοί δημό¬ 
σιοι υπάλληλοι και στρατιωτικοί, δεν εμποδίζονται αντί ν’ 
ασκήσουν το εκλογικό τους δικαίωμα με βάση τους ειδι¬ 
κούς εκλογικούς καταλόγους, νατό ασκήσουν στο εκλο¬ 
γικό τμήμα όπου είναι γραμμένοι. Με απόφαση του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης που δημοσιεύεται στην Εφημερίδα της 
Κυβερνήσεως, καθορίζεται ο χρόνος και ο τρόπος με τον 
οποίο οι παραπάνω εκλογείς, οφείλουν να δηλώσουν την 
πρόθεσή τους για την άσκηση του εκλογικού τους δικαι¬ 
ώματος στο δήμο ή την κοινότητα στους εκλογικούς κα¬ 
ταλόγους του οποίου είναι γραμμένοι, καθώς και κάθε άλ¬ 
λη αναγκαία λεπτομέρεια. 

2. Κάθε στρατιωτική μονάδα ή γενικά δημόσια υπηρεσία 
είναι υποχρεωμένη να καταρτίσει κατάσταση με αύξοντα 
αριθμό όλων των εκλογέων της προηγούμενης παραγρά¬ 
φου, που υπηρετούν σ’ αυτή. Η κατάσταση περιέχει το ο¬ 
νοματεπώνυμο, το όνομα του πατέρα και της μητέρας, το 
ονοματεπώνυμο του συζύγου, αν πρόκειται για έγγαμες 
γυναίκες, το έτος γέννησης, το δήμο ή κοινότητα, στο μη¬ 
τρώο αρρένων ή στο δημοτολόγιο του οποίου είναι γραμ¬ 
μένος καθώς και το δήμο ή την κοινότητα στους εκλογι¬ 
κούς καταλόγους, του οποίου είναι γραμμένος, αναφέ- 
ροντας το νομό που υπάγεται ο δήμος ή η κοινότητα και 
τέλος το βαθμό που έχει στην υπηρεσία του και την ιδιό- 

τητα με την οποία υπηρετεί (μόνιμος, έκτακτος, έφεδρος, 
κληρωτός, με σύμβαση κ.λπ.) και από πότε υπηρετεί. 

3. Στην κατάσταση της προηγούμενης παραγράφου πε¬ 
ριλαμβάνονται από τα πρόσωπατης παραγράφου 1 μόνο, 
όσοι είναι γραμμένοι στους εκλογικούς καταλόγους δή¬ 
μου ή κοινότητας του Κράτους. Αυτοί, για απόδειξη της 
εγγραφής τους στον εκλογικό κατάλογο, είναι υποχρεω¬ 
μένοι να προσκομίσουν το γρηγορότερο στην υπηρεσία 
τους το εκλογικό βιβλιάριο. Τα εκλογικά βιβλιάρια παρα¬ 
μένουν στην υπηρεσία και τηρούνται ως δικαιολογητικά 
προσαρτημένα στην κατάσταση της προηγούμενης πα¬ 
ραγράφου, και επιστρέφονται στους δικαιούχους, όταν 
αυτοί μετακινηθούν σ’ άλλο τόπο, σύμφωνα με την έννοια 
των παραγράφων 5 και 6 του άρθρου αυτού. 

4. Από τα πρόσωπα της παραγράφου 1, εκείνοι που δι¬ 
καιούνται να γραφούν στον εκλογικό κατάλογο ενός δή¬ 
μου ή κοινότητας του Κράτους, αλλά δεν είναι ακόμα 
γραμμένοι, είναι υποχρεωμένοι μέσα σ’ ένα δήμο από το 
διορισμό τους, ή την κατάταξή τους στις τάξεις του στρα¬ 
τού για πρώτη φορά, να προσκομίσουν στην υπηρεσία 
τους βεβαίωση, ότι υπέβαλαν αίτηση στην αρμόδια αρχή, 
που αναφέρεται στο άρθρο 11 για την εγγραφή τους στον 
εκλογικό κατάλογο με τα απαιτούμενα δικαιολογητικά. Η 
παράλειψη εμπρόθεσμης προσκόμισης της πιο πάνω βε¬ 
βαίωσης συνεπάγεται τις ποινές που αναφέρονται στο 
άρθρο 109. Τα πρόσωπα αυτά γράφονται στην κατάστα¬ 
ση της παραγράφου 2 του άρθρου αυτού, ύστερα από την 
οριστική εγγραφή τους στον εκλογικό κατάλογο και την 
προσκόμιση του εκλογικού τους βιβλιαρίου. 

5. Καθένας από τα πρόσωπα της παραγράφου 1, που 
τοποθετείται με οποιοδήποτε τρόπο για εκτέλεση υπηρε¬ 
σίας αόριστου χρονικού διαστήματος ή μεγαλύτερου του 
μήνα στον τόπο, σύμφωνα με τήν έννοια της παραγράφου 
6, στους εκλογικούς καταλόγους του οποίου δεν είναι 
γραμμένος, είναι υποχρεωμένος να προσκομίσει το εκλο¬ 
γικό του βιβλιάριο. Με βάση αυτό το στοιχείο, η υπηρεσία 
ή η μονάδα γράφει τον παραπάνω, που υπηρετεί σ’ αυτή 
στην κατάσταση που αναφέρεται στο παρόν άρθρο, με ό¬ 
λα τα στοιχεία που ορίζονται στην παράγραφο 2. Επίσης 
κάθε υπηρεσία ή μονάδα διαγράφει από την ίδια κατά¬ 
σταση κάθε πρόσωπο της παραγράφου 1, που μετακινεί¬ 
ται σ’ άλλο τόπο, σύμφωνα με την έννοια της παραγρά¬ 
φου 6, ενημερώνοντας έτσι συνέχεια και χωρίς καμμιά πα¬ 
ράλειψη την κατάσταση ως την προκήρυξη των 
βουλευτικών εκλογών. 

6. Στις καταστάσεις του άρθρου αυτού δεν περιλαμβά¬ 
νονται, όσοι από τους εκλογείς της παραγράφου 1 είναι 
γραμμένοι στους εκλογικούς καταλόγους του τόπου που 
υπηρετούν την ημέρα των βουλευτικών εκλογών. Ως τό¬ 
πος νοείται η περιφέρεια του δήμου ή της κοινότητας. Ει¬ 
δικά για την Αθήνα και τον Πειραιά, θεωρείται ολόκληρη η 
περιφέρεια της πρώην Διοικήσεως Πρωτευούσης μαζί με 
τους δήμους Αχαρνών, Σαλαμίνας και Ελευσίνας. Όσο 
για τη Θεσσαλονίκη θεωρείται ολόκληρη η περιφέρεια 
του πρώην Δήμου Θεσσαλονίκης. 

7. Οι καταστάσεις του άρθρου αυτού συντάσσονται με 
προσωπική ευθύνη των διοικητικών ή των προϊσταμένων 
κάθε μονάδας ή υπηρεσίας οι οποίοι υπόκεινται, για κάθε 
παράβαση, στις ποινές που αναφέρονται στο άρθρο 109. 

8. Μόλις αρχίσει η κατά το άρθρο 31 παράγραφος 3 
προεκλογική περίοδος η ενημέρωση των καταστάσεων 
διακόπτεται. Απ’ αυτές διαγράφονται όσοι δήλωσαν την 


πρόθεσή τους να ασκήσουν το εκλογικό τους δικαίωμα 
στο δήμο ή την κοινότητα, στους εκλογικούς καταλόγους 
του οποίου είναι γραμμένοι, σύμφωνα με το τρίτο εδάφιο 
της παραγράφου 1, εφόσον οι προϊστάμενοι τους, ύστε¬ 
ρα από εκτίμηση των υπηρεσιακών αναγκών τους χορη¬ 
γήσουν σχετική έγκριση και ειδική άδεια απουσίας για τον 
απολύτως αναγκαίο χρόνο. Ο χρόνος αυτός δεν συνυπο¬ 
λογίζεται στο χρόνο της κανονικής άδειας που δικαιούται 
ο υπάλληλος ή στρατιωτικός. Σ’ αυτούς τους εκλογείς 
που διαγράφονται από τις καταστάσεις, παραδίδονται α¬ 
πό την υπηρεσία τα εκλογικά τους βιβλιάρια, για να ασκή¬ 
σουν το εκλογικό τους δικαίωμα στον τόπο της εκλογικής 
τους περιφέρειας. Οι εκλογείς αυτοί είναι υποχρεωμένοι 
μετά την ψηφοφορία να παραδώσουν στην υπηρεσία 
τους τα εκλογικά τους βιβλιάρια. 

Αφού διαγραφούν οι παραπάνω εκλογείς οι καταστά¬ 
σεις ανασυντάσσονται σε πέντε αντίτυπα, υπογράφονται 
από τους οικείους προϊσταμένους ή διοικητές και σφρα¬ 
γίζονται από την υπηρεσία ή τη μονάδα. 

Τα τέσσερα αντίτυπα των καταστάσεων, με συνημμένα 
τα εκλογικά βιβλιάρια, διαβιβάζονται μέσα σε ανατρεπτι¬ 
κή προθεσμία πέντε ημερών, από την κατά το άρθρο 31 έ¬ 
ναρξη της προεκλογικής περιόδου, στον πρόεδρο πρω¬ 
τοδικών της οικείας εκλογικής περιφέρειας. Ο πρόεδρος 
πρωτοδικών εκθέτει τις καταστάσεις στο κατάστημα του 
πρωτοδικείου επί τρεις ημέρες. Μέσα στην προθεσμία 
των τριών ημερών, η οποία είναι ανατρεπτική, κάθε εκλο¬ 
γέας ή αντιπρόσωπος αναγνωρισμένου κόμματος, σύμ¬ 
φωνα με τον κανονισμό της Βουλής, έχει το δικαίωμα να 
ασκήσει ένσταση κατά της εγγραφής κάθε προσώπου, 
που έχει συμπεριληφθεί στις καταστάσεις αυτές κατά πα¬ 
ράβαση των διατάξεων του παρόντος. 

Για τις ενστάσεις αυτές εφαρμόζεται η παράγραφος 2 
του άρθρου 13. Αφού περάσει η προθεσμία αυτή των 
τριών ημερών, ο πρόεδρος των πρωτοδικών ορίζει με 
πράξη του την ημέρα και ώρα εκδίκασης των ενστάσεων 
ενώπιον του πρωτοδικείου. 

9. Η απόφαση του πρωτοδικείου εκδίδεται το γρηγορό¬ 
τερο, είναι οριστική και δεν υπόκειται σε κανένα ένδικο μέ¬ 
σο. Οι καταστάσεις που επικυρώνονται με την απόφαση έ¬ 
χουν ισχύ ειδικών εκλογικών καταλόγων. 

10. Ύστερα από την έκδοση των αποφάσεων του πρωτο¬ 
δικείου τα εκλογικά βιβλιάρια επιστρέφονται στις οικείες υ¬ 
πηρεσίες ή μονάδες, στις οποίες παραμένουν και φυλάσ¬ 
σονται με φροντίδα και ευθύνη των προϊσταμένων αυτών. 

Μετά τη διενέργεια των βουλευτικών εκλογών οι υπηρε¬ 
σίες και μονάδες συνεχίζουν την τήρηση των καταστάσεων 
του παρόντος άρθρου, σύμφωνα με τις διατάξεις αυτού. 

11. Οι εκλογείς του άρθρου αυτού δεν κωλύονται να υ¬ 
πηρετούν στην περιφέρεια που ασκούν ή άσκησαν το ε¬ 
κλογικό τους δικαίωμα οι ίδιοι ή συγγενείς τους εξ αίμα¬ 
τος ή εξ αγχιστείας οποιουδήποτε βαθμού. 

12. Στρατιωτικοί με οποιαδήποτε ιδιότητα, που υπηρε¬ 
τούν στις ένοπλες δυνάμεις και δεν έχουν γραφεί στην κα¬ 
τάσταση που αναφέρεται στην παράγραφο 2 του άρθρου 
αυτού, ένεκα αδυναμίας να προσκομίσουν το εκλογικό 
τους βιβλιάριο, γράφονται στην κατάσταση με υπεύθυνη 
δήλωση, σύμφωνα με το άρθρο 8 ν. 1599/86, ότι είναι 
γραμμένοι σε κατάλογο εκλογικών βιβλιαρίων δήμου ή 
κοινότητας, αναφέροντας το νομό, όπου υπάγεται ο δή¬ 
μος ή η κοινότητα και ότι έχουν όλα τα νόμιμα προσόντα 
της ιδιότητας του εκλογέα. Η παρούσα παράγραφος τί- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


961 


θεται σε εφαρμογή με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης που εκδίδε- 
ται την επομένη της προκήρυξης των εκλογέων ημέρα και 
καθορίζει της λεπτομέρειες της εφαρμογής της. 

13. Έλληνες ναυτικοί, που υπηρετούν σε πλοία με ελλη¬ 
νική σημαία και είναι γραμμένοι στους εκλογικούς κατα¬ 
λόγους δήμου ή κοινότητας του κράτους, αλλά που το 
πλοίο στο οποίο υπηρετούν, προβλέπεται σύμφωνα μετά 
εγκεκριμένα δρομολόγια ή το πρόγραμμα κινήσεώς του 
κατά την ημέρα της ψηφοφορίας να ευρίσκεται σε λιμάνι 
άλλου δήμου ή κοινότητας, ασκούν το εκλογικό τους δι¬ 
καίωμα στις βουλευτικές εκλογές ή εκλογές Ευρωπαϊκού 
Κοινοβουλίου στο δήμο ή στην κοινότητα που θα βρίσκε¬ 
ται το πλοίο, στο οποίο υπηρετούν, σύμφωνα με όσα προ- 
βλέπονται για τους πολιτικούς δημοσίους υπαλλήλους 
και στρατιωτικούς από τις διατάξεις του νόμου αυτού, με 
την προσθήκη ότι οι ονομαστικές καταστάσεις συντάσ- 
σονται και υπογράφονται από τον πλοίαρχο του πλοίου 
και θεωρούνται για το γνήσιο της υπογραφής και το αλη¬ 
θές του περιεχομένου τους, από τον προϊστάμενο της Λι¬ 
μενικής ή Αστυνομικής ή Τελωνειακής Αρχής του δήμου ή 
της κοινότητας που ναυλοχεί το πλοίο. 

Άρθρο 28 

(Άρθρο 28 π.δ. 92/1994) 

Αποστολή των ειδικών εκλογικών καταλόγων στο νομάρχη 

Οι ειδικοί εκλογικοί κατάλογοι που αναφέρονται στο 
προηγούμενο άρθρο και επικυρώθηκαν, μαζί με αντίγρα¬ 
φα των αποφάσεων του πρωτοδικείου, σχετικά με τη δια¬ 
γραφή όσων τυχόν κρίθηκαν ότι πρέπει να διαγραφούν, 
στέλνονται το γρηγορότερο στο νομάρχη της περιφέρει¬ 
ας, ο οποίος φροντίζει για την έγκαιρη και σε αρκετό α¬ 
ριθμό αντιτύπων εκτύπωση, ή δακτυλογράφηση και απο¬ 
στολή τους στα οικεία εκλογικά τμήματα. 

ΤΜΗΜΑ Δ’ 

ΕΚΛΟΓΙΜΟΙ 

ΚΕΦΑΛΑΙΟ Α’ 

Δικαίωμα του εκλέγεσθαι 

Άρθρο 29 

(Άρθρο 29 π.δ. 92/1994) 

Κτήση του δικαιώματος 

1. Το δικαίωμα του εκλέγεσθαι έχουν οι πολίτες Έλλη¬ 
νες και Ελληνίδες, οι οποίοιτην ημέρα της εκλογής, έχουν 
συμπληρώσει το εικοστό πέμπτο έτος της ηλικίας τους 
και έχουν τη νόμιμη ικανότητα του εκλέγειν. 

2. Η ηλικία, σύμφωνα με την προηγούμενη παράγραφο, 
αποδεικνύεται από την εγγραφή στο μητρώο αρρένων ή 
το δημοτολόγιο ενός δήμου ή κοινότητας. Αν για τη συ¬ 
μπλήρωση της ηλικίας, πρέπει να βεβαιωθεί εκτός το έτος 
και η ημερομηνία γεννήσεως, αυτή αποδεικνύεται μόνο 
με ληξιαρχική πράξη γέννησης. 

Άρθρο 30 

(Άρθρο 30 π.δ. 92/1994) 

Παραίτηση από θέσεις που αποτελούν κώλυμα 
εκλογιμότητας 

1. Η παραίτηση από την υπηρεσία και από τις θέσεις που 


σύμφωνα με την παράγραφο 1 του άρθρου 56 του Συ¬ 
ντάγματος αποτελούν κώλυ μα για την εκλογή στο αξίωμα 
του βουλευτή, είναι γραπτή και η επίδοσή της γίνεται με 
δικαστικό επιμελητή στον πρόεδρο του αρμόδιου για την 
ανακήρυξη των υποψηφίων δικαστηρίου, πριν από την η¬ 
μέρα της ανακήρυξης αυτών. 

2. Η παραίτηση που επιδόθηκε δεν ανακαλείται. Αυτή θε¬ 
ωρείται ότι έγινε αυτοδικαίως αποδεκτή με την επίδοσή της. 

3. Ο πρόεδρος του δικαστηρίου διαβιβάζει την παραίτη¬ 
ση, χωρίς αναβολή, στην αρμόδια για την παραλαβή της 
αρχή- 

4. Εφόσον, σύμφωνα με τις οικείες διατάξεις η πράξη για 
την αποδοχή της παραίτησης δημοσιεύεται στην Εφημερί¬ 
δα της Κυβερνήσεως, η αρμόδια αρχή οφείλει να δημοσι¬ 
εύσει αμέσως περίληψή της, που να περιέχει το ονοματε¬ 
πώνυμο, τη θέση ή το αξίωμα που κατείχε αυτός που πα¬ 
ραιτήθηκε ή αν πρόκειται για στρατιωτικούς, το βαθμό και 
το όπλο ή την υπηρεσία στην οποία αυτός ανήκε, καθώς και 
τη χρονολογία της επίδοσης της παραίτησης στον πρόε¬ 
δρο του αρμόδιου δικαστηρίου. 

5. Ο αξιωματικός, που σύμφωνα με τα παραπάνω παραι¬ 
τήθηκε και δεν εκλέχτηκε βουλευτής, είναι δυνατόν οποτε¬ 
δήποτε ν’ ανακληθεί στην ενέργεια ως έφεδρος, ενώ αυτός 
που εκλέχτηκε βουλευτής δεν μπορεί ν’ ανακληθεί στην ε¬ 
νέργεια, πριν από την έναρξη των εργασιών της Α’ Συνόδου 
της νέας Βουλής και χωρίς την έγκριση αυτής. 

6. Έφεδρος αξιωματικός σε ενέργεια θεωρείται αυτοδι¬ 
καίως ότι απολύθηκε από τις τάξεις του Στρατού, από την 
ημέρα που υπέβαλε την υποψηφιότητα που προτάθηκε α¬ 
πό εκλογείς. Εάν δεν εκλεγεί βουλευτής, μπορεί ν’ ανακλη¬ 
θεί οποτεδήποτε. Εάν όμως εκλεγεί δεν επιτρέπεται να 
κληθεί υπό τα όπλα πριν την έναρξη της Α’ Συνόδου της νέ¬ 
ας Βουλής και χωρίς την έγκρισή της. Ο Πρόεδρος του αρ¬ 
μόδιου δικαστηρίου ανακοινώνει αμέσως στις προϊστάμε¬ 
νες αρχές του εφέδρου αξιωματικού και στο Υπουργείο Ε¬ 
θνικής Άμυνας την υποβολή απ’ αυτόν η αποδοχή 
υποψηφιότητας βουλευτή. 

ΒΙΒΛΙΟ ΔΕΥΤΕΡΟ 

ΠΡΟΚΗΡΥΞΗ - ΕΝΕΡΓΕΙΑ ΕΚΛΟΓΩΝ 
ΤΜΗΜΑ Α' 

ΠΡΟΚΗΡΥΞΗ ΕΚΛΟΓΩΝ 
Άρθρο 31 

(Άρθρο 31 π.δ. 92/1994, όπως τροποποιήθηκε από το άρ¬ 
θρο 5 παρ. 11 ν. 2623/1998) 

Προεδρικά Διατάγματα προκήρυξης εκλογών και 
κατανομής Βουλευτικών εδρών. 

1. Η διενέργεια γενικών βουλευτικών εκλογών διατάσσε- 
ται με προεδρικό διάταγμα, που προσυπογράφεται από το 
Υπουργικό Συμβούλιο, μέσα σε τριάντα μέρες από τη λήξη 
της βουλευτικής περιόδου ή τη διάλυση της Βουλής. Με το 
ίδιο διάταγμα ορίζεται και η ημέρα της ταυτόχρονης ψη¬ 
φοφορίας σ’ όλη την επικράτεια. 

2. Με προεδρικό διάταγμα, που εκδίδεται αμέσως μετά 
τη δημοσίευση στην Εφημερίδα της Κυβερνήσεως των ε¬ 
πίσημων αποτελεσμάτων της απογραφής του νόμιμου 
πληθυσμού της χώρας, ορίζεται ο αριθμός των βουλευτι¬ 
κών εδρών κάθε εκλογικής περιφέρειας σύμφωνα με το άρ¬ 
θρο 2. Το διάταγμα αυτό ισχύει ως τη δημοσίευση των α¬ 
ποτελεσμάτων της επόμενης αντίστοιχης απογραφής. 

3. Από τη δημοσίευση του διατάγματος διάλυσης της 
Βουλής ή τη δωδεκάτη ημέρα πριν την κατά το άρθρο 53 
παράγραφο 1 του Συντάγματος λήξη της βουλευτικής πε¬ 
ριόδου αρχίζει η προεκλογική περίοδος. Οι συγκεντρώσεις 
κατά την προεκλογική περίοδο διέπονται από τις ειδικές 
για το θέμα αυτό διατάξεις στα πλαίσια του Συντάγματος. 

ΤΜΗΜΑ Β' 

ΕΝΕΡΓΕΙΑ ΕΚΛΟΓΩΝ 

ΚΕΦΑΛΑΙΟ Α' 

Υποψήφιοι 

Άρθρο 32 

(Άρθρο 32 π.δ. 92/1994, όπως τροποποιήθηκε από το 
άρθροδπαρ. 12 ν. 2623/1998) 

Πρόταση υποψηφίων 

1. Οι υποψήφιοι προτείνονται από τους εκλογείς κάθε ε¬ 
κλογικής περιφέρειας. Η πρόταση είναι γραπτή και υπο¬ 
γράφεται, το λιγότερο, από δώδεκα εκλογείς. Την πρότα¬ 
ση πρέπει να αποδεχτεί εγγράφως ο ίδιος ο προτεινόμε- 
νος, ή ο σύμφωνα με την παράγραφο 4 του άρθρου αυτού 
πληρεξούσιός του. Οι υποψήφιοι έχουν το δικαίωμα επί¬ 
σης να προτείνουν εγγράφως την υποψηφιότητά τους οι 
ίδιοι προσωπικά ή με τον παραπάνω πληρεξούσιό τους. 

2. Κανείς δεν μπορεί να υποβάλει ή ν’ αποδεχτεί υπο¬ 
ψηφιότητα που προτείνεται από εκλογείς σε περισσότε¬ 
ρες από μία εκλογικές περιφέρειες. Κατ’ εξαίρεση έχει δι¬ 
καίωμα να υποβάλει ή να αποδεχθεί υποψηφιότητα σε 
δύο εκλογικές περιφέρειες ο αρχηγός ή πρόεδρος κόμ¬ 
ματος ή συνασπισμού κομμάτων. 

3. Στην πρόταση υποψηφιότητας αναγράφεται το όνο¬ 
μα, επώνυμο, πατρώνυμο, η ιδιότητα και η ακριβής διεύ¬ 
θυνση του προτεινόμενου. Στην πρόταση ή τη δήλωση α¬ 
ποδοχής υποψηφιότητας πρέπει να επισυνάπτεται υπεύ¬ 
θυνη δήλωση εκείνου που προτείνει τον εαυτό του ή 
εκείνου που αποδέχεται την πρόταση εκλογέων ή του 
πληρεξουσίου του με την οποία να δηλώνεται: α) Σε ποι¬ 
ου δήμου ή κοινότητας του Κράτους το μητρώο αρρένων 
ή το δημοτολόγιο είναι γραμμένος ο υποψήφιος, β) το έ¬ 
τος γέννησης καθώς και η ημερομηνία για την περίπτωση 
της παρ. 2 του άρθρου 29 και γ) ότι δεν έχει στερηθεί το 
δικαίωμα του εκλέγειν και δεν υπέβαλε ούτε αποδέχτηκε 
πρόταση υποψηφιότητας σε άλλη εκλογική περιφέρεια. 
Αυτός που ψευδώς δηλώνει υπόκειται στις ποινές της πα¬ 
ραγράφου 4 του άρθρου 108. 

4. Η πληρεξουσιότητα για υποβολή πρότασης ή για α¬ 
ποδοχή προτάσεων εκλογέων πρέπει να είναι ειδική και 
παρέχεται με συ μβολαιογραφική πράξη. Στην πρόταση υ¬ 
ποψηφιότητας που γίνεται από πληρεξούσιο καθώς και 
στη δήλωση αποδοχής πρότασης εκλογέων που γίνεται ε¬ 
πίσης από πληρεξούσιο, επισυνάπτεται πάντοτε αντίγρα¬ 
φο της συμβολαιογραφικής πράξης, με την οποία δόθηκε 
η πληρεξουσιότητα. 

5. Στην πρόταση επισυνάπτονται για κάθε υποψήφιο 
γραμμάτιο δημόσιας οικονομικής υπηρεσίας για κατάθε¬ 
ση χρηματικού ποσού πενήντα χιλιάδων (50.000). Το χρη¬ 
ματικό αυτό ποσό αποτελεί έσοδο του τακτικού προϋπο¬ 
λογισμού και είναι δυνατό να αυξομειώνεται με κοινή α¬ 
πόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών. 


6. Η επίδοση των προτάσεων υποψηφίων γίνεται με πα¬ 
ραγγελία των ίδιων ή κάθε εκλογέα με δικαστικό επιμελη¬ 
τή στον πρόεδρο του αρμόδιου για την ανακήρυξη των υ¬ 
ποψηφίων δικαστηρίου εννέα (9) το αργότερο ημέρες με¬ 
τά την κατά το άρθρο 31 παράγραφος 3 έναρξη της 
προεκλογικής περιόδου. 

7. Αν λείπουν οι δώδεκα υπογραφές εκλογέων ή η απο¬ 
δοχή του προτεινόμενου ή η υπογραφή αυτού ή του πλη¬ 
ρεξουσίου του ή τα γραμμάτια ή κάποιο από τα στοιχεία 
της παραγράφου 3, η πρόταση είναι απαράδεκτη. 

Άρθρο 33 

(Άρθρο 33 π.δ. 92/1994, όπως αντικαταστάθηκε από το 
άρθροδπαρ. 13ν. 2623/1998) 

Ανακήρυξη υποψηφίων 

Το αρμόδιο δικαστήριο ανακηρύσσει με τη διαδικασία 
της εκούσιας δικαιοδοσίας τους υποψηφίους δέκα (10) η¬ 
μέρες μετά την κατά το άρθρο 31 παράγραφος 3 έναρξη 
της προεκλογικής περιόδου. 

Άρθρο 34 

(Άρθρο 34 π.δ. 92/1994, όπως τροποποιήθηκε από το 
άρθροδπαρ. 14ν. 2623/1998) 

Συνδυασμοί 

1. Οι υποψήφιοι που ανακηρύσσονται σύμφωνα με το 
προηγούμενο άρθρο παίρνουν μέρος στις εκλογές είτε 
σε συνδυασμό, είτε ως μεμονωμένοι. 

2. Οι συνδυασμοί μπορεί να είναι είτε συνδυασμοί ενός 
μόνο κόμματος, είτε συνδυασμοί συνασπισμού περισσο¬ 
τέρων συνεργαζομένων κομμάτων, είτε συνδυασμοί ανε¬ 
ξαρτήτων. 

3. Κανείς δεν μπορεί να μετέχει σε περισσοτέρους από 
ένα συνδυασμούς. Κατ’ εξαίρεση ο αρχηγός κόμματος ή 
συνασπισμού κομμάτων μπορεί να μετέχει στους συν¬ 
δυασμούς του κόμματος ή του συνασπισμού του οποίου 
ηγείται σε δύο εκλογικές περιφέρειες, στις οποίες έχει α¬ 
νακηρυχθεί υποψήφιος. 

4. Ο συνδυασμός καταρτίζεται με δήλωση που γίνεται, 
αν πρόκειται για συνδυασμό ενός μόνο κόμματος, από το 
αρμόδιο κατά το καταστατικό όργανο του κόμματος και, 
αν δεν υπάρχει τέτοιο όργανο ή δεν ορίζεται, από τον αρ¬ 
χηγό του κόμματος ή από εκείνον που διορίστηκε αντι¬ 
πρόσωπος του κόμματος. Αν πρόκειται για συνδυασμό 
συνασπισμού κομμάτων, από το αρμόδιο κοινο όργανο 
του συνασπισμού ή από τα αρμόδια, κατά το καταστατικό 
όργανα των κομμάτων, αν δεν υπάρχουν αυτά ή δεν ορί¬ 
ζονται, από τους αρχηγούς των κομμάτων ή από εκείνον 
που διορίσθηκε αντιπρόσωπος του συνασπισμού και, αν 
πρόκειται για συνδυασμό ανεξαρτήτων, από τους υποψη¬ 
φίους που αποτελούν το συνδυασμό. Η δήλωση αν πρό¬ 
κειται για συνδυασμό ενός μόνο κόμματος, πρέπει να πε¬ 
ριέχει το όνομα του κόμματος και τα ονόματα των υποψη¬ 
φίων που αποτελούν το συνδυασμό. Αν πρόκειται για 
συνδυασμό συνασπισμού κομμάτων, πρέπει να περιέχει 
την προσωνυμία του συνασπισμού, τα ονόματα των κομ¬ 
μάτων που αποτελούν το συνασπισμό και τα ονόματα των 
υποψηφίων και, αν πρόκειται για συνδυασμό ανεξαρτή¬ 
των, την προσωνυμία του συνδυασμού και τα ονόματα 
των συνεργαζομένων ανεξαρτήτων υποψηφίων. Στη δή¬ 
λωση οι υποψήφιοι αναγράφονται κατ’ αλφαβητική σειρά 

επωνύμου, με εξαίρεση το όνομα του αρχηγού ή προέ¬ 
δρου του κόμματος ή του συνασπισμού κομμάτων, το ο¬ 
ποίο προτάσσεται. 

5. Η δήλωση, με την οποία καταρτίζεται ο συνδυασμός, 
επιδίδεται με δικαστικό επιμελητή στον Εισαγγελέα του 
Αρείου Πάγου ή κατατίθεται με απόδειξη στο γραφείο του 
το αργότερο δεκατρείς (13) ημέρες μετά την κατά το άρ¬ 
θρο 31 παράγραφος 3 έναρξη της προεκλογικής περιό¬ 
δου. 

6. Κάθε συνδυασμός μπορεί να περιλάβει αριθμό υπο¬ 
ψηφίων μέχρι του αριθμού των βουλευτικών εδρών της ε¬ 
κλογικής περιφέρειας προσαυξανόμενο. 

α) Κατά ένα, στις εκλογικές περιφέρειες που εκλέγονται 
από ένα έως και πέντε βουλευτές. 

β) Κατά δύο, στις εκλογικές περιφέρειες που εκλέγο¬ 
νται από έξι έως και δέκα βουλευτές. 

γ) Κατά τρεις, στην εκλογική περιφέρεια Α’ Θεσσαλονί¬ 
κης. 

δ) Κατά τέσσερις, στην εκλογική περιφέρεια Α’ Αθηνών 
και 

ε) Κατά πέντε, στην εκλογική περιφέρεια Β’ Αθηνών. 

7. Ο διορισμός αντιπροσώπου κόμματος ή συνασπι¬ 
σμού κομμάτων που αναφέρεται στην παράγραφο 4 του 
άρθρου αυτού, γίνεται με έγγραφη δήλωση στον Εισαγ¬ 
γελέα του Αρείου Πάγου, ο οποίος την κοινοποιεί στον 
Πρόεδρο του αρμόδιου για την ανακήρυξη των συνδυα¬ 
σμών δικαστηρίου. 

Άρθρο 35 

(Άρθρο 35 π.δ. 92/1994, όπως αντικαταστάθηκε από το 
και άρθρο 5 παρ. 15 ν. 2623/1998) 

Ακακήρυξη συνδυασμών 

1. Τη δεκάτη τετάρτη (14η) ημέρα μετά την κατά το άρ¬ 
θρο 31 παράγραφος 3 έναρξη της προεκλογικής περιό¬ 
δου το Ά Τμήμα του Αρείου Πάγου ανακηρύσσει σε δη¬ 
μόσια συνεδρίαση τους εκλογικούς συνδυασμούς, όπως 
αυτοί δηλώθηκαν σύμφωνα με την παράγραφο 4 του 
προηγούμενου άρθρου. 

2. Στην απόφαση ανακήρυξης των συνδυασμών και με¬ 
τά τους συνδυασμούς αναφέρονται οι μεμονωμένοι υπο¬ 
ψήφιοι της κάθε εκλογικής περιφέρειας, όπως αυτοί έ¬ 
χουν ανακηρυχθεί από το αρμόδιο δικαστήριο. 

3. Η απόφαση της ανακήρυξης κοινοποιείται αμέσως 
στο Υπουργείο Εσωτερικών, Δημόσιας Διοίκησης και Α¬ 
ποκέντρωσης. 

Άρθρο 36 

(Άρθρο 36 π.δ. 92/1994) 

Αναπλήρωση υποψηφίων που πέθαναν 

1. Όταν ένας από τους υποψηφίους συνδυασμούς κόμ¬ 
ματος, συνασπισμού κομμάτων ή ανεξαρτήτων πεθάνει 
μετά την δήλωση για ανακήρυξη του συνδυασμού, είναι 
δυνατό για συμπλήρωσή του να προτείνουν άλλο υποψή¬ 
φιο αυτοί, που, σύμφωνα με την παράγραφο 4 του άρ¬ 
θρου 34, είναι αρμόδιοι για τη δήλωση κατάρτισης του 
συνδυασμού. Στην πρόταση περιέχονται τα στοιχεία του 
προτεινόμενου και επισυνάπτονται τα γραμμάτια και η δή¬ 
λωση αποδοχής της υποψηφιότητας όπως ορίζουν οι πα¬ 
ράγραφοι 1 έως 5 του άρθρου 32. Η πρόταση του άλλου 
αυτού υποψηφίου, πρέπει να επιδοθεί με δικαστικό επι¬ 
μελητή στον πρόεδρο του αρμόδιου για την ανακήρυξη 


δικαστηρίου οκτώ τουλάχιστον ημέρες πριν από την ψη¬ 
φοφορία και να γνωστοποιηθεί στον Εισαγγελέα του Ά- 
ρειου Πάγου πέντε τουλάχιστον ημέρες πριν απ’ αυτήν. 
Πέραν από τις προθεσμίες αυτές δεν είναι δυνατό να προ- 
ταθεί άλλος υποψήφιος. 

2. Το αρμόδιο Δικαστήριο ανακηρύσσει αυτόν που προ- 
τάθηκε και επιφέρει την αναγκαία μεταβολή στο συνδυα¬ 
σμό μέχρι και την επόμενη ημέρα από την επίδοση της 
πρότασης της προηγούμενης παραγράφου. 

Άρθρο 37 

(Άρθρο 37 π.δ. 92/1994, όπως τροποποιήθηκε από το 
άρθρο 5 παρ. 16ν. 2623/1998) 

Όνομα και έμβλημα των κομμάτων 

1. Κάθε πολιτικό κόμμα γνωστοποιεί το αργότερο εννέα 
(9) ημέρες μετά την κατά το άρθρο 31 παράγραφος 3 έ¬ 
ναρξη της προεκλογικής περιόδου με γραπτή δήλωσή 
του, η οποία επιδίδεται στον πρόεδρο της Βουλής και 
στον Εισαγγελέα του Αρείου Πάγου, το όνομα και το έμ¬ 
βλημα του κόμματος, για όλη την Επικράτεια. Δικαίωμα να 
χρησιμοποιεί, στο εξής αποκλειστικά, το όνομα και το έμ¬ 
βλημα που δηλώνονται έχει το πολιτικό κόμμα που τα δή¬ 
λωσε. 

2. Το αργότερο εννέα (9) ημέρες μετά την κατά το άρ¬ 
θρο 31 παράγραφος 3 έναρξη της προεκλογικής περιό¬ 
δου τα κόμματα, που θέλουν να απαρτίζουν συνασπισμό 
περισσοτέρων συνεργαζόμενων κομμάτων, γνωστοποι¬ 
ούν προς τον Πρόεδρο της Βουλής και τον Εισαγγελέα 
του Αρείου Πάγου, με γραπτή δήλωση των αρχηγών τους 
ή των επιτροπών που τα διευθύνουν, την προσωνυμία και 
το έμβλημα του συνασπισμού τους για όλη την Επικρά¬ 
τεια. 

3.0 πρόεδρος της Βουλής και ο Εισαγγελέας του Αρεί¬ 
ου Πάγου ανακοινώνουν τις δηλώσεις, που τους επιδόθη- 
καν, στο Υπουργείο Εσωτερικών, Δημόσιας Διοίκησης και 
Αποκέντρωσης το οποίο οφείλει, μελλοντικά, να γνωστο¬ 
ποιεί στις εφορευτικές επιτροπές το όνομα και το έμβλη¬ 
μα που ορίστηκαν για κάθε κόμμα ή συνασπισμό συνερ- 
γαζομένων κομμάτων και να φροντίζει για την εξασφάλι¬ 
ση της χρησιμοποίησής του μόνο από τους δικαιούχους. 

4. Δήλωση ονόματος και εμβλήματος σύμφωνα με τις 
νόμιμες διατάξεις έχουν δικαίωμα να επιδώσουν και οι 
συνδυασμοί ανεξαρτήτων, που την υπογράφουν όλα τα 
μέλη του συνδυασμού, καθώς και οι μεμονωμένοι υποψή¬ 
φιοι την οποία υπογράφει καθένας απ’ αυτούς. 

5. Απαγορεύεται η χρήση ως ονόματος και εμβλήματος 
ή σήματος κόμματος: 

α) συμβόλου θρησκευτικής λατρείας, της σημαίας της 
πατρίδας ή άλλου παρόμοιου συμβόλου ή σημείου ιδιαί¬ 
τερης ευλάβειας, 

β) του στέμματος, 

γ) συμβόλων ή εμβλημάτων του δικτακτορικού καθε¬ 
στώτος της 21ης Απριλίου 1967 ή φωτογραφιών προσώ¬ 
πων που έχουν καταδικαστεί για τη συμμετοχή τους σ’ αυ¬ 
τό. 

Άρθρο 38 

(Άρθρο 38 π.δ. 92/1994) 

Διαφωνία για τη χρήση ονόματος ή εμβλήματος κομμάτων 

1. Σε περίπτωση διαφωνίας για τη χρήση ονόματος και 
εμβλήματος κομμάτων αποφασίζει επιτροπή, που αποτε- 

λείται από τον Πρόεδρο, τον Εισαγγελέα και τον αρχαιό¬ 
τερο Αντιπρόεδρο του Αρείου Πάγου και το Διευθυντή 
της Διεύθυνσης Εκλογών του Υπουργείου Εσωτερικών, 
Δημόσιας Διοίκησης και Αποκέντρωσης. Τα μέλη της Επι¬ 
τροπής που προέρχονται από τον Άρειο Πάγο, όταν α¬ 
πουσιάζουν ή κωλύονται ή δεν υπάρχουν αναπληρώνο¬ 
νται από τους νόμιμους αναπληρωτές τους. Ο Διευθυντής 
Εκλογών του Υπουργείου Εσωτερικών, Δημόσιας Διοίκη¬ 
σης και Αποκέντρωσης αναπληρώνεται από άλλον διευ¬ 
θυντή του ίδιου Υπουργείου, που τον ορίζει ο Υπουργός 
Εσωτερικών, Δημόσιας Διοίκησης και Αποκέντρωσης. Η 
επιτροπή εδρεύει στον 'Αρειο Πάγο και χρέη γραμματέα 
της εκτελεί υπάλληλος της γραμματείας του ίδιου δικα¬ 
στηρίου, που μαζί με τον αναπληρωτή του, ορίζεται από 
τον Πρόεδρο του Δικαστηρίου. 

2. Η επιτροπή της προηγούμενης παραγράφου ανα¬ 
γνωρίζει ως δικαιούχο του ονόματος και εμβλήματος το 
κόμμα το οποίο και προηγουμένως κατά κοινή αντίληψη, 
τα χρησιμοποιούσε. 

3. Η παραπάνω επιτροπή αποφασίζει σε περίπτωση δια¬ 
φωνίας για την ιδιότητα του αρχηγού του κόμματος ή της 
διευθύνουσας επιτροπής αυτού. 

Άρθρο 39 

(Άρθρο 39 π.δ. 92/1994,όπως τροποποιήθηκε από το 
άρθρο 5 παρ. 17 ν. 2623/1998) 

Κοινοποίηση ονομάτων ανακηρυχθέντων υποψηφίων 

1. Το αρμόδιο Δικαστήριο γνωστοποιεί αμέσως στον Ά- 
ρειο Πάγο και τον οικείο νομάρχη τις αποφάσεις του για 
την ανακήρυξη των υποψηφίων. Κάθε νομάρχης γνωστο¬ 
ποιεί με προκήρυξή του, στην περιφέρεια του νομού, τους 
συνδυασμούς και τους υποψηφίους που ανακηρύχθηκαν 
και με τα στοιχεία που περιέχει η απόφαση του άρθρου 35. 

Η προκήρυξη τοιχοκολλάται στα δημοσιότερα μέρη ό¬ 
λων των δήμων και κοινοτήτων κάθε νομού, με την φρο¬ 
ντίδα των δημοτικών και κοινοτικών αρχών. 

2. Με ευθύνη του οικείου νομάρχη η πιό πάνω γνωστο¬ 
ποίηση και τοιχοκόλληση πρέπει να έχει γίνει το βραδύτε¬ 
ρο μέχρι την πέμπτη ημέρα πριν από τη μέρατης εκλογής. 

3. Η γνωστοποίηση των μεταβολών του άρθρου 36, γί¬ 
νεται στην ανάγκη με ιδιαίτερη προκήρυξη. 

Άρθρο 40 

(Άρθρο 40 π.δ. 92/1994) 

Αντιπρόσωπος και πληρεξούσιος υποψηφίων 

1. Κάθε συνδυασμός κόμματος ή συνασπισμός κομμά¬ 
των ή ανεξαρτήτων και κάθε μεμονωμένος υποψήφιος έ¬ 
χουν το δικαίωμα να διορίσουν από ένα αντιπρόσωπο και 
ένα αναπληρωτή τους σε κάθε εκλογικό τμήμα 

2. Εάν οι προτεινόμενοι αντιπρόσωποι των μεμονωμέ¬ 
νων υποψηφίων είναι περισσότεροι από τρεις, η εφορευ¬ 
τική επιτροπή, πριν από την έναρξη της ψηφοφορίας, ε¬ 
νεργεί μεταξύ αυτών κλήρωση για τον καθορισμό τριών 
απ’ αυτούς, που μόνο αυτοί ή οι αναπληρωτές τους πα¬ 
ραμένουν στο κατάστημα της ψηφοφορίας. 

3. Για τα πιό πάνω γίνεται μνεία στο βιβλίο των πρακτι¬ 
κών της εκλογής. Ο διορισμός των αντιπροσώπων και α¬ 
ναπληρωτών τους γίνεται με γραπτή δήλωση του αρχη¬ 
γού του κόμματος ή του εξουσιοδοτημένου απ’ αυτόν υ¬ 
ποψήφιου του οικείου συνδυασμού ή του μεμονωμένου 
υποψηφίου. 


4. Ο διορισμός των ανππροσώπων κόμματος γίνεται με 
γραπτή δήλωση του αρχηγού του κόμματος ή της διευ- 
θύνουσας επιτροπής, είτε απευθείας στον Πρόεδρο του 
αρμόδιου Πρωτοδικείου είτε στον Εισαγγελέατου Αρείου 
Πάγου, ο οποίος είναι υποχρεωμένος να κοινοποιήσει το 
διορισμό στους προέδρους των πρωτοδικών. Ο διορι¬ 
σμός των αντιπροσώπων και αναπληρωτών κάθε συνδυα¬ 
σμού γίνεται με γραπτή δήλωση του αρχηγού του κόμμα¬ 
τος ή των εξουσιοδοτημένων απ’ αυτόν υποψηφίων του 
οικείου συνδυασμού ή του μεμονωμένου υποψηφίου. 

5. Εκτός από τους αντιπροσώπους, κάθε υποψήφιος 
μπορεί να διορίσει με συμβολαιογραφική πράξη ένα πλη¬ 
ρεξούσιο, που θα ενεργεί αντί γι’ αυτόν τα σχετικά με την 
εκλογή σύμφωνα με τις διατάξεις του παρόντος. Και τα 
πολιτικά κόμματα έχουν το δικαίωμα να διορίζουν από έ¬ 
να πληρεξούσιο σε κάθε εκλογική περιφέρεια. 

Άρθρο 41 

(Άρθρο 41 π.δ. 92/1994) 

Κωλύματα διορισμού ανππροσώπων και πληρεξουσίων 
υποψηφίων 

Αντιπρόσωποι συνδυασμών και υποψηφίων ή πληρε¬ 
ξούσιοι κομμάτων ή υποψηφίων και αναπληρωτές αντι¬ 
προσώπων δεν μπορούν να διοριστούν οι απαριθμούμενοι 
στην παράγραφο 1 του άρθρου 52 υπάλληλοι, οι αξιωμα¬ 
τικοί και στρατιωτικοί υπάλληλοι, οι πρόεδροι δημοτικών 
συμβουλίων τα μέλη των εφορευπκών επιτροπών, οι θρη¬ 
σκευτικοί λειτουργοί, οι μοναχοί και οι ανήλικοι. 

ΚΕΦΑΛΑΙΟ Β' 

Χρόνος και τόπος ψηφοφορίας 

Άρθρο 42 

(Άρθρο 42 π.δ. 92/1994, όπως τροποποιήθηκε από το 
άρθρο 5 παρ. 18 ν. 2623/1998) 

Ημέρα ψηφοφορίας 

1. Η ψηφοφορία διεξάγεται ημέρα Κυριακή και διαρκεί 
από την ώρα 07.00' έως την ώρα 19.00' της ίδιας ημέρας. 

2. Με αποφάσεις του Υπουργού Δημόσιας Τάξης ρυθ¬ 
μίζονται τα σχετικά με τη λειτουργία των δημοσίων γενικά 
κέντρων την ημέρα της ψηφοφορίας, καθώς και τα σχετι¬ 
κά με την κίνηση των οχημάτων και κάθε τροχοφόρου. 

Άρθρο 43 

(Άρθρο 43 π.δ. 92/1994, όπως τροποποιήθηκε από το 
άρθροδπαρ. 19 ν. 2623/1998) 

Εκλογικά τμήματα 

1. Κάθε δήμος και κάθε κοινότητα αποτελεί ιδιαίτερο ε¬ 
κλογικό τμήμα. 

2. Κοινότητες που έχουν λιγότερους από πεντακόσιους 
δημότες είναι δυνατόν να ενωθούν σ’ ένα εκλογικό τμήμα 
με άλλες όμοιες κοινότητες είτε με δήμο ή κοινότητα με¬ 
γαλύτερου πληθυσμού, μόνο όταν η απόσταση και οι συ¬ 
γκοινωνιακές συνθήκες διευκολύνουν την άσκηση του ε¬ 
κλογικού δικαιώματος. 

3. Δήμοι και κοινότητες με γραμμένους εκλογείς πάνω 
από οκτακοσίους, υποδιαιρούνται σε εκλογικά τμήματα έ¬ 
τσι που σε κάθε τμήμα να μην αναλογούν πάνω από οκτα¬ 
κόσιοι εκλογείς. 

4. Σε δήμους και κοινότητες που αποτελούνται από πε- 

ρισσότερους συνοικισμούς και οι εκλογείς είναι δύσκολο 
λόγω απόστασης να προσέρχονται για ψηφοφορία σε έ¬ 
να εκλογικό τμήμα είναι δυνατόν να ορίζονται περισσότε¬ 
ρα εκλογικά τμήματα, ανάλογα με τις υπάρχουσες συ¬ 
γκοινωνιακές δυσχέρειες. 

Άρθρο 44 

(Άρθρο 44 π.δ. 92/1994) 

Καταστήματα ψηφοφορίας 

1. Για κάθε εκλογικό τμήμα ορίζεται ιδιαίτερο κατάστη¬ 
μα ψηφοφορίας. 

2. Ως καταστήματα ψηφοφορίας χρησιμοποιούνται κτί¬ 
ρια που κατέχονται από το δημόσιο, οργανισμούς τοπικής 
αυτοδιοίκησης, νομικά πρόσωπα δημοσίου δικαίου, δη¬ 
μόσιες επιχειρήσεις και γενικά δημόσιους οργανισμούς κι 
αν δεν φτάνουν αυτά - κατάλληλα ιδιωτικά οικήματα ή δη¬ 
μόσια κέντρα, που παραχωρούνται οικειοθελώς από τους 
δικαιούχους, σύμφωνα με τις διατάξεις της επόμενης πα¬ 
ραγράφου. 

3.0 νομάρχης ή οι εξουσιοδοτημένοι απ’ αυτόν δήμαρ¬ 
χοι ή πρόεδροι κοινοτήτων προσκαλούν (τον Ιανουάριο 
κάθε χρόνου) τους δικαιούχους ιδιωτικών οικημάτων, που 
κρίνονται κατάλληλα για καταστήματα ψηφοφορίας, να 
δηλώσουν εγγράφως μέσα σε τρεις μέρες από την πρό¬ 
σκληση αν δέχονται να χρησιμοποιηθούν ενδεχομένως τα 
οικήματά τους ως καταστήματα ψηφοφορίας, για πέντε 
το πολύ μέρες με αποζημίωση, που ορίζεται - μετά την 
χρησιμοποίηση - από το νομάρχη και μετά από γνώμη ε¬ 
πιτροπής που την αποτελούν ο αρμόδιος οικονομικός έ¬ 
φορος και ένας ανώτερος υπάλληλος της Νομαρχιακής 
Αυτοδιοίκησης, με πρόεδρο τον προϊστάμενο της Δ/νσης 
Τεχνικών Υπηρεσιών. 

4. Σε περίπτωση άρνησης από τους δικαιούχους να πα¬ 
ραχωρήσουν οικειοθελώς τα κρινόμενα κατάλληλα για 
ψηφοφορία ιδιωτικά οικήματα ή δημόσια κέντρα, επιτρέ¬ 
πεται η επίταξή τους από το νομάρχη για χρονικό διάστη¬ 
μα μέχρι πέντε μέρες. Η απόφαση του νομάρχη για την ε- 
πίταξη κοινοποιείται δια της αστυνομικής αρχής είτε πριν 
από την εκτέλεση της επίταξης από τις διοικητικές αρχές 
είτε σύγχρονα μ' αυτή, στον ιδιοκτήτη ή νομέα ή κάτοχο ή 
νόμιμο αντιπρόσωπό τους, κι αν δεν υπάρχει αυτός ή α¬ 
πουσιάζει από το επιτασσόμενο οίκημα ή κέντρο, στη δη¬ 
μοτική κοινοτική αρχή του τόπου που βρίσκεται το οίκημα. 
Γιατα επιτασσόμενα οικήματα καταβάλλεται αποζημίωση 
που την καθορίζει ο οικείος ειρηνοδίκης. 

5. Απαγορεύεται η χρησιμοποίηση για κατάστημα ψη¬ 
φοφορίας οποιουδήποτε στρατιωτικού καταστήματος ή 
στρατώνα. 

6. Οι διατάξεις του άρθρου αυτού εφαρμόζονται και για 
τη διενέργεια δημοτικών και κοινοτικών εκλογών, καθώς 
και σε κάθε εκδήλωση λαϊκής ετυμηγορίας. 

Άρθρο 45 

(Άρθρο 45 π.δ. 92/1994) 

Εκλογείς που αλλάζουν ομαδικά διαμονή 

1. Εκλογείς κοινοτήτων, που τις διάφορες εποχές του 
χρόνου αλλάζουν ομαδικά διαμονή, αλλά μέσα στην ίδια 
εκλογική περιφέρεια, ψηφίζουν στα εκλογικά τμήματα 
του δήμου ή κοινότητας που μένουν την ημέρα της ψη¬ 
φοφορίας. 


2. Εκλογείς της προηγούμενης παραγράφου που την η¬ 
μέρα της ψηφοφορίας μένουν σε δήμο ή κοινότητα που υ¬ 
πάγεται σ’ άλλη εκλογική περιφέρεια, ασκούν το εκλογι¬ 
κό τους δικαίωμα στο δήμο ή την κοινότητα που μένουν 
την ημέρα της ψηφοφορίας, αλλά αποτελούν ιδιαίτερο ε¬ 
κλογικό τμήμα και ψηφίζουν τους υποψήφιους της εκλο¬ 
γικής περιφέρειας, στους εκλογικούς καταλόγους της ο¬ 
ποίας είναι γραμμένοι. 

Άρθρο 46 

(Άρθρο 46 π.δ. 92/1994) 

Εκλογείς δημόσιοι υπάλληλοι και στρατιωτικοί 

1. Οι εκλογείς του άρθρου 27 παράγραφο 1 του νόμου 
αυτού ψηφίζουν μαζί με τους άλλους εκλογείς στα εκλο¬ 
γικά τμήματα που ορίζει ο νομάρχης σύμφωνα με το άρ¬ 
θρο 48. Ο νομάρχης όταν ορίζει τα εκλογικά τμήματα κά¬ 
θε δήμου ή κοινότητας, οφείλει να λαβαίνει υπόψη και τον 
αριθμό των εκλογέων αυτών σε κάθε δήμο ή κοινότητα και 
να τους κατανέμει συμμετρικά σ’ όλα τα εκλογικά τμήμα¬ 
τα. 

2. Όσοι από τους εκλογείς του άρθρου 27 παράγραφος 
1 υπηρετούν στην περιοχή του Άγιου Όρους, ψηφίζουν 
στα πλησιέστερα εκλογικά τμήματα του νομού Χαλκιδι¬ 
κής που τα ορίζει ο νομάρχης. 

Άρθρο 47 

(Άρθρο 47 π.δ. 92/1994, όπως αντικαταστάθηκε από το 
άρθρο 5 παρ. 20 ν. 2623/1998) 

Ψηφοφορία ανδρών φρουράς 

Σε περίπτωση που διατίθεται φρουρά για τη φύλαξη ε¬ 
κλογικού τμήματος, το προσωπικό αυτής, το οποίο δεν 
μπορεί να υπερβαίνει τα τέσσερα (4) άτομα ψηφίζει στο ε¬ 
κλογικό τμήμα που φρουρεί. 

Άρθρο 48 

(Άρθρο 48 π.δ. 92/1994) 

Προσδιορισμός εκλογικών τμημάτων και καταστημάτων 
ψηφοφορίας 

1. Τα εκλογικά τμήματα και καταστήματα ψηφοφορίας 
ορίζονται με απόφαση του Νομάρχη. Με την ίδια απόφα¬ 
ση γίνεται και η κατανομή των εκλογέων στα εκλογικά 
τμήματα. Σε κάθε εκλογικό τμήμα ο αριθμός των εκλογέ¬ 
ων δεν μπορεί να ξεπερνάει τους οκτακόσιους (800). Για 
τους εκλογείς του άρθρου 45 την απόφαση βγάζει ο νο¬ 
μάρχης της περιφέρειας που μένουν. 

2. Οι αποφάσεις του νομάρχη της προηγούμενης παρα¬ 
γράφου εκδίδονται το αργότερο δεκαπέντε ημέρες μετά 
την κατά το άρθρο 31 παράγραφο 3 έναρξη της προεκλο¬ 
γικής περιόδου και κοινοποιούνται αμέσως στον πρόεδρο 
του αρμόδιου πρωτοδικείου και διά του Υπουργείου Εσω¬ 
τερικών, Δημόσιας Διοίκησης και Αποκέντρωσης στον Ά- 
ρειο Πάγο. 

3. Οι αποφάσεις αυτές είναι δυνατόν να τροποποιούνται 
με απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης δέκα τουλάχιστον ημέρες πριν 
από την ημέρα της ψηφοφορίας. 

4. Οι ίδιες αποφάσεις, όπως τελικά θα καταρτισθούν, 
γνωστοποιούνται με προκήρυξη του νομάρχη στους δή¬ 
μους και κοινότητες του νομού, πέντε τουλάχιστον ημέ- 
ρες πριν από την ημέρα της ψηφοφορίας. 

5. Σε περίπτωση που δεν είναι δυνατή, εξαιτίας ανώτε¬ 
ρης βίας η χρησιμοποίηση καταστήματος που έχει ορι¬ 
στεί για ψηφοφορία, μπορεί να οριστεί άλλο κατάστημα, 
μέχρι και την προηγούμενη ημέρα της ψηφοφορίας με α¬ 
πόφαση του οικείου νομάρχη. 

Άρθρο 49 

(Άρθρο 49 π.δ, 92/1994) 

Δημοσίευση προγράμματος ψηφοφορίας 

Οι δημοτικές και κοινοτικές αρχές εκδίδουν και δημο¬ 
σιεύουν σ’ όλη γενικά την περιφέρειά τους, τρεις τουλά¬ 
χιστον ημέρες πριν από την ορισμένη για την ψηφοφορία, 
πρόγραμμα που αναφέρει ακριβώς την ημέρα της ψηφο¬ 
φορίας, τις ώρες έναρξης και λήξης της, τον τόπο και το 
κατάστημα της ψηφοφορίας, τον αριθμό των βουλευτι¬ 
κών εδρών της εκλογικής περιφέρειας και τα ονόματα 
των υποψηφίων, όπως αυτά αναγράφονται στην προκή¬ 
ρυξη της διοικητικής αρχής. 

ΚΕΦΑΛΑΙΟ Γ 

Προπαρασκευή της ψηφοφορίας 
Άρθρο 50 

(Άρθρο 50 π.δ. 92/1994, όπως αντικαταστάθηκε από το 
άρθρο 5παρ. 21 ν. 2623/1998) 

Προετοιμασία του καταστήματος ψηφοφορίας 

1. Το πρωί της προηγού μενης ημέρας της ψηφοφορίας 
ο δήμαρχος ή ο Πρόεδρος της κοινότητας, καθένας για τα 
καταστήματα ψηφοφορίας των εκλογικών τμημάτων του 
δήμου του ή της κοινότητάς του, οφείλει να μεριμνήσει ώ¬ 
στε να έχει ετοιμαστεί η αίθουσα της εκλογής και τα ε¬ 
κλογικά είδη. 

2. Σε κάθε κατάστημα ψηφοφορίας τοποθετείται τρα¬ 
πέζι, γύρω από το οποίο κάθονται η εφορευτική επιτροπή, 
ο δικαστικός αντιπρόσωπος και οι υποψήφιοι ή οι αντι¬ 
πρόσωποί τους. 

Μπροστά από το τραπέζι της επιτροπής τοποθετείται η 
κάλπη και σε ύψος που το επίπεδο του καλύμματος της 
κάλπης να είναι πιό πάνω από το επίπεδο του τραπεζιού. 

3. Οι κάλπες κατασκευάζονται με φροντίδα του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης ή από την αρχή που πήρε εντολή του, από οποιαδή¬ 
ποτε ύλη και σε μέγεθος ανάλογο με τον αριθμό των ε¬ 
κλογέων κάθε τμήματος. Οι λεπτομέρειες θα 
καθοριστούν με αποφάσεις του Υπουργού Εσωτερικών, 
Δημόσιας Διοίκησης και Αποκέντρωσης. 

4. Οι δαπάνες για την επισκευή των καλπών, την προμή¬ 
θεια των ειδών γραφικής ύλης για τις εφορευτικές επι¬ 
τροπές και των ειδών που απαιτούνται για τη συσκευασία 
των εκλογικών στοιχείων για να διαβιβαστούν στο πρωτο¬ 
δικείο, βαρύνουν τους οικείους δήμους και κοινότητες. 

5. Γιατις άπορες κοινότητες το Υπουργείο Εσωτερικών, 
Δημόσιας Διοίκησης και Αποκέντρωσης μπορεί να εγκρί¬ 
νει την πληρωμή τέτοιων δαπανών από το Δημόσιο. 

6. Σε κάθε κατάστημα ψηφοφορίας και εντός του χώ¬ 
ρου, όπου εδρεύει η εφορευτική επιτροπή, κατασκευάζε¬ 
ται με φροντίδα του αρμόδιου δήμαρχου ή προέδρου της 
κοινότητας κατάλληλος, ξεχωριστός χώρος, στον οποίο 
ν’ αποσύρεται ο εκλογέας και να μπορεί, χωρίς να τον βλέ¬ 
πουν, να συμπληρώνει το ψηφοδέλτιο και να το κλείνει 
στο φάκελο. Αν δεν μπορεί να κατασκευαστεί καλά χωρι¬ 


σμένο διαμέρισμα, επιτρέπεται να γίνει ένα τέτοιο προ- 
χείρως, είτε με την παρεμβολή ξύλινου πλαισίου, περι¬ 
φραγμένου με χοντρό χαρτί είτε με την ανάρτηση αδια¬ 
φανούς υφάσματος, είτε με άλλο τρόπο. 

7. Στον ειδικό χώρο τοποθετούνται με φροντίδα της ε¬ 
φορευτικής επιτροπής τραπέζι και μολύβι για χρήση από 
τους εκλογείς. 

ΚΕΦΑΛΑΙΟ Δ' 

Εφορευτικές Επιτροπές 

Άρθρο 51 

(Άρθρο 51 π.δ. 92/1994, όπως τροποποιήθηκε από το 
άρθρο 5 παρ. 22 ν. 2623/1998) 

Διορισμός εφορευτικών επιτροπών 

1. Ψηφοφορία γίνεται ενώπιον εφορευτικών επιτροπών. 

2. Σε κάθε εκλογικό τμήμα ορίζεται εφορευτική επιτρο¬ 
πή που αποτελείται από τον αντιπρόσωπο της δικαστικής 
αρχής ως πρόεδρο και τέσσερα μέλη που αναπληρώνο¬ 
νται από ισάριθμα αναπληρωματικά. 

3. Τα μέλη των εφορευτικών επιτροπών και οι αναπλη¬ 
ρωτές τους κληρώνονται, μέσα σε δεκαπέντε (15) ημέρες 
από την κατά το άρθρο 31 παράγραφος 3 έναρξη της προ¬ 
εκλογικής περιόδου, από το οικείο Πρωτοδικείο. Στην 
κλήρωση, κατά την οποία μπορούν να παρίστανται οι υ¬ 
ποψήφιοι, οι αντιπρόσωποι και πληρεξούσιοι των κομμά¬ 
των περιλαμβάνονται οι εγγεγραμμένοι στους εκλογι¬ 
κούς καταλόγους του οικείου εκλογικού διαμερίσματος 
που φέρονται στους καταλόγους αυτούς ως κάτοικοι της 
περιοχής. 

4. Μέσα στην προθεσμία της προηγούμενης παραγρά¬ 
φου το αρμόδιο δικαστήριο, μπορεί, κατά την κρίση του, 
να διορίζει, με απόφασή του που λαμβάνει σε συμβούλιο, 
τα μέλη των εφορευτικών επιτροπών από τους καταλό¬ 
γους της προηγούμενης παραγράφου. Στην περίπτωση 
αυτή μέλη εφορευτικών επιτροπών ορίζονται αυτοί που 
κατά την κρίση του συμβουλίου πρωτοδικών παρέχουν 
στοιχεία επάρκειας γι’ αυτά τα καθήκοντα. Οι οριζόμενοι 
πρέπει να έχουντουλάχιστον απολυτήριο δημοτικού σχο¬ 
λείου και να μην έχουν υπερβεί το εξηκοστό πέμπτο έτος 
της ηλικίας τους. 

Για το σκοπό αυτό είναι δυνατόν ο αρμόδιος πρόεδρος 
πρωτοδικών να ζητήσει πληροφορίες και στοιχεία από 
τους ειρηνοδίκες του τόπου και τις δημοτικές ή κοινοτικές 
αρχές. 

Μ’ αυτές τις προϋποθέσεις το συμβούλιο πρωτοδικών 
μπορεί ν’ αποκλείσει μέλη που κληρώθηκαν και που τα 
κρίνει ανεπαρκή για το έργο της εφορευτικής επιτροπής. 

5. Αρμόδιο πρωτοδικείο είναι αυτό που στην περιφέρειά 
του υπάγεται ο δήμος ή η κοινότητα όπου εδρεύει το ε¬ 
κλογικό τμήμα. 

6. Όσοι σύμφωνα με τα παραπάνω ορίστηκαν μέλη των 
εφορευτικών επιτροπών, ειδοποιούνται με απόδειξη για 
το διορισμό τους πέντε (5) τουλάχιστον ημέρες πριν από 
την ψηφοφορία με φροντίδα του Εισαγγελέα Πρωτοδι¬ 
κών, στον οποίο διαβιβάζεται από τον Πρόεδρο Πρωτοδι¬ 
κών αντίγραφο της πράξης του πρωτοδικείου για το διο¬ 
ρισμό τους. 

7. Τα μέλη των εφορευτικών επιτροπών είναι υποχρεω¬ 
μένα να εκτελούν τα καθήκοντά τους ανεξαρτήτως αν ει¬ 
δοποιήθηκαν εγκαίρως. 

Άρθρο 52 

(Άρθρο 52 π.δ. 92/1994) 

Κωλύματα διορισμού μελών εφορευτικών επιτροπών 

1. Δημόσιοι και δημοτικοί ή κοινοτικοί υπάλληλοι ή έμμι¬ 
σθοι υπάλληλοι δημοτικών ή κοινοτικών νομικών προσώ¬ 
πων και ιδρυμάτων και όσοι μ’ αυτές τις ιδιότητες υπηρέ¬ 
τησαν την τελευταία τριετία προ της εκλογής, δεν μπο¬ 
ρούν να κληρωθούν ή διοριστούν μέλη εφορευτικών 
επιτροπών και αν τυχόν κληρωθούν ή διοριστούν δεν μπο¬ 
ρούν να λάβουν μέρος στη συγκρότηση των επιτροπών. 
Το κώλυμα ισχύει και για τους αποστρατευθέντες αξιω¬ 
ματικούς, τα όργανα των σωμάτων ασφαλείας, καθώς και 
γι’ αυτούς που διατέλεσαν δήμαρχοι και πρόεδροι κοινο¬ 
τήτων κατά την τελευταία τριετία. 

2. Τα τακτικά μέλη των εφορευτικών επιτροπών, αν προ- 
ταθούν και ανακηρυχθούν από το πρωτοδικείο υποψήφι¬ 
οι βουλευτές, έχουν το δικαίωμα της επιλογής με δήλω¬ 
ση, που επιδίδεται στην διοικητική αρχή με δικαστικό επι¬ 
μελητή πέντε τουλάχιστον ημέρες πριν από την 
ψηφοφορία. Εάν για οποιοδήποτε λόγο δεν ασκήσουν αυ¬ 
τό το δικαίωμα, θεωρείται ότι προτίμησαν τη βουλευτική 
υποψηφιότητα και αντικαθίστανται στην εφορευτική επι¬ 
τροπή σύμφωνα με τις διατάξεις του άρθρου 53. 

3. Οι δικηγόροι που κληρώνονται τακτικά ή αναπληρω¬ 
ματικά μέλη εφορευτικής επιτροπής, αν διοριστούν ανπ- 
πρόσωποι της δικαστικής αρχής, υποχρεούνται να εκ¬ 
πληρώσουν τα καθήκοντα του αντιπροσώπου της δικα¬ 
στικής αρχής. 

Άρθρο 53 

(Άρθρο 53 π.δ. 92/1994, όπως τροποποιήθηκε από το 
άρθροδπαρ. 23 ν. 2623/1998) 

Αναπλήρωση μελών εφορευτικών επιτροπών 

1. Εάν μέλη της εφορευτικής επιτροπής δεν προσέλ- 
θουν να εκπληρώσουν τα καθήκοντά τους γιατί απουσιά¬ 
ζουν ή κωλύονται ή για οποιαδήποτε άλλη αιτία, αναπλη¬ 
ρώνονται από τα αναπληρωματικά μέλη. Εάν η αναπλή¬ 
ρωση είναι αδύνατη για τους ίδιους λόγους, η εκλογή 
διαξάγεται μόνο από τα παρόντα μέλη της εφορευτικής ε¬ 
πιτροπής, καθώς και από μόνο τον πρόεδρο της, αντι¬ 
πρόσωπο της δικαστικής αρχής. 

2. Σε περίπτωση που κωλύεται ή για οποιονδήποτε λόγο 
απουσιάζει ο πρόεδρος της εφορευτικής επιτροπής, α¬ 
ντιπρόσωπος της δικαστικής αρχής, αναπληρώνεται από 
τον αναπληρωτή του, που ορίζεται από τον έφορο δικα¬ 
στικών αντιπροσώπων. Αν λείπει κι αυτός, για οποιονδή- 
ποτελόγο, η εκλογή γίνεται ενώπιον των τεσσάρων (4) με¬ 
λών της εφορευτικής επιτροπής, με πρόεδρό της τον με¬ 
γαλύτερο σε ηλικία. 

Αν για οποιονδήποτε λόγο κωλύεται ή απουσιάζει ο α¬ 
ντιπρόσωπος της δικαστικής αρχής και ο αναπληρωτής 
του, καθώς και τρία (3) από τα άλλα μέλη της εφορευτικής 
επιτροπής, τότε το μοναδικό παρόν μέλος διορίζει δύο (2) 
και σε περίπτωση αδυναμίας ένα (1) ως μέλη της επιτρο¬ 
πής από τους εκλογείς του εκλογικού τμήματος, τα οποία 
υποχρεούνται να εκτελούν τα καθήκοντά τους. 

Οι διατάξεις της παραγράφου αυτής εφαρμόζονται και 
σε κάθε άλλη περίπτωση προσφυγής στη λαϊκή ετυμηγο¬ 
ρία. 


Άρθρο 54 

(Άρθρο 54 π.δ. 92/1994, όπως τροποποιήθηκε από το 
άρθρο 5 παρ. 24 ν. 2623/1998) 

Καθήκοντα εφορευτικών επιτροπών 

1. Η επιτροπή που καταρτίστηκε σύ μφωνα με τις πιό πά¬ 
νω διατάξεις διευθύνει την εκλογή και τηρεί τα εξής βι¬ 
βλία: α) βιβλίο πρακτικών, β) πρωτόκολλο ψηφοφορίας 
και γ) βιβλίο διαλογής ψήφων. Με απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
είναι δυνατή η απλούστευση, ενοποίηση ή η κατάργηση ο¬ 
ρισμένων βιβλίων ή στοιχείων. 

2. Η επιτροπή αποφασίζει κατά πλειοψηφία. Σε ισοψη- 
φία νικάει η ψήφος του προέδρου. 

Άρθρο 55 

(Άρθρο 55 π.δ. 92/1994) 

Ψηφοφορία μελών εφορευτικών επιτροπών 

1. Τα μέλη των εφορευτικών επιτροπών, ψηφίζουν στα 
τμήματα που εκπληρώνουν τα καθήκοντά τους. Για την ά¬ 
σκηση του εκλογικού τους δικαιώματος γίνεται μνεία στο 
βιβλίο πρακτικών και αναγράφονται τα στοιχεία τους ιδι¬ 
αίτερα στο πρωτόκολλο ψηφοφορίας. Η ψηφοφορία 
τους βεβαιώνεται από τον αντιπρόσωπο της δικαστικής 
αρχής και στο εκλογικό τους βιβλιάριο. 

2. Αν επαναληφθεί η ψηφοφορία σύμφωνα με το άρθρο 
92, γιατί ακυρώθηκε η εκλογή σε μερικά μόνο τμήματα της 
εκλογικής περιφέρειας, αυτοί που ψήφισαν σύμφωνα με 
την προηγούμενη παράγραφο σε τμήματα, που δεν ακυ¬ 
ρώθηκε η εκλογή, δεν μπορούν να ψηφίσουν στα τμήματα 
που επαναλαμβάνεται η ψηφοφορία και αν είναι γραμμέ¬ 
νοι στους εκλογικούς καταλόγους αυτών των τμημάτων. 

Άρθρο 56 

(Άρθρο 56 π.δ. 92/1994) 

Γραμματέας εφορευτικής επιτροπής 

1. Η εφορευτική επιτροπή αναθέτει καθήκοντα γραμμα¬ 
τέα για τη σύνταξη των πρακτικών της σε υπάλληλο δη¬ 
μόσιο ή δημοτικό ή νομικού προσώπου δημοσίου δικαίου, 
που είναι υποχρεωμένος να τα εκτελέσει. 

2. Αν δεν μπορεί η εφορευτική επιτροπή να αναθέτει τα 
καθήκοντα γραμματέα, σύμφωνα με την προηγούμενη 
παράγραφο, τα αναθέτει σε έναν εκλογέα ή σ' ένα εκλο¬ 
γέα ή σ’ ένα από τα τακτικά ή αναπληρωματικά μέλη της 
και στην ανάγκη σε κοινοτικό υπάλληλο. 

3. Αν για οποιοδήποτε λόγο δεν υπάρχει γραμματέας 
της εφορευτικής επιτροπής, δεν παρακωλύεται καθόλου 
το έργο της, γιατί στην ανάγκη μπορεί και ο αντιπρόσω¬ 
πος της δικαστικής αρχής ή ο προεδρεύων της επιτροπής 
να εκτελέσει τα καθήκοντα του γραμματέα της. 

Άρθρο 57 

(Άρθρο 57 π.δ. 92/1994) 

Διερμηνείς τουρκικής γλώσσας 

Σε εκλογικά τμήματα των Νομών Έβρου, Ξάνθης, Ρο¬ 
δόπης και Δωδεκανήσου είναι δυνατόν να διορίζονται με 
απόφαση του οικείου νομάρχη διερμηνείς της τουρκικής 
γλώσσας από τους δημόσιους, δημοτικούς ή κοινοτικούς 
υπαλλήλους, που υπηρετούν στην έδρα κάθε εκλογικού 
τμήματος ή πιό κοντά σ' αυτή. 

Άρθρο 58 

(Άρθρο 58 π.δ. 92/1994) 

Σφραγίδα εφορευτικών επιτροπών 

Η εφορευτική επιτροπή έχει δική της σφραγίδα. Αν δεν 
έχει δική της χρησιμοποιεί τη σφραγίδα μιάς άλλης αρ¬ 
χής, που την ορίζει με απόφασή της. 

ΚΕΦΑΛΑΙΟ Ε' 

Αντιπρόσωποι της δικαστικής αρχής και έφοροι 
Άρθρο 59 

(Άρθρο 59 π.δ. 92/1994, όπως τροποποιήθηκε από το 
άρθρο 5 παρ. 25 ν. 2623/1998) 

Αντιπρόσωποι της δικαστικής αρχής και καθήκοντά τους 

1. Σε κάθε εκλογικό τμήμα και σ’ όλη τη διάρκεια της ε¬ 
κλογής παραβρίσκεται αντιπρόσωπος της δικαστικής αρ¬ 
χής- 

2.0 αντιπρόσωπος της δικαστικής αρχής, εκτός από τα 
καθήκοντά του που ειδικά αναφέρονται στο παρόν, έχει 
τα δικαιώματα και τις υποχρεώσεις του ανακριτικού υ¬ 
παλλήλου και ενεργεί αυτεπαγγέλτως ή μετά από μήνυση 
οποιουδήποτε πολίτη την ανάκριση για να εξακριβώσει ό¬ 
λες τις αξιόποινες πράξεις που έγιναν μέσα ή γύρω από 
το εκλογικό κατάστημα. Κατά την άσκηση των ανακριτι- 
κών του καθηκόντων ο αντιπρόσωπος της δικαστικής αρ¬ 
χής ενεργεί μόνος του, χωρίς δηλαδή να συμπράττει 
γραμματέας, άλλος ανακριτικός υπάλληλος ή μάρτυρες 
και διαβιβάζει τις μηνύσεις που του κατέθεσαν και τα σχε¬ 
τικά με την τυχόν προανάκριση έγγραφα στον αρμόδιο ει¬ 
σαγγελέα πλημμελειοδικών. 

3. Ο αντιπρόσωπος της δικαστικής αρχής αναφέρει με 
το ταχύτερο μέσο στον έφορο αντιπροσώπων δικαστικής 
αρχής την άφιξή του και την ανάληψη των καθηκόντων 
του. 

Αμέσως μετά το πέρας της εκλογικής διαδικασίας είναι 
υποχρεωμένος να υποβάλλει στον έφορο γραπτή αναφο¬ 
ρά για κάθε αξιοσημείωτο γεγονός που έλαβε χώρα κατά 
τη διενέργεια της εκλογής. 

Η παράλειψη υποβολής αναφοράς τιμωρείται σύμφω¬ 
να με την παράγραφο 3 του άρθρου 109. 

Άρθρο 60 

(Άρθρο 60 π.δ. 92/1994, όπως τροποποιήθηκε από το 
άρθρο 5 παρ. 26 ν. 2623/1998) 

Έφοροι των αντιπροσώπων δικαστικής αρχής 

1. Για την εποπτεία των αντιπροσώπων της δικαστικής 
αρχής διορίζονται έφοροι, ένας ή περισσότεροι, σε κάθε 
εκλογική περιφέρεια. 

2. Οι έφοροι της δικαστικής αρχής σε κάθε εκλογική πε¬ 
ριφέρεια, είναι υποχρεωμένοι να περιοδεύουν μέσα στην 
περιφέρεια την ημέρα της ψηφοφορίας και την προηγού¬ 
μενη μετά από συννενόηση με τον αρχαιότερο μεταξύ 
τους και να επεμβαίνουν για να ενισχύσουν το έργο των 
δικαστικών αντιπροσώπων σε περιπτώσεις καταγγελίας 
παράνομων παρεμβάσεων. Για την εκτέλεση αυτού του 
έργου τους, ο οικείος νομάρχης οφείλει να θέσει στη διά¬ 
θεσή τους τον αναγκαίο αριθμό αυτοκινήτων των δημό¬ 
σιων πολιτικών και αστυνομικών αρχών του νομού. Και οι 
στρατιωτικές αρχές της περιφέρειας είναι υποχρεωμένες 


να διευκολύνουν τις κινήσεις των εφόρων. Ο έφορος μπο¬ 
ρεί να ασκεί και όλα τα καθήκοντα, που αναθέτει στους α¬ 
ντιπροσώπους της δικαστικής αρχής το παρόν. 

3. Από το οικείο πρωτοδικείο διαβιβάζονται στον Εισαγ¬ 
γελέα Πρωτοδικών φωτοαντίγραφα όλων των εκλογικών 
καταλόγων με βάση τους οποίους έγινε η ψηφοφορία και 
από τους οποίους έχουν διαγράφει όσοι ψήφισαν. 

Άρθρο 61 

(Άρθροθΐ π.δ. 92/1994, όπως τροποποιήθηκε από το 
άρθρο 5 παρ. 27 ν. 2623/1998) 

Διορισμός των αντιπροσώπων της δικαστικής αρχής και 
των εφόρων τους 

1. Οι έφοροι και οι αντιπρόσωποι της δικαστικής αρχής 
διορίζονται από το Α’ Τμήμα του Αρείου Πάγου. 

2. Έφοροι των αντιπροσώπων της δικαστικής αρχής 
διορίζονται, οιπάρεδροιτου Συμβουλίου Επικράτειας και 
του Ελεγκτικού Συνεδρίου, οι εφέτες των πολιτικών, ποι¬ 
νικών και διοικητικών δικαστηρίων και οι αντιεισαγγελείς 
εφετών. 

3. Αντιπρόσωποι της δικαστικής αρχής διορίζονται: 
α) Οι πρωτόδικες και οι αντιεισαγγελείς πρωτοδικών, 
β) Οι πάρεδροι των πρωτοδικείων και των εισαγγελιών 

πρωτοδικών. 

γ) Οι εισηγητές του Συμβουλίου της Επικράτειας, 
δ) Οι εισηγητές του Ελεγκτικού Συνεδρίου, 
ε) Οι πρωτόδικες και οι πάρεδροι των διοικητικών πρω¬ 
τοδικείων. 

στ) Οι ειρηνοδίκες και οι πταισματοδίκες. 
ζ) Οι δικηγόροι. 

η) Οι δικαστικοί αντιπρόσωποι του Νομικού Συμβουλί¬ 
ου του Κράτους, 
θ) Οι συμβολαιογράφοι, 
ι) Οι έμμισθοι και άμισθοι υποθηκοφύλακες, 
ια) Οι υπάλληλοι με βαθμό Α’ ή Β’ της γραμματείας των 
δικαστηρίων, δηλαδή του Συμβουλίου της Επικράτειας, 
όλων των πολιτικών, ποινικών και διοικητικών δικαστη¬ 
ρίων, των εισαγγελιών, της Γ ενικής Επιτροπείας των τα¬ 
κτικών διοικητικών δικαστηρίων, καθώς και των έμμισθων 
υποθηκοφυλακείων, 
ιβ) Οι ασκούμενοι δικηγόροι. 

4. Αν τα πρόσωπα της προηγούμενης παραγράφου δεν 
επαρκούν, το Α’ Τμήμα του Αρείου Πάγου μπορεί, αφού 
διαπιστώσει την ανεπάρκεια, να διορίσει, προς συμπλή¬ 
ρωση του απαιτούμενου αριθμού, μόνιμους δημόσιους 
πολιτικούς υπαλλήλους ή μόνιμους υπαλλήλους της Νο¬ 
μαρχιακής Αυτοδιοίκησης, που είναι πτυχιούχοι Νομικής 
με βαθμό τουλάχιστον Β' ή πτυχιούχοι άλλων σχολών που 
κατέχουν θέση προϊσταμένου τουλάχιστον τμήματος. 

5. Αντιπρόσωπος της δικαστικής αρχής δεν μπορεί να 
διορισθεί όποιος έχει υπερβεί το εξηκοστό έβδομο έτος 
της ηλικίας του. 

6. Γ ια την εφαρμογή των διατάξεωντων προηγουμένων 
παραγράφων, οι παρακάτω αρχές αποστέλλουν στην ει¬ 
σαγγελία του Αρείου Πάγου τα εξής στοιχεία: 

α) Το Υπουργείο Εσωτερικών, Δημόσιας Διοίκησης και 
Αποκέντρωσης δεκαπέντε το αργότερο ημέρες μετά την 
κατά το άρθρο 31 παράγραφος 3 έναρξη της προεκλογι¬ 
κής περιόδου, πίνακες των εκλογικών τμημάτων που συ- 
στάθηκαν σε όλη την επικράτεια, 
β) Το Υπουργείο Δικαιοσύνης, ονομαστικούς καταλό- 

γους όλων των προσώπων που αναφέρονται στην παρά¬ 
γραφο 3 στοιχεία α’ έως και γ’, ε’,στ’,θ' έως και ια’. 

γ) Το Νομικό Συμβούλιο του Κράτους ονομαστικό κατά¬ 
λογο των δικαστικών αντιπροσώπων του. 

δ) Το Ελεγκτικό Συνέδριο, ονομαστικούς καταλόγους 
των παρέδρων και εισηγητών του, καθώς και των διοικη¬ 
τικών υπαλλήλων του, που έχουν τα προσόντα της παρα¬ 
γράφου 4. 

ε) Οι πρόεδροι των Δικηγορικών Συλλόγων της Χώρας 
ονομαστικούς καταλόγους των δικηγόρων και των α¬ 
σκούμενων δικηγόρων. 

στ) Οι Γ ενικοί Γ ραμματείς Περιφερειών, δια του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, ονομαστικές καταστάσεις, όλων των μόνιμων δημο¬ 
σίων πολιτικών υπαλλήλων της περιφέρειάς τους, των μό¬ 
νιμων υπαλλήλων της Νομαρχιακής Αυτοδιοίκησης και 
τους υπηρετούντες σε αυτήν υπαλλήλους με απόσπαση 
κατά το άρθρο 39 του ν. 2218/1994, όπως ισχύει κάθε φο¬ 
ρά, που μπορούν σύμφωνα με την παράγραφο 4 να διορι¬ 
στούν αντιπρόσωποι της δικαστικής αρχής. Για όσους υ¬ 
πηρετούν σε υπηρεσίες των υπουργείων, κεντρικές ή πε¬ 
ριφερειακές, οι καταστάσεις συντάσσονται από την 
αρμόδια κεντρική υπηρεσία κάθε υπουργείου και απο- 
στέλλονται στο Υπουργείο Εσωτερικών, Δημόσιας Διοί¬ 
κησης και Αποκέντρωσης. 

Οι παραπάνω με στοιχεία β' έως και στ' ονομαστικοί κα¬ 
τάλογοι αποστέλλονται το αργότερο δεκαπέντε (15) ημέ¬ 
ρες μετά την κατά το άρθρο 31 παράγραφος 3 έναρξη της 
προεκλογικής περιόδου. 

7. Σε κάθε εκλογική περιφέρεια, διορίζονται από τα πρό¬ 
σωπα που αναφέρονται στις παραγράφους 3 και 4 και α¬ 
ναπληρωτές των τακτικών αντιπροσώπων της δικαστικής 
αρχής, ο αριθμός των οποίων δεν μπορεί να υπερβαίνει το 
ποσοστό δέκα πέντε τοις εκατό του συνόλου των εκλογι¬ 
κών τμημάτων κάθε εκλογικής περιφέρειας. Οι αναπλη¬ 
ρωτές, με παραγγελία του εφόρου της περιφέρειας, ανα¬ 
πληρώνουν τους απουσιάζοντες ή κωλυομένους για ο- 
ποιοδήποτε λόγο τακτικούς αντιπροσώπους της 
δικαστικής αρχής, ή τους βοηθούν στην εκτέλεση των κα¬ 
θηκόντων τους. 

8. Στις συνεδριάσεις του Α’ Τμήματος του Αρείου Πά¬ 
γου, που γίνονται οι διορισμοί των αντιπροσώπων της δι¬ 
καστικής αρχής και των αναπληρωτών τους, παρίσταται 
εκπρόσωπος του Δικηγορικού Συλλόγου Αθηνών, οριζό¬ 
μενος, μαζί με τον αναπληρωτή του, από το Διοικητικό 
Συμβούλιο του Συλλόγου αυτού. Η γνωστοποίηση του εκ¬ 
προσώπου και αναπληρωτή του γίνεται προς τον Εισαγ¬ 
γελέα του Αρείου Πάγου μέσα σε οκτώ (8) ημέρες απάτην 
ημέρα προκήρυξης των εκλογών. Η τυχόν απουσία για ο- 
ποιοδήποτε λόγο του εκπροσώπου του Δικηγορικού Συλ¬ 
λόγου Αθηνών δεν ασκεί καμία επίδραση στην εγκυρότη- 
τα των συνεδριάσεων και των αποφάσεων του παραπάνω 
δικαστηρίου. 

9. Αν εξαντληθεί ο αριθμός των διορισμένων αναπλη¬ 
ρωτών σε κάποια εκλογική περιφέρεια και παραμείνουν ε¬ 
κλογικά τμήματα χωρίς αντιπροσώπους της δικαστικής 
αρχής, ο οικείος έφορος μπορεί να διορίσει στα τμήματα 
αυτά αντιπροσώπους της δικαστικής αρχής, από τα πρό¬ 
σωπα που αναφέρονται στις παραγράφους 3 και 4, που υ¬ 
πηρετούν και βρίσκονται στην ίδια εκλογική περιφέρεια. 
Η πράξη του εφόρου για τον διορισμό ανακοινώνεται α¬ 
μέσως στον Εισαγγελέα του Αρείου Πάγου και στον ει¬ 


σαγγελέα πρωτοδικών της εκλογικής περιφέρειας. Στην 
ίδια αυτή περίπτωση είναι δυνατή και η χρησιμοποίηση α¬ 
ντιπροσώπων ή αναπληρωτών από άλλες εκλογικές περι¬ 
φέρειες, τους οποίους διαθέτει με εντολή του ο έφορος 
της εκλογικής περιφέρειας στην οποία διορίστηκαν, ύ¬ 
στερα από αίτηση του εφόρου της περιφέρειας στην ο¬ 
ποία πρόκειται να χρησιμοποιηθούν. Οι μεταβολές αυτές 
ανακοινώνονται αμέσως στον εισαγγελέα του Αρείου Πά¬ 
γου και στους οικείους εισαγγελείς πρωτοδικών. 

10. Οι εισηγητές του Συμβουλίου Επικράτειας και του Ε¬ 
λεγκτικού Συνεδρίου, οι πρωτόδικες, οι αντιεισαγγελείς 
πρωτοδικών, οι πάρεδροι πρωτοδικείων και εισαγγελιών 
πρωτοδικών, οι πρωτόδικες και οι πάρεδροι των διοικητι¬ 
κών πρωτοδικείων, καθώς και οι ειρηνοδίκες και πταισμα- 
τοδίκες διορίζονται ως τακτικοί οι αναπληρωτές αντιπρό¬ 
σωποι της δικαστικής αρχής στα μεγαλύτερα εκλογικά 
τμήματα της περιφέρειας που υπηρετούν και κατά προτί¬ 
μηση στα πλησιέστερα της έδρα της περιφέρειας και της 
άμεσης εποπτείας των εφόρων. 

11. Οι δικαστικοί λειτουργοί της παραγράφου 2 δεν 
μπορούν να διοριστούν στην εκλογική περιφέρεια, από 
την οποία κατάγονται. 

12. Οι συμβολαιογράφοι, οι δικηγόροι και οι ασκούμενοι 
δικηγόροι δεν μπορούν να διοριστούν ως τακτικοί ή ανα¬ 
πληρωτές αντιπρόσωποι της δικαστικής αρχής ούτε στην 
εκλογική περιφέρεια από την οποία κατάγονται ούτε στην 
εκλογική περιφέρεια στην οποία περιλαμβάνεται ολικά ή 
μερικά το πρωτοδικείο, στην περιφέρεια του οποίου α¬ 
σκούντο καθήκοντά τους. 

13. Οι έφοροι και οι τακτικοί ή αναπληρωτές αντιπρό¬ 
σωποι της δικαστικής αρχής ειδοποιούνται για το διορι¬ 
σμό τους τουλάχιστον πέντε (5) ημέρες πριν από την ψη¬ 
φοφορία, από τον Εισαγγελέα του Αρείου Πάγου και είναι 
υποχρεωμένοι να βρίσκονται στον τόπο του διορισμού 
τους δύο (2) ημέρες πριν από την ψηφοφορία. Μόλις φτά¬ 
σουν ειδοποιούν για την άφιξή τους τον Εισαγγελέα της 
περιφέρειάς τους και τον οικείο Γενικό Γραμματέα Περι¬ 
φέρειας. 

Άρθρο 62 

(Άρθρο 62 π.δ. 92/1994 και άρθρο 3 παρ. 9 ν. 2408/1996, 

όπως τροποποιήθηκε από το άρθρο 5 παρ. 46 
ν. 2623/1998) 

Ψηφοφορία αντιπροσώπων δικαστικής αρχής, εφόρων 
αυτών, κληρικών και κρατουμένων 

1. Οι αντιπρόσωποι της δικαστικής αρχής ψηφίζουν στο 
εκλογικό τμήμα στο οποίο ασκούν τα καθήκοντά τους, 
τους υποψήφιους της περιφέρειας, στην οποία υπάγεται 
εκλογικά αυτό το εκλογικό τμήμα. Οι έφοροι και όσοι α¬ 
ναπληρωτές αντιπρόσωποι δικαστικής αρχής δεν άσκη¬ 
σαν τα καθήκοντά τους, ψηφίζουν τους ίδιους υποψήφι¬ 
ους σε εκλογικό τμήμα της έδρας του εφόρου που ορίζε¬ 
ται απ’ αυτόν, τους υποψήφιους της εκλογικής 
περιφέρειας στην οποία υπάγεται αυτό το εκλογικό τμή¬ 
μα. Οι ανωτέρω ψηφίζουν μόνο εφόσον είναι γραμμένοι 
σε εκλογικό κατάλογο δήμου ή κοινότητας του Κράτους. 
Για το σκοπό αυτό υπογράφουν υπεύθυνη δήλωση στην 
οποία αναφέρεται ο δήμος ή η κοινότητα που είναι γραμ¬ 
μένοι. 

2. Οι κληρικοί της Εκκλησίας της Ελλάδος δικαιούνται 
κατά τις βουλευτικές εκλογές να ασκήσουν το εκλογικό 

τους δικαίωμα στον τόπο που βρίσκονται κατά την ανωτέ¬ 
ρω ημερομηνία, ασκούντες τα ιερατικά τους καθήκοντα, 
με βάση το εκλογικό τους βιβλιάριο και με ανάλογη ε¬ 
φαρμογή των διατάξεων της προηγούμενης παραγρά¬ 
φου. 

3. Κατά τις γενικές βουλευτικές εκλογές, τις εκλογές 
για την ανάδειξη αντιπροσώπων στο Ευρωπαϊκό Κοινο¬ 
βούλιο και το δημοψήφισμα οργανώνονται εκλογικά τμή¬ 
ματα σε κάθε φυλακή. Οι κρατούμενοι που έχουν το δι¬ 
καίωμα του εκλέγειν είναι εγγεγραμμένοι στους εκλογι¬ 
κούς καταλόγους και δεν τους έχει επιβληθεί αμετάκλητα 
παρεπόμενη ποινή στέρησης πολιτικών δικαιωμάτων, ψη¬ 
φίζουν με βάση ειδικούς εκλογικούς καταλόγους με ανά¬ 
λογη εφαρμογή των διατάξεων του άρθρου 27 του παρό¬ 
ντος που ισχύουν για τους δημοσίους υπαλλήλους. Κατά 
τα λοιπά ισχύουν οι διατάξεις των άρθρων 42 έως 49 του 
παρόντος. Με κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και Δικαιο¬ 
σύνης ρυθμίζεται κάθε λεπτομέρεια αναγκαία για την ε¬ 
φαρμογή της παραγράφου αυτής. 

ΚΕΦΑΛΑΙΟ ΣΤ 

Ψηφοδέλτια - Γενικές διατάξεις 
Άρθρο 63 

(Άρθρο 63 π.δ. 92/1994) 

Μορφή ψηφοδελτίων 

1. Τα ψηφοδέλτια κατασκευάζονται από λευκό χαρτί, 
που χορηγεί το Δημόσιο. Το χαρτί χορηγείται στα κόμμα¬ 
τα ή τους συνασπισμούς κομμάτων, των οποίων συνδυα¬ 
σμοί υποψηφίων ανακηρύχθηκαν στο ένα τρίτον τουλάχι¬ 
στον των εκλογικών περιφερειών του Κράτους. Η ποσό¬ 
τητα του χαρτιού που χορηγείται και κάθε άλλη αναγκαία 
λεπτομέρεια ορίζονται με αποφάσεις του Υπουργού Ε¬ 
σωτερικών, Δημόσιας Διοίκησης και Αποκέντρωσης. 

2. Τα ψηφοδέλτια σ’ όλη γενικά την επικράτεια έχουν 
ορθογώνιο σχήμα. Οι διαστάσεις των ψηφοδελτίων ορί¬ 
ζονται με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης. 

3. Τα ψηφοδέλτια είναι μόνο έντυπα. Όποιο ψηφοδέλ¬ 
τιο δεν είναι έντυπο, έστω και μερικά, είναι άκυρο. Τα τυ¬ 
πογραφικά στοιχεία στα ψηφοδέλτια πρέπει να είναι με¬ 
λανής απόχρωσης. 

Άρθρο 64 

(Άρθρο 64 π.δ. 92/1994, όπως τροποποιήθηκε από το 
άρθρο 5 παρ. 28 ν. 2623/1998) 

Εκτύπωση και διανομή ψηφοδελτίων 

1. Τα κόμματα, οι συνδυασμοί κομμάτων και οι υποψή¬ 
φιοι είναι υποχρεωμένοι: 

α) να εκτυπώσουντα ψηφοδέλτια και β) να παραδώσουν 
στον οικείο νομάρχη, επί αποδείξει, οκτώ τουλάχιστον η¬ 
μέρες πριν από την ψηφοφορία, αριθμό ψηφοδελτίων 
που να επαρκεί για τις ανάγκες των εκλογικών τμημάτων 
της περιφέρειας. 

2. Ο νομάρχης οφείλει να εφοδιάσει έγκαιρα κάθε εφο¬ 
ρευτική επιτροπή των εκλογικών τμημάτων, που υπάγο¬ 
νται στη αρμοδιότητά του, με ψηφοδέλτια της εκλογικής 
περιφέρειας. Ο αριθμός των ψηφοδελτίων για κάθε συν¬ 
δυασμό υποψηφίων ή μεμονωμένο υποψήφιο της περιφέ¬ 
ρειας πρέπει να είναι μεγαλύτερος τουλάχιστον κατά εί¬ 


κοσι τοις εκατό (20%) από τον αριθμό των εκλογέων, που 
είναι εγγεγραμμένοι στο εκλογικό τμήμα. 

Άρθρο 65 

(Άρθρο 65 π.δ. 92/1994) 

Περιεχόμενο ψηφοδελτίων - Πρόωρες εκλογές 

1. Σε κάθε εκλογική περιφέρεια εκτυπώνονται ιδιαίτερα 
ψηφοδέλτια για κάθε συνδυασμό υποψηφίων βουλευτών 
της περιφέρειας καθώς και για κάθε μεμονωμένο υποψή¬ 
φιο. 

2. Στα ψηφοδέλτια συνδυασμού κόμματος αναγράφο¬ 
νται οριζόντια από το άνω μέρος της μίας μακρότερης 
πλευράς τους και προς την άλλη σε διαδοχικές ξεχωρι¬ 
στές σειρές το έμβλημα του κόμματος, το όνομά του και 
η εκλογική περιφέρεια για την οποία προορίζονται. Αμέ¬ 
σως μετά αναγράφονται τα ονόματα όλων των υποψη¬ 
φίων του συνδυασμού, καθένα χωριστά, κατά τη σειρά 
ποι» αναφέρονται στην απόφαση για την ανακήρυξη του 
συνδυασμού και με τα ονοματεπωνυμικά στοιχεία που α- 
ναφέρονται στην ίδια απόφαση, από τα οποία προτάσσε¬ 
ται το επώνυμο. 

3. Στα ψηφοδέλτια συνδυασμού συνασπισμού κομμά¬ 
των αναγράφονται στην ίδια θέση και με την ίδια σειρά ό¬ 
λα τα στοιχεία που ορίζονται στην προηγούμενη παρά¬ 
γραφο, με τη διαφορά ότι μεταξύ της προσωνυμίας του 
συνασπισμού και της εκλογικής περιφέρειας αναγράφο¬ 
νται και τα ονόματα όλων των κομμάτων που αποτελούν 
το συνασπισμό. Στη συνέχεια αναγράφονται, κατά τη σει¬ 
ρά της προηγούμενης παραγράφου, τα ονόματα όλων 
των υποψηφίων του Συνδυασμού. 

4. Στα ψηφοδέλτια συνδυασμού ανεξαρτήτων αναγρά¬ 
φονται στην ίδια θέση και με την ίδια σειρά όλα τα στοιχεία 
που ορίζονται στην παράγραφο 2, με την διαφορά ότι αντί 
του ονόματος του κόμματος αναγράφεται η ένδειξη «συν¬ 
δυασμός ανεξαρτήτων». Το έμβλημα του συνδυασμού α¬ 
νεξαρτήτων αναγράφεται εφόσον έχει δηλωθεί σύμφωνα 
με τη διάταξη της παραγράφου 4 του άρθρου 37. Στη συ¬ 
νέχεια αναγράφονται, κατά τη σειρά της παραγράφου 2, 
τα ονόματα όλων των υποψηφίων του συνδυασμού. 

5. Στα ψηφοδέλτια μεμονωμένων υποψηφίων αναγρά¬ 
φονται στην ίδια θέση και με την ίδια σειρά όλα τα στοιχεία 
που αναφέρονται στην παράγραφο 2, με τη διαφορά ότι 
αντί του ονόματος του κόμματος αναγράφεται η ένδειξη 
«μεμονωμένος υποψήφιος». Το έμβλημα του μεμονωμέ¬ 
νου υποψηφίου αναγράφεται εφόσον έχει δηλωθεί σύμ¬ 
φωνα με τη διάταξη της παραγράφου 4 του άρθρου 37. 
Στη συνέχεια αναγράφεται το όνομα του υποψηφίου. 

6. Στο ψηφοδέλτιο δεν επιτρέπονται εγγραφές και δια¬ 
γραφές ενδείξεων ή ονομάτων. Αν γίνουν θεωρούνται ότι 
δεν υπάρχουν και το ψηφοδέλτιο παραμένει έγκυρο, με 
την επιφύλαξη της διάταξης της παρ. 2 του άρθρου 66. 

7.0 εκλογέας μπορεί να εκφράσει την προτίμησή του υ¬ 
πέρ υποψηφίων, σημειώνοντας σταυρό παραπλεύρως 
του ονόματος τους στο ψηφοδέλτιο του συνδυασμού, ως 
ακολούθως: 

α) Στις εκλογικές περιφέρειες, που εκλέγονται από ένας 
μέχρι και πέντε βουλευτές, ένα σταυρό. 

β) Στις εκλογικές περιφέρειες, που εκλέγονται από έξι 
μέχρι και δέκα βουλευτές, μέχρι δύο σταυρούς. 

γ) Στην εκλογική περιφέρεια Α’ Θεσσαλονίκης, μέχρι 
τρεις σταυρούς. 

δ) Στην εκλογική περιφέρεια Α’ Αθηνών, μέχρι και τέσ¬ 
σερις σταυρούς και 

ε) Στην εκλογική περιφέρεια Β’ Αθηνών, μέχρι και πέντε 
σταυρούς. 

8. Όσοι έχουν διατελέσει πρωθυπουργοί σε κυβέρνηση 
που έτυχε ψήφου εμπιστοσύνης της Βουλής και έχουν ε¬ 
κλεγεί βουλευτές καθώς και ο αρχηγός ή ο πρόεδρος αυ¬ 
τοτελούς κόμματος ή, αν πρόκειται για συνασπισμό κομ¬ 
μάτων, ο αρχηγός του συνασπισμού θεωρούνται ότι λαμ¬ 
βάνουν σταυρούς προτίμησης το σύνολο των έγκυρων 
ψηφοδελτίων του συνδυασμού στο ψηφοδέλτιο του οποί¬ 
ου περιλαμβάνονται. 

9. Ψηφοδέλτιο συνδυασμού με περισσότερους από ένα 
σταυρούς προτίμησης στις εκλογικές περιφέρειες, στις 
οποίες η προτίμηση του εκλογέα εκφράζεται προς ένα 
μόνο υποψήφιο, είναι έγκυρο, χωρίς να λαμβάνεται υπό¬ 
ψη κανένας σταυρός προτίμησης. Αν όμως περιέχει δύο 
σταυρούς, από τους οποίους ο ένας έχει τεθεί δίπλα στο 
όνομα υποψηφίου από τους αναφερόμενους στην παρά¬ 
γραφο 8, λαμβάνεται υπόψη και ο σταυρός προτίμησης 
που έχει τεθεί δίπλα στο όνομα άλλου υποψηφίου. Ψηφο¬ 
δέλτιο συνδυασμού με περισσότερους από δύο σταυ¬ 
ρούς προτίμησης στις εκλογικές περιφέρειες, στις οποί¬ 
ες ο εκλογέας μπορεί να εκφράσει την προτίμησή του και 
προς δύο υποψηφίους, είναι έγκυρο χωρίς να λαμβάνεται 
υπόψη κανένας σταυρός προτίμησης. Αν όμως περιέχει 
τρεις σταυρούς, από τους οποίους ο ένας έχει τεθεί δίπλα 
στο όνομα υποψηφίου από τους αναφερόμενους στην 
παράγραφο 8, λαμβάνονται υπόψη οι υπόλοιποι δύο 
σταυροί προτίμησης που έχουν τεθεί δίπλα στο όνομα 
άλλων υποψηφίων. 

Ψηφοδέλτιο συνδυασμού με περισσότερους απο τρεις 
σταυρούς προτίμησης στις εκλογικές περιφέρειες, σπς 
οποίες ο εκλογέας μπορεί να εκφράσει την προτίμησή 
του και προς τρεις υποψηφίους, είναι έγκυρο, χωρίς να 
λαμβάνεται υπόψη κανένας σταυρός προτίμησης. Αν ό¬ 
μως περιέχει τέσσερις σταυρούς, από τους οποίους ο έ¬ 
νας έχει τεθεί δίπλα στο όνομα υποψηφίου από τους ανα¬ 
φερόμενους στην παράγραφο 8, λαμβάνονται υπόψη οι 
υπόλοιποι τρεις σταυροί προτίμησης που έχουν τεθεί δί¬ 
πλα στο όνομα άλλων υποψηφίων. 

10. Δεν λαμβάνεται υπόψη σταυρός προτίμησης, εάν ο 
πρόεδρος της εφορευτικής επιτροπής ή ο διευθύνων τις 
εργασίες της δεν έχει μονογράψει στο ψηφοδέλτιο πα- 
ραπλεύρως του σταυρού και δεν έχει αναγράψει στο ψη¬ 
φοδέλτιο ολογράφως το συνολικό αριθμό σταυρών προ- 
τίμησης, που σημειώθηκαν σ’ αυτό. Σ' αυτήντην περίπτω¬ 
ση το ψηφοδέλτιο προσμετράται υπέρ του συνδυασμού. 

11. Σε περίπτωση που οι βουλευτικές εκλογές διενερ- 
γούνται μέσα σε ένα έτος από τις προηγούμενες, δεν ε¬ 
φαρμόζονται για τις εκλογές αυτές οι περί εκλογής βου¬ 
λευτών με σταυρό προτιμήσεως διατάξεις του π.δ. 
265/1989, αλλά οι περί σειράς καταλήψεως εδρών διατά¬ 
ξεις (λίστα) του π.δ. 152/1985, που επαναφέρονται σε ισχύ 
και εφαρμόζονται κάθε φορά για την περίπτωση αυτήν. 

Άρθρο 66 

(Άρθρο 66 π.δ. 92/1994) 

Αλλοιώσεις του περιεχομένου των ψηφοδελτίων 

1. Ο εκλογέας δεν έχει το δικαίωμα να αλλοιώσει το πε- 
ριεχόμενο του ψηφοδελτίου πέρα απ’ όσα επιτρέπονται 
σύμφωνα με το εκλογικό σύστημα που κάθε φορά εφαρ¬ 


μόζεται. Κάθε αλλοίωση που γίνεται κατά παράβαση της 
διάταξης αυτής επάγεται την ακυρότητα του ψηφοδελτί¬ 
ου. 

2. Λέξεις, φράσεις, υπογραμμίσεις, στίγματα ή άλλα ση¬ 
μεία που οπωσδήποτε σημειώνονται σε οποιαδήποτε 
πλευρά του ψηφοδελτίου, επάγονται ακυρότητα, εφόσον 
αποτελούν διακριτικά γνωρίσματα, που παραβιάζουν το 
απόρρητο της ψηφοφορίας. 

3. Ο σταυρός προτίμησης σημειώνεται με μολύβι μαύ¬ 
ρης ή γαλάζιας απόχρωσης ή με μελάνι μαύρης ή γαλά¬ 
ζιας απόχρωσης. Σταυρός προτίμησης που έχει σημειω¬ 
θεί κατά παράβαση της παραγράφου αυτής δε λαμβάνε- 
ται υπόψη, με την επιφύλαξη της εφαρμογής και της 
προηγούμενης παραγράφου. 

Άρθρο 67 

(Άρθρο 67 π.δ. 92/1994) 

Λευκά ψηφοδέλτια 

1. Σε περίπτωση που σε κάποιο εκλογικό τμήμα προ- 
βλέπεται κατά τη διάρκεια της ψηφοφορίας ότι θα προ¬ 
κόψει, για οποιοδήποτε λόγο, έλλειψη έντυπων ψηφοδελ¬ 
τίων, η εφορευτική επιτροπή οφείλει να φροντίσει αμέ¬ 
σως να εφοδιαστεί με τον αναγκαίο αριθμό ψηφοδελτίων. 
Εάν ο εφοδιασμός δεν πραγματοποιηθεί έγκαιρα, η εφο¬ 
ρευτική επιτροπή οφείλει να συντάξει την ίδια στιγμή πρα¬ 
κτικό, στο οποίο να βεβαιώνει την έλλειψη έντυπων ψη¬ 
φοδελτίων, το λόγο που, κατά την κρίση της, δημιουργή- 
θηκε αυτή η έλλειψη, τον τρόπο που φρόντισε για 
ανεφοδιασμό με νέα έντυπα ψηφοδέλτια και τον λόγο για 
τον οποίο δεν πραγματοποιήθηκε. 

Μετά τη σύνταξη του πρακτικού αυτού επιτρέπεται, 
κατ’ εξαίρεση, η συνέχιση της ψηφοφορίας με λευκά ψη¬ 
φοδέλτια. 

2. Τα λευκά αυτά ψηφοδέλτια είναι από το ίδιο χαρτί, έ¬ 
χουν το ίδιο σχήμα και τις ίδιες διαστάσεις με τα έντυπα 
και δεν πρέπει να έχει γραφτεί σ’ αυτά τίποτε με κανένα 
τρόπο. 

3. Τα λευκά ψηφοδέλτια παραδίδονται από την εφορευ¬ 
τική επιτροπή, από ένα σε κάθε εκλογέα, αφού πρώτα τε¬ 
θεί, προς το μέρος της μικρότερης πλευράς του, η σφρα¬ 
γίδα της εφορευτικής επιτροπής, σημειωθεί δίπλα της η 
ημερομηνία της εκλογής και τεθεί, κάτω από την ημερο¬ 
μηνία, η μονογραφή του δικαστικού αντιπροσώπου. 

4. Ο εκλογέας αφού πάρει από την εφορευτική επιτρο¬ 
πή το σφραγισμένο και θεωρημένο σύμφωνα με την 
προηγούμενη παράγραφο λευκό ψηφοδέλτιο και αφού α¬ 
ποχωρήσει στον ιδιαίτερο χώρο του εκλογικού τμήματος 
οφείλει να το συμπληρώσει με το χέρι του. 

5. Στο λευκό ψηφοδέλτιο ο εκλογέας γράφει ο ίδιος, με 
μολύβι μαύρης ή γαλάζιας απόχρωσης ή με μελάνι μαύ¬ 
ρης ή γαλάζιας απόχρωσης, το όνομα του συνδυασμού ή 
το όνομα μεμονωμένου υποψηφίου της προτίμησής του 
ή το όνομα ενός ή περισσότερων υποψηφίων του ίδιου 
συνδυασμού, οπότε το ψηφοδέλτιο υπολογίζεται στη δύ¬ 
ναμη του συνδυασμού, στον οποίο ανήκουν οι υποψήφι¬ 
οι αυτοί. Όταν η προτίμηση του εκλογέα αφορά συνδυα¬ 
σμό κόμματος ή συνασπισμού κομμάτων, γράφεται το 
πλήρες όνομα του κόμματος ή του συνασπισμού ή τα αρ¬ 
χικά γράμματα του πλήρους ονόματος του κόμματος ή 
του συνασπισμού, εφ’ όσον δηλώθηκαν και αυτά σύμφω¬ 
να με τις παραγράφους 1 και 2 του άρθρου 37, ή και τα 
δύο, δηλαδή το πλήρες όνομα του κόμματος ή συνασπι- 

σμού και τα αρχικά γράμματά του. Ο υποψήφιος συν¬ 
δυασμού, του οποίου το όνομα αναγράφεται στο λευκό 
ψηφοδέλτιο, θεωρείται ότι λαμβάνει σταυρό προτίμη¬ 
σης. Αν αναγραφούν τα ονόματα περισσοτέρων από έ¬ 
ναν υποψηφίων, ο εκλογέας οφείλει να εκφράσει την 
προτίμησή του υπέρ ενός απ’ αυτούς. Στις εκλογικές πε¬ 
ριφέρειες, στις οποίες ο εκλογέας μπορεί να εκφράσει 
την προτίμησή του και υπέρ δύο υποψηφίων, αν αναγρα- 
φούν τα ονόματα περισσοτέρων από δύο υποψηφίων, ο 
εκλογέας μπορεί να σημειώσει σταυρό προτίμησης δί¬ 
πλα στο όνομα ενός ή δύο από αυτούς αντιστοίχως. Στην 
τελευταία αυτήν περίπτωση, αν σημειωθεί σταυρός προ¬ 
τίμησης σε περισσότερα από ένα ή από δύο, αντιστοί- 
χως, ονόματα, έχει εφαρμογή η παράγραφος 9 του άρ¬ 
θρου 65. Στις εκλογικές περιφέρειες, στις οποίες ο εκλο¬ 
γέας μπορεί να εκφράσει την προτίμησή του και υπέρ 
τριών υποψηφίων, αν αναγραφούν τα ονόματα περισσο¬ 
τέρων από τρεις υποψηφίων, ο εκλογέας μπορεί να ση¬ 
μειώσει σταυρό προτίμησης δίπλα στο όνομα ενός ή δύο 
ή τριών απ’ αυτούς αντιστοίχως. Και στην περίπτωση αυ¬ 
τήν, αν σημειωθεί σταυρός προτίμησης σε περισσότερα 
από ένα ή δύο ή τρία, αντιστοίχως, ονόματα, έχει εφαρ¬ 
μογή η παράγραφος 9 του άρθρου 65. 

6. Για τα λευκά ψηφοδέλτια εφαρμόζονται οι διατάξεις 
του άρθρου 66. 

Λευκό ψηφοδέλτιο με διαγραφές, εγγραφές ή διορθώ¬ 
σεις, που καθιστούν αμφίβολο το περιεχόμενό του, είναι 
άκυρο. 

7. Κάθε λευκό ψηφοδέλτιο, που δεν έχει τη σφραγίδα 
της εφορευτικής επιτροπής, την ημερομηνία της εκλογής 
και τη μονογραφή του οικείου δικαστικού αντιπροσώπου, 
είναι άκυρο. Είναι επίσης άκυρο κάθε λευκό ψηφοδέλτιο, 
που χρησιμοποιήθηκε σε εκλογικό τμήμα, του οποίου η ε¬ 
φορευτική επιτροπή δεν έχει συντάξει πρακτικό σύμφωνα 
με την παράγραφο 1 του άρθρου αυτού. 

8. Όποιος εκλογέας, δεν μπορεί μόνος του να συμπλη¬ 
ρώσει λευκό ψηφοδέλτιο, οφείλει να απευθυνθεί στο δι¬ 
καστικό αντιπρόσωπο, ο οποίος είναι υποχρεωμένος να 
συνοδεύσει τον εκλογέα στον ιδιαίτερο χώρο του εκλογι¬ 
κού τμήματος και να τον βοηθήσει. 

9. Το Υπουργείο του Εσωτερικών, Δημόσιας Διοίκησης 
και Αποκέντρωσης οφείλει, δια μέσου των Νομαρχιακών 
Αυτοδιοικήσεων να εφοδιάζει τα εκλογικά τμήματα με α¬ 
νάλογο αριθμό λευκών ψηφοδελτίων. 

Άρθρο 68 

(Άρθρο 68 π.δ. 92/1994) 

Εκλογικοί φάκελοι 

1. Οι φάκελοι, μέσα στους οποίους κλείνονταιτα ψηφο¬ 
δέλτια κατασκευάζονται ομοιόμορφα για ολόκληρο το 
Κράτος, με την φροντίδα του Υπουργείου Εσωτερικών, 
Δημόσιας Διοίκησης και Αποκέντρωσης, από αδιάφανο 
χαρτί λευκής απόχρωσης και στην εμπρόσθια πλευρά 
τους έχουν έντυπη επιγραφή ή άλλο γνώρισμα. 

2. Το Υπουργείο Εσωτερικών, Δημόσιας Διοίκησης και 
Αποκέντρωσης φροντίζει ν’ αποσταλούν έγκαιρα στους 
νομάρχες αρκετοί φάκελοι. Οι νομάρχες φροντίζουν για 
την έγκαιρη αποστολή των φακέλων στις κατά τόπους δη¬ 
μοτικές και κοινοτικές αρχές, οι οποίες εφοδιάζουν τα ε¬ 
κλογικά τμήματα της περιφέρειάς τους, δια μέσου των ε¬ 
φορευτικών επιτροπών τους. 

3. Εάν λείψουν τέτοιοι φάκελοι, η εφορευτική επιτροπή, 


μετά από πιστοποίηση της έλλειψης, προμηθεύεται μόνη 
της ομοιόμορφους φακέλους. 

4. Εκτός από την έντυπη επιγραφή ή γνώρισμα δεν ανα¬ 
γράφεται στο φάκελο τίποτ’ άλλο. Στίγματα, σημεία ή λέ¬ 
ξεις, σημειωμένες στο φάκελο, εφόσον θα κριθούν σαν 
διακριτικά γνωρίσματα, που ολοφάνερα παραβιάζουν το 
απόρρητο της ψηφοφορίας, επάγονται την ακυρότητα 
του ψηφοδελτίου που είναι μέσα στο φάκελο. 

Άρθρο 69 

(Άρθρο 69 π.δ. 92/1994) 

Ακυρότητα ψηφοδελτίων 

Εκτός από την ακυρότητα των παραγράφων 3 του άρ¬ 
θρου 63,1 και 2 του άρθρου 66,6 και 7 του άρθρου 67 και 
4 του άρθρου 68 το ψηφοδέλτιο είναι άκυρο και στις ακό¬ 
λουθες περιπτώσεις που ορίζονται περιοριστικά, δηλαδή, 
εάν: α) εκτυπώθηκε σε χαρτί, που ολοφάνερα διαφέρει 
στο χρώμα απ’ αυτό που χορηγήθηκε από το Δημόσιο ή με 
τυπογραφικά στοιχεία πρόδηλα διαφορετικά στο χρώμα 
απ’ αυτά που γενικά χρησιμοποιήθηκαν, β) έχει σχήμα ή 
διαστάσεις που διαφέρουν φανερά από τα οριζόμενα 
στην παράγραφο 2 του άρθρου 63, γ) δεν είναι ακριβώς 
σύμφωνα με τους όρους των παραγράφων 2-6 του άρ¬ 
θρου 65, δ) βρεθεί στον ίδιο φάκελο μαζί με ένα ή περισ¬ 
σότερα άλλα έγκυρα ή άκυρα ψηφοδέλτια του ίδιου ή άλ¬ 
λου συνδυασμού, ε) χρησιμοποιηθεί σ’ εκλογικό τμήμα 
άλλης εκλογικής περιφέρειας και όχι αυτής, που αναγρά¬ 
φεται πάνω σ’ αυτό και στ) βρεθεί σε φάκελο, που δεν εί¬ 
ναι σύμφωνο με τους όρους των παραγράφων 1 έως 3 του 
άρθρου 68. 

Άρθρο 70 

(Άρθρο 70 π.δ. 92/1994) 

Άλλες διατάξεις για ψηφοδέλτια 

Κατά τα λοιπά, τα σχετικά με τα ψηφοδέλτια και το πε¬ 
ριεχόμενο αυτών διέπονται από τις ισχύουσες κάθε φορά 
διατάξεις για το εφαρμοστέο εκλογικό σύστημα. 

ΚΕΦΑΛΑΙΟ Ζ' 

Ψηφοφορία 
Άρθρο 71 

(Αρθρο 71 π.δ. 92/1994, όπως τροποποιήθηκε από το 
άρθρο 5 παρ. 30 ν. 2623/1998) 

Παραλαβή καταστήματος και εκλογικών ειδών από την 
εφορευτική επιτροπή. 

1.0 αντιπρόσωπος της δικαστικής αρχής, μόλις φτάσει 
και το αργότερο την παραμονή της ημέρας που έχει ορι¬ 
στεί για ψηφοφορία, οφείλει να παραβρεθεί στον τόπο 
της ψηφοφορίας, για να παραλάβει από τον Δήμαρχο ή 
τον Πρόεδρο της κοινότητας το εκλογικό υλικό που έ¬ 
στειλε ο Νομάρχης, να ελέγξει αν αυτό είναι πλήρες και 
σύγχρονα να ενημερωθεί σχετικά. Γ ια την παραπέρα α¬ 
σφαλή διαφύλαξη του υλικού ευθύνεται ο αντιπρόσωπος 
της δικαστικής αρχής. 

2. Μία ώρα πριν από την έναρξη της ψηφοφορίας, τα μέ¬ 
λη της εφορευτικής επιτροπής είναι υποχρεωμένα να βρί¬ 
σκονται στον τόπο της ψηφοφορίας για να παραλάβουν 
από τον δήμαρχο ή τον πρόεδρο της κοινότητας ή το ορι- 

σθέν από αυτούς μέλος του δημοτικού ή κοινοτικού συμ¬ 
βουλίου ή δημοτικό ή κοινοτικό υπάλληλο το κατάστημα, 
την κάλπη, τα έπιπλα και σκεύη και λοιπά εκλογικά είδη. 

Μετά απ'αυτό η επιτροπή ορίζει το γραμματέα της για 
σύνταξη των πρακτικών, σύμφωνα με το άρθρο 56, και με 
παρουσία των υποψηφίων ή των αντιπροσώπων των κομ¬ 
μάτων κ.λ.π. του άρθρου 40, τακτοποιεί την αίθουσα ψη¬ 
φοφορίας. 

Άρθρο 72 

(Άρθρο 72π.δ. 92/1994) 

Σφράγιση της κάλπης 

Μετά την αποπεράτωση της εργασίας του προηγούμε¬ 
νου άρθρου ανοίγεται η κάλπη και εξετάζεται από την ε¬ 
πιτροπή και τους υποψήφιους ή τους αντιπροσώπους 
τους, εάν είναι άδεια και κατόπιν κλείνεται και σφραγίζε¬ 
ται από την επιτροπή. Και οι υποψήφιοι ή οι αντιπρόσωποί 
τους έχουν το δικαίωμα να βάζουν τις δικές τους σφραγί¬ 
δες. 

Άρθρο 73 

(Άρθρο 73 π.δ. 92/1994) 

Πρακτικό Παραλαβής 

Για τις ενέργειες που γίνονται σύμφωνα με τα άρθρα 71 - 
72 συντάσσεται πρακτικό, που υπογράφεται από την επι¬ 
τροπή και τους υποψηφίους ή αντιπροσώπους. 

Άρθρο 74 

(Άρθρο 74 π.δ. 92/1994) 

Έναρξη ψηφοφορίας 

Την ορισμένη από το πρόγραμμα ώρα ο Πρόεδρος της 
επιτροπής κηρύσσει την έναρξη της ψηφοφορίας και κα- 
λεί τους εκλογείς να ψηφίσουν. 

Άρθρο 75 

(Άρθρο 75 π.δ. 92/1994) 

Προσέλευση ψηφοφόρων και αναγνώριση της 
ταυτότητας αυτών 

1. Οι εκλογείς προσέρχονται στο κατάστημα της ψη¬ 
φοφορίας και παρουσιάζονται στην εφορευτική επιτρο¬ 
πή, η οποία αναγνωρίζει την ταυτότητά τους και επαλη¬ 
θεύει την εγγραφή τους στον εκλογικό κατάλογο. Οι ε¬ 
κλογείς μπαίνουν στο κατάστημα της ψηφοφορίας ένας- 
ένας ή σε μικρές ολιγάριθμες ομάδες, με τη σειρά της 
προσέλευσής τους και όπως ειδικότερα καθορίζει κάθε ε¬ 
φορευτική επιτροπή. 

2. Η αναγνώριση των εκλογέων, σύμφωνα με την προη¬ 
γούμενη παράγραφο, γίνεται με βάση το εκλογικό τους 
βιβλιάριο και την αστυνομική τους ταυτότητα, που προ¬ 
σκομίζουν στην εφορευτική επιτροπή. Αν δεν έχουν α¬ 
στυνομική ταυτότητα, προσκομίζουν κάθε άλλο χρήσιμο 
και κατάλληλο, κατά την κρίση της εφορευτικής επιτρο¬ 
πής, αποδεικτικό της ταυτότητας έγγραφο στοιχείο. Αν 
πρόκειται για στρατιωτικούς και γι'αυτούς που υπηρε¬ 
τούν στα σώματα ασφαλείας, η αναγνώριση αυτών γίνε¬ 
ται με βάση τις στρατιωτικές ή άλλες υπηρεσιακές τους 
ταυτότητες. 

Σε περίπτωση που δεν προσκομίζεται αστυνομική ταυ¬ 
τότητα ή άλλο έγγραφο δηλωτικό αυτής, κατά την κρίση 
της εφορευτικής επιτροπής, ο εκλογέας γίνεται δεκτός 


για την άσκηση του εκλογικού του δικαιώματος, μόνον αν 
υπογράψει υπεύθυνη δήλωση προς την εφορευτική επι¬ 
τροπή, ότι δεν έχει αστυνομική ταυτότητα. Οι δηλώσεις 
αυτές, αφού κλειστούν μέσα σε ειδικό φάκελο, με φρο¬ 
ντίδα και ευθύνη του αντιπροσώπου της δικαστικής αρ- 
χής, τοποθετούνται μαζί με τα άλλα εκλογικά στοιχεία, μέ¬ 
σα στο σάκκο που προβλέπεται στην παρ. 1 του άρθρου 
87. Σ αυτούς που παραβιάζουν τις διατάξεις της παρα¬ 
γράφου αυτής, εφαρμόζονται οι ποινικές διατάξεις του 
παρόντος, του Ποινικού Κώδικα ή άλλου ειδικού νόμου. 

3. Σε κανένα δεν μπορεί να επιτρέψει η εφορευτική επι¬ 
τροπή να ψηφίσει, εάν δεν προσκομίσει το εκλογικό του 
βιβλιάριο. 

4. Εάν μετά τη βεβαίωση της ταυτότητας του εκλογέα 
και της εγγραφής του στον εκλογικό κατάλογο είναι ολο¬ 
φάνερο πως αυτός είναι ανήλικος ή εάν είναι γνωστό ότι 
έχει στερηθεί το δικαίωμα του εκλέγειν, η επιτροπή του ε¬ 
πιτρέπει να ψηφίσει, αφού όμως του υπενθυμίσει τις ποι¬ 
νές που προβλέπει ο νόμος. 

5. Οι εκλογείς της παραγράφου 1 του άρθρου 27 προ¬ 
σέρχονται στο εκλογικό τμήμα ατομικά χωρίς να είναι συ¬ 
ντεταγμένοι και χωρίς οποιαδήποτε συνοδεία και ψηφί¬ 
ζουν με βάση την εγγραφή τους στον ειδικό εκλογικό κα¬ 
τάλογο του άρθρου 27. Η αναγνώριση της ταυτότητας 
των εκλογέων αυτών γίνεται με βάση την αστυνομική ή 
στρατιωτική ή υπηρεσιακή τους ταυτότητα, σύμφωνα 
μ'αυτά που ορίζονται στην παράγραφο 2 του άρθρου αυ¬ 
τού. Ο πρόεδρος της εφορευτικής επιτροπής προβαίνει 
στην διάτρηση των ταυτοτήτων, σύμφωνα με αυτά που 
καθορίζονται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης. 

6. Οι άνδρες της φρουράς του άρθρου 47 ψηφίζουν μό¬ 
νο εφόσον είναι γραμμένοι στους εκλογικούς καταλό¬ 
γους ή στους ειδικούς εκλογικούς καταλόγους του άρ¬ 
θρου 27 οποιοσδήποτε εκλογικής περειφέρειας, που επι¬ 
κυρώθηκαν από το οικείο πρωτοδικείο. 

Η ψηφοφορία γίνεται με ονομαστικές καταστάσεις, που 
συντάσσονται και υπογράφονται από το διοικητή της μο¬ 
νάδας στην οποία υπάγονται, ο οποίος βεβαιώνει υπεύ¬ 
θυνα πάνω σ αυτές ότι αυτοί που περιλαμβάνονται στις 
καταστάσεις είναι γραμμένοι στους παραπάνω εκλογι¬ 
κούς καταλόγους. Οι καταστάσεις αυτές στέλνονται α¬ 
πευθείας στον πρόεδρο της εφορευτικής επιτροπής του 
οικείου εκλογικού τμήματος με τον επικεφαλής της φρου¬ 
ράς. Γ ια τα υπόλοιπα εφαρμόζονται οι διατάξεις της 
προηγούμενης παραγράφου. 

7.0 πρόεδρος της εφορευτικής επιτροπής ή αυτός που 
διευθύνει το έργο της βεβαιώνει με πρακτικό ότι, αυτοί 
που ψήφισαν στο τμήμα ως άνδρες της φρουράς του, α¬ 
νήκουν στην φρουρά του. 

8. Το στρατιωτικό προσωπικό, που πέραν από τις φρου¬ 
ρές των εκλογικών τμημάτων διατίθεται για τις ανάγκες 
των εκλογών, όπως οι στρατιωτικοί επόπτες και οι βοηθοί 
τους, καθώς και οι αξιωματικοί, υπαξιωματικοί και οπλίτες 
μετακινούμενων στρατιωτικών τμημάτων για υπηρεσια¬ 
κούς λόγους, ψηφίζουν με τις ίδιες προϋποθέσεις και με 
τον τρόπο που ορίζονται στην παρ. 6, σε εκλογικό τμήμα 
του δήμου ή της κοινότητας, όπου εκτελούν διατεταγμέ¬ 
νη υπηρεσία, τους συνδυασμούς και υποψηφίους της ε¬ 
κλογικής περιφέρειας στην οποία υπάγεται το εκλογικό 
αυτό τμήμα. Για την ψηφοφορία των παραπάνω εκλογέων 
γίνεται ειδική μνεία στο βιβλίο πρακτικών της εφορευτι- 




974 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κής επιτροπής και τα στοιχεία τους αναγράφονται ιδιαί¬ 
τερα στο πρωτόκολλο ψηφοφορίας. 

9. Έλληνες ναυτικοί, που υπηρετούν σε πλοίο με ελλη¬ 
νική σημαία και κατά την ημέρα των εθνικών εκλογών ή ε¬ 
κλογών Ευρωπαϊκού Κοινοβουλίου ευρίσκονται ή κατα¬ 
πλέουν σε ελληνικό λιμάνι δήμου ή κοινότητας διαφορε¬ 
τικής απ' αυτήν στης οποίας τους ειδικούς εκλογικούς 
καταλόγους είναι γραμμένοι, ψηφίζουν σύμφωνα με τις 
προϋποθέσεις που ορίζονται στην παράγραφο 8 του άρ¬ 
θρου αυτού. 

Η ψηφοφορία γίνεται με ονομαστικές καταστάσεις, ό¬ 
πως στην παρ. 6 του άρθρου αυτού, που συντάσσονται 
και υπογράφονται από τον πλοίαρχο του πλοίου στο ο¬ 
ποίο υπηρετούν και θεωρούνται, για το γνήσιο της υπο¬ 
γραφής του πλοιάρχου και το αληθές του περιεχομένου 
τους, από τον προϊστάμενο της Λιμενικής ή Αστυνομικής 
ή Τελωνειακής Αρχής του δήμου ή της κοινότητας που 
ναυλοχείτο πλοίο. Οι καταστάσεις αυτές παραδίδονται α¬ 
πευθείας στον πρόεδρο της εφορευτικής επιτροπής του 
οικείου εκλογικού τμήματος με τον πλοίαρχο ή αξιωματι¬ 
κό του πλοίου. Κατά τα λοιπά εφαρμόζονται οι διατάξεις 
της παραγράφου 5 του άρθρου αυτού. Οι σχετικές με το 
θέμα λεπτομέρειες και οδηγίες ρυθμίζονται με κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Εμπορικής Ναυτιλίας. 

10. Οι Έλληνες ναυτικοί γραμμένοι στους εκλογικούς 
καταλόγους δήμου ή κοινότητας του ελληνικού κράτους, 
οι οποίοι υπηρετούν σε πλοία με ελληνική ή ξένη σημαία, 
τα οποία εκτελούν διεθνείς πλόες και κατά την ημέρα των 
εκλογών του Ευρωπαϊκού Κοινοβουλίου ευρίσκονται ή 
καταπλέουν σε ελληνικό λιμάνι δήμου ή κοινότητας διά¬ 
φορου αυτού στους εκλογικούς καταλόγους του οποίου 
είναι γραμμένοι, ψηφίζουν κατά τις πιο πάνω εκλογές χω¬ 
ρίς να απαιτείται η τήρηση της διαδικασίας του άρθρου 
27, αλλά με βάση το εκλογικό τους βιβλιάριο και το ναυτι¬ 
κό τους φυλλάδιο. Οι πιο πάνω εκλογείς ψηφίζουν σε ε¬ 
κλογικά τμήματα του δήμου ή της κοινότητας του λιμένος 
που βρίσκεται το πλοίο, τα οποία καθορίζονται από τον οι¬ 
κείο νομάρχη. Για τους εκλογείς αυτούς γίνεται ειδική 
μνεία στο βιβλίο πρακτικών της εφορευτικής επιτροπής 
και στο πρωτόκολλο ψηφοφορίας. Οι σχετικές με το θέμα 
λεπτομέρειες και οδηγίες ρυθμίζονται με κοινή απόφαση 
του Υπουργού Εσωτερικών, Δημόσιας Διοίκησης και Α¬ 
ποκέντρωσης και Εμπορικής Ναυτιλίας. 

Άρθρο 76 

(Άρθρο 76 π.δ. 92/1994) 

Τρόπος ψηφοφορίας 

1. Σε κάθε εκλογέα η εφορευτική επιτροπή δίνει ένα φά¬ 
κελο με ειδικό γνώρισμα μονογραφημένο από τον αντι¬ 
πρόσωπο της δικαστικής αρχής και σφραγισμένο με τη 
σφραγίδα της επιτροπής, καθώς και ολόκληρη σειρά από 
έντυπα ψηφοδέλτια. Πάντως η έλλειψη μονογραφής της 
δικαστικής αρχής, δεν συνεπάγεται ακυρότητα του ψη¬ 
φοδελτίου. 

2. Μετά ο εκλογέας οφείλει να αποσυρθεί στον ξεχωρι¬ 
στό χώρο με τρόπο να μην τον βλέπουν και εκεί κλείνει μυ¬ 
στικά το ψηφοδέλτιο της εκλογής του μέσα στο φάκελο, 
που του έχει παραδοθεί. Στη συνέχεια κολλάει το φάκελο, 
επιστρέφει και το δείχνει στον πρόεδρο της εφορευτικής 
επιτροπής και στους άλλους που παρίστανται, ώστε να βε¬ 
βαιωθεί ότι κρατάει ένα μόνο φάκελο με τη σφραγίδα της 


επιτροπής και ύστερα το ρίχνει με το χέρι του στην κάλπη. 

3. Εκλογείς, που από σωματική αδυναμία δεν μπορούν 
να κάνουν τα πιο πάνω, έχουν το δικαίωμα για το σκοπό 
αυτό να απευθυνθούν στον αντιπρόσωπο της δικαστικής 
αρχής ή σε μέλος της εφορευτικής επιτροπής, οι οποίοι ε- 
ναι υποχρεωμένοι να τους βοηθήσουν. 

4. Απαγορεύεται στον εκλογέα να ρίξει το ψηφοδέλτιό 
του στην κάλπη: 

α) αν αυτό δεν είναι μέσα στο φάκελο με το ειδικό γνώ¬ 
ρισμα ή αν δεν έχει κλειστεί ο φάκελος και β) αν ο εκλογέ¬ 
ας δεν αποσύρθηκε πρώτα στον ξεχωριστό χώρο, όπως 
ορίζει η παρ. 2 του άρθρου αυτού. 

5. Οι εκλογείς της παραγράφου 1 του άρθρου 27 ψηφί¬ 
ζουν στον τόπο που υπηρετούν την ημέρα της ψηφοφορίας 
τους συνδυασμούς ή μεμονωμένους υποψήφιους της ε¬ 
κλογικής περιφέρειας στην οποία εδρεύει η υπηρεσία τους. 

6. Στο εκλογικό βιβλιάριο του εκλογέα που ψήφισε, κα¬ 
ταχωρίζεται από την εφορευτική επιτροπή βεβαίωση ότι ο 
εκλογέας ψήφισε. Η βεβαίωση υπογράφεται από τον πρό¬ 
εδρο της εφορευτικής επιτροπής, και σφραγίζεται με τη 
σφραγίδατης. Στους εκλογείς της παραγράφου 1 του άρ¬ 
θρου 27, στους άνδρες της φρουράς του εκλογικού τμή¬ 
ματος, καθώς και στους στρατιωτικούς της παραγράφου 
8 του άρθρου 75, που ψήφισαν σ'αυτό, χορηγείται από 
την εφορευτική επιτροπή βεβαίωση ότι ψήφισαν. 

Αρθρο 77 

(Άρθρο 77 π.δ. 92/1994) 

Πρωτόκολλο ψηφοφορίας 

Για την ψηφοφορία τηρείται από την εφορευτική επι¬ 
τροπή πρωτόκολλο αριθμημένο και μονογραφημένο από 
τη διοικητική αρχή, στο οποίο γράφονται οι εκλογείς που 
ψηφίζουν και ο αριθμός του εκλογικού καταλόγου, όπου 
είναι γραμμένος κάθε εκλογέας. Όταν τελειώσει η ψηφο¬ 
φορία κλείνεται το πρωτόκολλο και υπογράφεται από τα 
μέλη της επιτροπής, τους υποψηφίους ή τους αντιπρο¬ 
σώπους ή τους αναπληρωτές τους και τον αντιπρόσωπο 
της δικαστικής αρχής. 

Άρθρο 78 

(Άρθρο 78 π.δ. 92/1994) 

Ενστάσεις κατά τη διάρκεια της ψηφοφορίας 

1. Κάθε εκλογέας ή υποψήφιος ή αντιπρόσωπός τους 
έχει το δικαίωμα να υποβάλει στην εφορευτική επιτροπή 
ενστάσεις, για παραβάσεις του νόμου κατά τη διάρκεια 
της ψηφοφορίας, μέσα ή έξω από το εκλογικό κατάστη¬ 
μα. Οι ενστάσεις είναι γραπτές και καταχωρίζονται υπο¬ 
χρεωτικά στο βιβλίο των πρακτικών. 

2. Η υποβολή οποιοσδήποτε ένστασης δεν διακόπτει 
την ψηφοφορία. 

3. Για τις ενστάσεις και για κάθε άλλο ζήτημα, που πα¬ 
ρουσιάζεται κατά τη διάρκεια της εκλογής, αποφασίζει η 
εφορευτική επιτροπή αιτιολογημένα, είτε αμέσως όταν 
τελειώσει η ψηφοφορία και τις αποφάσεις της τις κατα¬ 
χωρεί στα πρακτικά. 

4. Ειδικά για την εγκυρότητα των ψηφοδελτίων κάθε μέ¬ 
λος της εφορευτικής επιτροπής, ο δικαστικός αντιπρό¬ 
σωπος, οι υποψήφιοι ή οι αντιπρόσωποί τους μπορούν να 
διατυπώσουν ένσταση. Γ ια την ένσταση αυτής της παρα¬ 
γράφου αποφασίζει η εφορευτική επιτροπή, αφού ακού¬ 
σει τον αντιπρόσωπο της δικαστικής αρχής. 

Άρθρο 79 

(Άρθρο 79 π.δ. 92/1994, όπως τροποποιήθηκε από το 
άρθρο 5παρ. 33 ν. 2623/1998) 

Φύλαξη εκλογικών καταστημάτων - Τήρηση της τάξης 
κατά την ψηφοφορία 

1. Η φύλαξη του χώρου των εκλογικών καταστημάτων 
ανήκει αποκλειστικά σπην αρμοδιότητα της Ελληνικής Α¬ 
στυνομίας και ενεργείται είτε με τη διάθεση φρουράς κα¬ 
τά εκλογικό τμήμα είτε με την επιτήρηση κατά ευρύτερες 
μονάδες στέγασης των εκλογικών τμημάτων, 

Η φροντίδα για την τήρηση της δημόσιας τάξης και α¬ 
σφάλειας στον τόπο της ψηφοφορίας και γύρω απ'αυτόν 
ανήκει στην εφορευτική επιτροπή, με επιτηρητή τον αντι¬ 
πρόσωπο της δικαστικής αρχής. 

Για το έργο της αυτό υπάγεται αμέσως σε αυτή και ε- 
κτελεί τις εντολές της η δύναμη της Ελληνικής Αστυνο¬ 
μίας, που έχει ταχθεί για το σκοπό αυτόν. 

2. Εάν η εφορευτική επιτροπή ή κάποια μέλη της, ενώ 
διαρκεί η ψηφοφορία, γίνουν ένοχοι για αξιόποινη πράξη 
ή παράβαση του εκλογικού νόμου, ο αρμόδιος ανακριτι- 
κός υπάλληλος συντάσσει αμέσως έκθεση για την πράξη 
αυτή και μεριμνά για την καταδίωξη του υπαίτιου αμέσως 
μόλις αποπερατωθεί η εκλογή. 

Άρθρο 80 

(Άρθρο 80 π.δ. 92/1994, όπως τροποποιήθηκε από το 
άρθρο 5 παρ. 34 ν. 2623/1998) 

Απαγορεύσεις 

1. Απαγορεύεται η παρουσία κάθε ένοπλης δύναμης 
στον τόπο της ψηφοφορίας και γύρω απ'αυτόν. 

2. Στην πόλη ή το χωριό, την ημέρα διενέργειας των ε¬ 
κλογών, η στρατιωτική δύναμη παραμένει μέσα στους 
στρατώνες όλο το διάστημα της ψηφοφορίας. Άν υπάρξει 
σοβαρή διαταραχή της ψηφοφορίας και η επιτροπή δεν 
μπορεί να επαναφέρει την τάξη, μπορεί να ζητήσει εγ- 
γράφως τη συνδρομή ένοπλης δύναμης, η οποία μόλις α¬ 
ποκατασταθεί η τάξη φεύγει αμέσως από τον τόπο ψηφο¬ 
φορίας. Για όλα αυτά γίνεται μνεία στα πρακτικά. 

3. Απαγορεύεται να πλησιάζει στον τόπο της ψηφοφο¬ 
ρίας ή γύρω του οποιοσδήποτε εκλογέας ή πολίτης ή α¬ 
ξιωματικός που φέρει όπλο ή οποιοδήποτε όργανο κα¬ 
τάλληλο για επίθεση. 

4. Απαγορεύεται η είσοδος στο κατάστημα της ψηφο¬ 
φορίας οποιουδήποτε δεν εκπληρώνει καθήκοντα σύμ¬ 
φωνα με το διάταγμα αυτό ή δεν καλείται να ψηφίσει. 

Άρθρο 81 

(Άρθρο 81 π.δ. 92/1994) 

Παρουσία υποψηφίων και αντιπροσώπων τους 

1. Οι υποψήφιοι ή, όταν λείπουν, οι αντιπρόσωποί τους, 
ή, όταν λείπουν και αυτοί, οι αναπληρωτές τους, έχουν το 
δικαίωμα να παραβρίσκονται στην ψηφοφορία, να προ¬ 
τείνουν κάθε παρατήρηση ή ένσταση σχετικά με την τάξη 
της ψηφοφορίας για το συμφέρον των υποψηφίων, να βά¬ 
ζουν τη σφραγίδα τους στην κάλπη, να παραβρίσκονται 
στη διαλογή των ψήφων και να ασκούν κάθε άλλο δικαίω¬ 
μα που επιτρέπεται από το νόμο. 

2. Η απουσία μερικών υποψηφίων ή και όλων των αντι¬ 
προσώπων ή των αναπληρωτών τους δεν εμποδίζει τις ε¬ 
κλογικές εργασίες. 

3. Οι υποψήφιοι μπορούν να ψηφίσουν στο τμήμα που 
βρίσκονται την ημέρα της ψηφοφορίας. 


ΚΕΦΑΛΑΙΟ Η' 

Διαλογή των ψήφων 

Άρθρο 82 

(Άρθρο 82 π.δ. 92/1994) 

Αποπεράτωση της ψηφοφορίας 

1. Όταν περάσει η ορισμένη από το πρόγραμμα ώρα για 
τη λήξη της ψηφοφορίας η εφορευτική επιτροπή μπορεί 
να την παρατείνει το πολύ δύο ώρες, μόνον εφόσον δια¬ 
πιστώνεται η παρουσία εκλογέων, που επιθυμούν να α¬ 
σκήσουν το δικαίωμά τους. Εάν η ψηφοφορία διακόπηκε 
για οποιοδήποτε λόγο, αυτή παρατείνεται, με συμφωνία 
και του αντιπροσώπου της δικαστικής αρχής, μέχρι να 
συμπληρωθεί ο χρόνος που κράτησαν οι διακοπές. Κατά 
παρέκκλιση και σε πολύ εξαιρετικές περιπτώσεις, απολύ¬ 
τως δικαιολογημένες η εφορευτική επιτροπή μπορεί να 
παρατείνειτην ψηφοφορία και πέρα από τις δύο ώρες, κα¬ 
θώς και πέρα από το χρόνο της διακοπής, μέχρι να εξα¬ 
ντληθεί ο αριθμός των παρόντων εκλογέων. 

2. Όταν λήξει η ψηφοφορία, κηρύσσεται η αποπεράτω¬ 
σή της και κλείνονται οι πόρτες του καταστήματος μετά 
συντάσσεται πρακτικό, στο οποίο αναφέρεται ο ολικός α¬ 
ριθμός των γραμμένων στον εκλογικό κατάλογο εκλογέ¬ 
ων, ο αριθμός αυτών που ψήφισαν, η ώρα της περάτωσης 
της ψηφοφορίας, καθώς και ο λόγος της τυχόν συνέχισης 
αυτής πέρα από την ορισμένη. 

3. Στο πρακτικό πιστοποιείται ότι οι σφραγίδες της κάλ¬ 
πης, βρέθηκαν άθικτες τη στιγμή του ανοίγματος αυτής. 

Άρθρο 83 

(Άρθρο 83 π.δ. 92/1994) 

Άνοιγμα κάλπης - Αρίθμηση φακέλων 

1. Κατόπιν ο πρόεδρος της επιτροπής ή αυτός που δι¬ 
ευθύνει τα έργα της, ορίζει τα καθήκοντα κάθε μέλους και 
αρχίζει η διαλογή των ψηφοδελτίων, με την παρουσία των 
υποψηφίων ή των αντιπροσώπων τους, σύμφωνα με αυτά 
που ορίζονται στις επόμενες παραγράφους. 

2. Ανοίγεται η κάλπη και αριθμούνται οι φάκελοι πρώτα 
χωρίς να ανοιχτούν. Το αποτέλεσμα της αρίθμησης γρά¬ 
φεται ολογράφως στο βιβλίο των πρακτικών. 

3. Άν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. 

4. Εάν και πάλι προκύψει διαφορά, πετιούνται οι φάκε¬ 
λοι εκείνοι που δεν έχουν τη σφραγίδα της εφορευτικής ε¬ 
πιτροπής. Όταν ο αριθμός των ασφράγιστων ξεπερνάει 
τον αριθμό των φακέλων που πλεονάζουν, τότε αφαιρού- 
νται στην τύχη και πετιούνται τόσοι φάκελοι ασφράγιστοι 
όσοι είναι οι πλεονάζοντες. 

5. Εάν και πάλι ύστερα από το πέταγμα των ασφράγι¬ 
στων φακέλων υπάρχουν πλεονάζοντες, τότε όλοι οι 
σφραγισμένοι φάκελοι ξαναρίχνονται στην κάλπη και α- 
φαιρούνται στην τύχη όσοι είναι και οι πλεονάζοντες. Οι 
φάκελοι που έτσι αφαιρούνται, ανοίγονται και σημειώνε¬ 
ται στο βιβλίο πρακτικών το περιεχόμενο των ψηφοδελ¬ 
τίων, που βρίσκονται μέσα σ'αυτούς τα οποία όμως δεν υ¬ 
πολογίζονται στη διαλογή. 

6. Η εφορευτική επιτροπή οφείλει σε κάθε περίπτωση 
να διατυπώσει στα πρακτικά τη γνώμη της για την αιτία 
της ύπαρξης πλεοναζόντων φακέλων. 

Άρθρο 84 

(Άρθρο 84 π.δ. 92/1994) 

Διαλογή ψήφων 

1. Μετά τα παραπάνω η εφορευτική επιτροπή προβαί¬ 
νει στη διαλογή των ψήφων με τον εξής τρόπο: 

α) Ο Πρόεδρος της επιτροπής ή εκείνος που διευθύνει 
τις εργασίες της παίρνει από την κάλπη ένα - ένα φάκελο, 
τον αποσφραγίζει και αφού εξακριβώσει το έγκυρο του 
ψηφοδελτίου, το οποίο επιδεικνύει σε όποιον από τους 
παρισταμένους το ζητήσει (μέλη της εφορευτικής επι¬ 
τροπής, υποψηφίους ή αντιπροσώπους τους), διαβάζει 
το περιεχόμενό του έτσι ώστε να τον ακούνε όλοι, 
β) κάθε έγκυρο ψηφοδέλτιο αριθμείται κατά τη σειρά ε¬ 
ξαγωγής του από την κάλπη και μονογράφεται από τον 
πρόεδρο της εφορευτικής επιτροπής ή εκείνον που διευ¬ 
θύνει τις εργασίες της, ο οποίος θέτει τη μονογραφή του 
και δίπλα από κάθε σταυρό προτίμησης που υπάρχει στο 
ψηφοδέλτιο. Ακολούθως, συμπληρώνει ολογράφως το 
συνολικό αριθμό σταυρών προτίμησης του ψηφοδελτίου. 

γ) στη συνέχεια σημειώνεται ο αριθμός του ψηφοδελί- 
ου σε ειδικούς πίνακες, από τους οποίους ο ένας τηρείται 
για τους συνδυασμούς κομμάτων ή συνασπισμών και για 
τους μεμονωμένους υποψηφίους και ο άλλος για τους υ¬ 
ποψηφίους των συνδυασμών. 

Στον πρώτο από τους πίνακες αυτούς ο αριθμός του 
ψηφοδελτίου αναγράφεται απέναντι από το όνομα του 
συνδυασμού ή μεμονωμένου υποψηφίου που ψηφίζεται 
και στο δεύτερο πίνακα απέναντι από το όνομα του υπο¬ 
ψηφίου υπέρ του οποίου υπάρχει έγκυρος σταυρός προ¬ 
τίμησης σύμφωνα με όσα ορίζονται στις παραγράφους 7 
και 9 του άρθρου 65. 

2. Αμέσως μόλις τελειώσει η διαλογή, ο πρόεδρος της 
εφορευτικής επιτροπής ή εκείνος που διευθύνει τις εργα¬ 
σίες της, τηλεγραφεί ή ανακοινώνει εγγράφως με οποιο- 
δήποτε άλλο πρόσφορο μέσο αμέσως και χωρίς καμιά 
καθυστέρηση στο νομάρχη της περιφέρειας που υπάγε¬ 
ται το εκλογικό τμήμα, το αποτέλεσμα της διαλογής των 
ψήφων. Η ανακοίνωση αυτή πρέπει να περιλαμβάνει: 

α) Τον ολικό αριθμό των εκλογέων που είναι γραμμένοι 
στο εκλογικό τμήμα. 

β) Τον ολικό αριθμό των εκλογέων που ψήφισαν, 
γ) Τον αριθμό των ψηφοδελτίων που αναγνωρίστηκαν 
ως έγκυρα. 

δ) Τον αριθμό των άκυρων ψηφοδελτίων, 
ε) Τον αριθμό των λευκών ψηφοδελτίων και 
στ) Τον αριθμό των έγκυρων ψηφοδελτίων που έλαβε 
κάθε συνδυασμός και κάθε μεμονωμένος υποψήφιος. 

Στη συνέχεια γίνεται διαλογή των σταυρών προτίμησης 
που έχουν λάβει οι υποψήφιοι κάθε συνδυασμού και μό¬ 
λις τελειώσει η διαλογή αυτή το αποτέλεσμά της ανακοι¬ 
νώνεται στο νομάρχη. 

3. Για την εκτέλεση των υποχρεώσεων της προηγούμε¬ 
νης παραγράφου, τίθενται στη διάθεση του προέδρου 
της εφορευτικής επιτροπής ή αυτού που διευθύνει τα έρ¬ 
γα της, όλα γενικά τα κατώτατα όργανα της Ελληνικής Α¬ 
στυνομίας που υπηρετούν στην περιφέρεια του εκλογι¬ 
κού τμήματος και στην ανάγκη και πολίτες, που είναι υπο¬ 
χρεωμένοι να εκτελέσουν αμέσως την εντολή που τους 
δόθηκε. Οποιαδήποτε παράλειψη του προέδρου της ε¬ 
φορευτικής επιτροπής, ή εκείνου που διευθύνει τα έργα 
της ή των δημόσιων οργάνων ή των πολιτών τιμωρείται 
σύμφωνα με το άρθρο 109. 


Άρθρο 85 

(Άρθρο 85 π.δ. 92/1994) 

Διακοπή της διαλογής 

1. Η διαλογή γίνεται συνέχεια. Μπορεί να διακοπεί μό¬ 
νο από κούραση αυτών που ασχολούνται με τη διαλογή, 
οπότε ο δικαστικός αντιπρόσωπος και η εφορευτική επι¬ 
τροπή παίρνουν τα κατάλληλα μέτρα για να μη γίνουν νο¬ 
θείες. 

2. Σε περίπτωση που θα διακοπεί η διαλογή τη νύχτα και 
για μικρότερη σχετικά διάρκεια, οι φάκελοι και τα ψηφο¬ 
δέλτια τοποθετούνται στην κάλπη, που κλείνεται και 
σφραγίζεται από την εφορευτική επιτροπή. Οι υποψήφιοι 
ή οι αντιπρόσωποί τους μπορούν να βάλουν τις σφραγί¬ 
δες τους. Επίσης κλείνεται και το άνοιγμα από το οποίο ρί¬ 
χνονται στην κάλπη τα ψηφοδέλτια. Το άνοιγμα αυτό κα¬ 
λύπτεται με ταινία που απλώνεται σε όλο του το μήκος. 
Στις δύο άκρες η ταινία σφραγίζεται με τις ίδιες σφραγί¬ 
δες. Γι' αυτό συντάσσεται πράξη στο βιβλίο πρακτικών, 
που υπογράφεται από τα μέλη της εφορευτικής επιτρο¬ 
πής, το δικαστικό αντιπρόσωπο και τους υποψηφίους ή 
τους αντιπροσώπους τους. Έπειτα η επιτροπή οφείλει να 
κλείσει το κατάστημα της ψηφοφορίας, σφραγίζοντας τις 
πόρτες και τα παράθυρα αυτού και να το παραδώσει στη 
στρατιωτική δύναμη για εξωτερική φύλαξη με την ευθύνη 
του δικαστικού αντιπροσώπου, της εφορευτικής επιτρο¬ 
πής και του επικεφαλής της φρουράς. 

3. Όταν αρχίσει πάλι η διαλογή, συντάσσεται για την ε¬ 
πανάληψη νέα πράξη, που υπογράφεται όπως παραπά¬ 
νω. Στην πράξη βεβαιώνεται ότι η κάλπη ήταν απαραβία¬ 
στη και οι σφραγίδες απείραχτες. 

Άρθρο 86 

(Άρθρο 86 π.δ. 92/1994) 

Πέρας διαλογής 

1. Μετά τον τερματισμό της διαλογής, κλείνονται οι πί¬ 
νακες διαλογής που προβλέπονται στο άρθρο 84 παρά¬ 
γραφο 1 περ. γ', με πράξη που γράφεται στους πίνακες 
αυτούς και υπογράφεται από τον Πρόεδρο και τα μέλη 
της εφορευτικής επιτροπής, τους υποψηφίους ή τους α¬ 
ντιπροσώπους τους. Στην πράξη που συντάσσεται στον 
πίνακα των συνδυασμών και των μεμονωμένων υποψη¬ 
φίων αναφέρεταιτο άθροισμα των έγκυρων ψηφοδελτίων 
που έλαβε κάθε συνδυασμός και μεμονωμένος υποψή¬ 
φιος και στην πράξη που συντάσσεται στον πίνακα των υ¬ 
ποψηφίων των συνδυασμών το άθροισμα των σταυρών 
προτίμησης που έλαβε κάθε υποψήφιος. 

2. Αμέσως κατόπιν η εφορευτική επιτροπή συντάσσει 
άλλη πράξη στο βιβλίο πρακτικώντης εκλογής, που την υ¬ 
πογράφουν όλοι οι προηγούμενοι. Στην πράξη αναφέρο- 
νται: α) η ημέρα και η ώρα του πέρατος της διαλογής, β) 
ο ολικός αριθμός των γραμμένων στο τμήμα εκλογέων, γ) 
ο ολικός αριθμός των εκλογέων που ψήφισαν, δ) ο ολικός 
αριθμός των φακέλων που βρέθηκαν στην κάλπη, ε) ο α¬ 
ριθμός των ψηφοδελτίων που αναγνωρίστηκαν ως έγκυ¬ 
ρα, στ) ο αριθμός των άκυρων ψηφοδελτίων, ζ) ο αριθμός 
των λευκών ψηφοδελτίων, η) ο αριθμός των ψηφοδελίων 
που προσβλήθηκαν ως άκυρα, αλλά κηρύχθηκαν έγκυρα, 
θ) ο αριθμός των έγκυρων ψηφοδελτίων (περιλαμβανο- 
μένων και αυτών της περίπτωσης ή που κηρύχθηκαν έ- 

γκυρα), τα οποία πήρε κάθε συνδυασμός και κάθε μεμο¬ 
νωμένος υποψήφιος και ι) κάθε άλλο στοιχείο προβλεπό- 
μενο από το εκλογικό σύστημα που εφαρμόζεται σύμφω¬ 
να με τις διατάξεις του διατάγματος αυτού. Η πράξη αυτή 
διαβάζεται δημόσια και αντίγραφό της διαβιβάζεται αμέ¬ 
σως στο νομάρχη και στο δήμαρχο ή τον πρόεδρο της κοι¬ 
νότητας της περιφέρειας που υπάγεται το εκλογικό τμή¬ 
μα. 

3. Μετά το πέρας της διαλογής η εφορευτική επιτροπή 
παραδίνει στο δήμαρχο ή τον πρόεδρο της κοινότητας 
την κάλπη αφού κλείσει μέσα σ'αυτήν όσα τυχόν εκλογικά 
είδη περίσσεψαν. Αυτοί είναι υποχρεωμένοι να τα φυλά¬ 
ξουν. 

Άρθρο 87 

(Άρθρο 87 π.δ. 92/1994, όπως τροποποιήθηκε από το 
άρθρο 5 παρ. 35 ν. 2623/1998) 

Διαβίβαση αποτελεσμάτων στο Πρωτοδικείο 

1. Η εφορευτική επιτροπή είναι υποχρεωμένη, αμέσως 
μετά τον τερματισμό της διαλογής, να κλείσει ασφαλώς 
μέσα σε σάκο τα βιβλία και όλα τα άλλα εκλογικά έγγρα¬ 
φα, καθώς και τα δέματα των ψηφοδελτίων τακτοποιημέ¬ 
να κατά συνδυασμούς ή μεμονωμένους υποψηφίους, με 
τη σειρά που αριθμήθηκαν και να σφραγίσει το σάκο. Στο 
σάκο έχουν το δικαίωμα να βάλουν τη σφραγίδα τους οι 
αντιπρόσωποι των κομμάτων. 

Το σάκο παραλαμβάνει ο αντιπρόσωπος της δικαστι¬ 
κής αρχής, τον μεταφέρει ο ίδιος και τον παραδίνει στον 
πρόεδρο του πρωτοδικείου που είναι αρμόδιο σύμφωνα 
με τις παραγράφους 3,4 και 5 αυτού του άρθρου. Εφόσον 
η μετάβαση στην έδρα αυτού του πρωτοδικείου είναι δύ¬ 
σκολη ή δαπανηρή, παραδίνει το σάκο στον πρόεδρο του 
πλησιέστερου πρωτοδικείου, ο οποίος οφείλει να τον 
στείλει αμέσως με το ασφαλέστερο μέσο στον πρόεδρο 
του αρμόδιου πρωτοδικείου. 

2. Άν χαθεί ο σάκος της προηγούμενης παραγράφου, 
το αρμόδιο πρωτοδικείο, αφού διαπιστώσει την απώλεια 
με απόφαση του Πολυμελούς Πρωτοδικείου, που εκδίδε- 
ται με την διαδικασία της εκούσιας δικαιοδοσίας, διατάζει 
να προσκομιστεί το αντίγραφο της πράξης της εφορευτι¬ 
κής επιτροπής που διαβιβάστηκε στο νομάρχη ή το δή¬ 
μαρχο ή τον πρόεδρο της κοινότητας, σύμφωνα με το ε¬ 
δάφιο β'της παραγράφου 2 του άρθρου 86. 

Με βάση το αντίγραφο αυτό γίνεται η συγκέντρωση και 
κατάταξη των αποτελεσμάτων σύμφωνα με το επόμενο 
άρθρο 88. 

3. Αρμόδιο Δικαστήριο για τις ενέργειες, που ορίζονται 
στα άρθρα 27, 30, 32, 33,36, 39, 93 παράγραφοί και την 
παράγραφο 1 του άρθρου αυτού, είναι το πρωτοδικείο, 
που εδρεύει στην πρωτεύουσα του νομού. 

4. Για τις εκλογικές περιφέρειες Α'και ΒΆΘηνών και την 
εκλογική περιφέρεια του νομού Αττικής, αρμόδιο είναι το 
Πρωτοδικείο Αθηνών. Για τις εκλογικές περιφέρειες Α'και 
Β'Πειραιώς αρμόδιο είναι το Πρωτοδικείο Πειραιώς και 
για τις εκλογικές περιφέρειες Α'και Β'Θεσσαλονίκης το 
Πρωτοδικείο Θεσσαλονίκης. 

5. Αρμόδιο πρωτοδικείο για την εκλογική περιφέρεια 
του νομού Λασιθίου ορίζεται το πρωτοδικείο, που εδρεύ¬ 
ει στη Νεάπολη του νομού αυτού. 


ΚΕΦΑΛΑΙΟ Θ' 

Κατανομή εδρών - Ελάχιστο ποσοστό εγκύρων 

ψηφοδελτίων για την απόκτηση έδρας - Εξομάλυνση 
αντιστοιχίας ψήφων και εδρών 

Άρθρο 88 

(Άρθρο 88 π.δ. 92/1994) 

Πρώτη κατανομή εδρών 

1. Από την επόμενη ημέρα της ψηφοφορίας αρχίζει α¬ 
πό το αρμόδιο πρωτοδικείο η συγκέντρωση και η κατάτα¬ 
ξη των αποτελεσμάτων της εκλογής, σε κάθε εκλογική πε¬ 
ριφέρεια. 

2. Το πρωτοδικείο, μόλις συγκεντρωθούν τα αποτελέ¬ 
σματα όλων των εφορευτικών επιτροπών της εκλογικής 
περιφέρειας, περιοριζόμενο σε αρίθμηση των ψήφων, συ¬ 
ντάσσει τον από την παράγραφο 7 προβλεπόμενο πίνακα 
αποτελεσμάτων, για χρήση της Ανωτάτης Εφορευτικής 
Επιτροπής, η οποία ενεργεί όλες τις κατανομές των ε¬ 
δρών. 

3. Οι έδρες κάθε εκλογικής περιφέρειας κατανέμονται 
μεταξύ των συνδυασμών και των μεμονωμένων υποψη¬ 
φίων αυτής, ανάλογα με την εκλογική δύναμη καθενός 
συνδυασμού ή μεμονωμένου υποψηφίου. 

4. Για το σκοπό αυτό διαιρείται το σύνολο των έγκυρων 
ψηφοδελτίων της εκλογικής περιφέρειας με τον αριθμό 
των εδρών της, αυξημένο κατά μία μονάδα. Το πηλίκο της 
διαίρεσης, παραλείποντας το κλάσμα, αποτελεί το εκλο¬ 
γικό μέτρο, με το οποίο διαιρείται η εκλογική δύναμη κά¬ 
θε συνδυασμού κόμματος ή συνασπισμού κουμάτων, δη¬ 
λαδή το σύνολο των υπέρ αυτού έγκυρων ψηφοδελτίων 
στην περιφέρεια και λαμβάνει κάθε συνδυασμός τόσες έ¬ 
δρες, όσες φορές το εκλογικό μέτρο περιέχεται στην ε¬ 
κλογική του δύναμη. Μεμονωμένος υποψήφιος, που έλα¬ 
βε ψήφους ίσους ή περισσότερους από το εκλογικό μέ¬ 
τρο καταλαμβάνει μία έδρα. Αν οι έδρες, που σύμφωνα με 
τα προηγούμενα παραχωρούνται, είναι περισσότερες α¬ 
πό τον αριθμό των βουλευτικών εδρών της εκλογικής πε¬ 
ριφέρειας, η έδρα που πλεονάζει αφαιρείται από τον συν¬ 
δυασμό στον οποίο έχει απομείνει το μικρότερο σχετικά 
υπόλοιπο εκλογικής δύναμης. Αν σε δύο ή και περισσότε¬ 
ρους συνδυασμούς ή μεμονωμένο υποψήφιο έχουν απο- 
μείνει ίσα υπόλοιπα εκλογικής δύναμης ενεργείται μετα¬ 
ξύ αυτών κλήρωση από την Ανωτάτη Εφορευτική Επιτρο¬ 
πή σε δημόσια συνεδρίαση και η έδρα που πλεονάζει 
αφαιρείται από το συνδυασμό, που το όνομά του βγήκε α¬ 
πό την κληρωτίδα. Σε εκλογική περιφέρεια που εκλέγει έ¬ 
να μόνο βουλευτή η έδρα παραχωρείται στο συνδυασμό 
ή στο μεμονωμένο υποψήφιο που έλαβε τη σχετική πλειο- 
ψηφία. Σε περίπτωση ισοψηφίας ενεργείται από την Ανω¬ 
τάτη Εφορευτική Επιτροπή κλήρωση μεταξύ των συν¬ 
δυασμών που ισοψήφισαν και η έδρα παραχωρείται σ'αυ- 
τόν που ευνοήθηκε από τον κλήρο. 

5. Οι έδρες που παραχωρούνται σύμφωνα με τις πιο πά¬ 
νω παραγράφους σε κάθε συνδυασμό καταλαμβάνονται 
από τους υποψηφίους αυτού κατά τη σειρά των ψήφων 
προτίμησης καθενός. Αν δύο ή περισσότεροι υποψήφιοι 
του ίδιου συνδυασμού ισοψηφίσουν και οι έδρες που πα- 
ραχωρούνται είναι λιγότερες από τους υποψηφίους αυ¬ 
τούς, ενεργείται κλήρωση μεταξύ αυτών από το πρωτοδι¬ 
κείο σε δημόσια συνεδρίαση και ανακηρύσσσονται βου¬ 
λευτές εκείνοι που ευνοήθηκαν από τον κλήρο. 

6. Συνδυασμός που περιλαμβάνει υποψήφιους λιγότε- 
ρους από τις έδρες που του ανήκουν, καταλαμβάνει τό¬ 
σες μόνο έδρες όσοι οι υποψήφιοί του. 

7. Το πρωτοδικείο (σε συμβούλιο) συντάσσει, για κάθε 
εκλογική περιφέρεια, που είναι αρμόδιο, πίνακα των απο¬ 
τελεσμάτων αυτής, που περιέχει: α) τον αριθμό των γραμ¬ 
μένων εκλογέων στην εκλογική περιφέρεια, β) το συνολι¬ 
κό αριθμό των εκλογέων που ψήφισαν σ'αυτή, γ) τον αριθ¬ 
μό των έγκυρων ψηφοδελτίων, δ) τον αριθμό των άκυρων 
ψηφοδελτίων, ε) τον αριθμό των λευκών ψηφοδελτίων, στ) 
την εκλογική δύναμη κάθε συνδυασμού και κάθε μεμονω¬ 
μένου υποψηφίου, δηλαδή το σύνολο των έγκυρων ψηφο¬ 
δελτίων που δόθηκαν στον καθένα απ' αυτούς στην εκλο¬ 
γική περιφέρεια. Στον πίνακα προτάσσονται οι συνδυα¬ 
σμοί των αυτοτελών κομμάτων που δηλώθηκαν σύμφωνα 
με άρθρο 37 παράγραφο 1, με τη σειράτης εκλογικής τους 
δύναμης και ακολουθούν οι συνδυασμοί των συνασπισμέ¬ 
νων κομμάτων, οι συνδυασμοί ανεξαρτήτων και οι μεμο¬ 
νωμένοι υποψήφιοι. Κάτω από τον πίνακα συντάσσεται 
πράξη στην οποία αναγράφονται ολογράφως τα πιο πάνω 
στοιχεία για κάθε περίπτωση και υπογράφεται από τον 
πρόεδρο, τα μέλη και το γραμματέα. 

8. Όταν καταρτίζεται ο πίνακας, είναι δυνατό να είναι 
παρόντες από ένας αντιπρόσωπος από κάθε συνδυασμό 
και οι μεμονωμένοι υποψήφιοι. 

9. Επικυρωμένο αντίγραφο του πιο πάνω πίνακα, που 
καταρτίζεται μέσα στο συντομότερο χρόνο, στέλνεται α¬ 
μέσως από τον πρόεδρο του αρμόδιου πρωτοδικείου στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης. 

10. Κόμμα ή συνασπισμός κομμάτων ή ανεξάρτητος 
συνδυασμός ή μεμονωμένος υποψήφιος, που δεν συγκέ¬ 
ντρωσε ποσοστό εγκύρων ψηφοδελτίων τουλάχιστον ίσο 
με το τρία τοις εκατό (3%) του συνόλου των εγκύρων ψη¬ 
φοδελτίων, που έλαβαν σε ολόκληρη την επικράτεια τα 
κόμματα, οι συνασπισμοί, οι ανεξάρτητοι συνδυασμοί και 
οι μεμονωμένοι υποψήφιοι, δε δικαιούνται βουλευτική έ¬ 
δρα σε καμιά εκλογική περιφέρεια από οποιαδήποτε κα¬ 
τανομή ούτε από την κατά τις επόμενες παραγράφους 
προβλεπόμενη εξομάλυνση. 

11. Κόμμα ή συνασπισμός, που δικαιούται να εκλέξει 
βουλευτή, σε καμιά περίπτωση δε λαμβάνει λιγότερες α¬ 
πό το 70% των εδρών που αντιστοιχούν στο ποσοστό των 
ψήφωντου στην επικράτεια, πολλαπλασιαζόμενοεπί300. 
Το κλάσμα παραλείπεται. 

Εφ'όσον υπάρξουν κόμματα ή συνασπισμοί που υστε¬ 
ρούν, τότε αυτά λαμβάνουν τόσες έδρες, επί πλέον, όσες 
απαιτούνται για να εξασφαλίζεται η εφαρμογή του πρώ¬ 
του εδαφίου. Οι έδρες αυτές αφαιρούνται από τα αμέσως 
κατά σειρά προηγούμενα αυτών, σε έδρες, κόμματα ή συ¬ 
νασπισμούς. 

12. Οι πρόσθετες έδρες δίδονται στους δικαιούχους, 
αρχίζοντας από τους μικρότερους, σε συνολικό ποσοστό 
ψήφων επικράτειας. 

Κόμμα ή συνασπισμός, που δικαιούται έδρες, τις λαμ¬ 
βάνει από το αμέσως προηγούμενο αυτού, που προσφέ¬ 
ρει έδρες και κατά σειρά από το μικρότερο προς το μεγα¬ 
λύτερο, μέχρι ικανοποιήσεως του δικαιώματος του. Τις έ¬ 
δρες αυτές λαμβάνει στις εκλογικές περιφέρειες που έχει 
το μεγαλύτερο αχρησιμοποίητο, μετά την πρώτη κατανο¬ 
μή, αριθμό ψήφων και υπό την προϋπόθεση ότι δεν πήρε 
έδρα κατά την δεύτερη κατανομή στην ελάσσονα αυτήν 


εκλογική περιφέρεια. Στην περίπτωση που είχε λάβει έ¬ 
δρα κατά την δεύτερη κατανομή, την πρόσθετη έδρα λαμ¬ 
βάνει στην αμέσως επόμενη ελάσσονα εκλογική περιφέ¬ 
ρεια που έχει το μεγαλύτερο αχρησιμοποίητο υπόλοιπο. 
Από την αυτή εκλογική περιφέρεια δεν διατίθεται έδρα 
και σε άλλο δικαιούχο κόμμα ή συνασπισμό, αλλά εφαρ¬ 
μόζεται ανάλογα το προηγούμενο εδάφιο. 

13. Η Ανωτάτη Εφορευτική Επιτροπή εκδίδει την προ¬ 
βλεπόμενη από την παράγραφο 2 του άρθρου 91 του πα¬ 
ρόντος απόφασή της, μετά την κατά τις προηγούμενες 
παραγράφους 11 και 12 εξομάλυνση της αντιστοιχίας ψή¬ 
φων και εδρών. 

Άρθρο 89 

(Άρθρο 89 π.δ. 92/1994) 

Δεύτερη κατανομή εδρών 

1. Αν, μετά την κατανομή των εδρών που έγινε σύμφω¬ 
να με τις διατάξεις του προηγούμενου άρθρου σε κάθε ε¬ 
κλογική περιφέρεια, παραμείνανε αδιάθετες έδρες, 
(σ'αυτές περιλαμβάνονται κι αυτές που δεν έχουν διατε¬ 
θεί, σύμφωνα με την περίπτωση της παραγράφου 6 του 
προηγούμενου άρθρου), ενεργείται κατανομή των αδιά¬ 
θετων εδρών κατά μείζονες εκλογικές περιφέρειες σύμ¬ 
φωνα μ'αυτά που ορίζονται στις επόμενες παραγράφους: 

2. Όλη η επικράτεια διαιρείται στις παρακάτω δεκα¬ 
τρείς μείζονες εκλογικές περιφέρειες: 

1. Περιφέρεια Ανατολικής Μακεδονίας και Θράκης, 
που περιλαμβάνει τις εκλογικές περιφέρειες των νομών 
α) Έβρου, β) Ροδόπης, γ) Ξάνθης, δ) Δράμας και ε) Κα¬ 
βάλας. 

2. Περιφέρεια Κεντρικής Μακεδονίας, που περιλαμβά¬ 
νει τις εκλογικές περιφέρειες α) Α'Θεσσαλονίκης και 
Β'Θεσσαλονίκης και τις περιφέρειες των νομών α) Σερ¬ 
ρών, β) Χαλκιδικής, γ) Κιλκίς, δ) Πέλλας, ε) Ημαθίας και 
στ) Πιερίας. 

3. Περιφέρεια Δυτικής Μακεδονίας, που περιλαμβάνει 
τις εκλογικές περιφέρειες των νομών α) Φλώρινας, β) Κο¬ 
ζάνης, γ) Καστοριάς και δ) Γρεβενών. 

4. Περιφέρεια Ηπείρου, που περιλαμβάνει τις εκλογι¬ 
κές περιφέρειες των νομών α) Ιωαννίνων, β) Άρτας, γ) Θε¬ 
σπρωτίας και δ) Πρέβεζας. 

5. Περιφέρεια Θεσσαλίας, που περιλαμβάνει τις εκλο¬ 
γικές περιφέρειες των νομών α) Λάρισας, β) Μαγνησίας, 
γ) Τρικάλων και δ) Καρδίτσας. 

6. Περιφέρεια Ιόνιων Νήσων, που περιλαμβάνει τις ε¬ 
κλογικές περιφέρειες των νομών α) Κέρκυρας, β) Λευκά¬ 
δας, γ) Κεφαλληνίας και δ) Ζακύνθου. 

7. Περιφέρεια Δυτικής Ελλάδας, που περιλαμβάνει τις 
εκλογικές περιφέρειες των νομών α) Αιτωλοακαρνανίας, 
β) Αχα'ας και γ) Ηλείας. 

8. Περιφέρεια Στερεός Ελλάδας, που περιλαμβάνει τις 
εκλογικές περιφέρειες των νομών α) Φθιώτιδας, β) Ευρυ¬ 
τανίας, γ) Φωκίδας, δ) Βοιωτίας και ε) Εύβοιας. 

9. Περιφέρεια Αττικής, που περιλαμβάνει τις εκλογικές 
περιφέρειες α) ΑΆΘηνών, β) Β'Αθηνών, γ) Α'Πειραιώς, δ) 
Β'Πειραιώς και ε) του νομού Αττικής. 

10. Περιφέρεια Πελοποννήσου, που περιλαμβάνει τις ε¬ 
κλογικές περιφέρειες των νομών α) Κορινθίας, β) Αργολί¬ 
δας, γ) Αρκαδίας, δ) Μεσσηνίας και ε) Λακωνίας. 

11. Περιφέρεια Βορείου Αιγαίου, που περιλαμβάνει τις 
εκλογικές περιφέρειες των νομών, α) Λέσβου, β) Χίου, και 
γ)Σάμου. 

12. Περιφέρεια Νότιου Αιγαίου, που περιλαμβάνει τις ε¬ 
κλογικές περιφέρειες των νομών α) Κυκλάδων και β) Δω- 
δεκανήσου και 

13. Περιφέρεια Κρήτης, που περιλαμβάνει τις εκλογι¬ 
κές περιφέρειες των νομών α) Χανίων, β) Ρεθύμνης, γ) Η¬ 
ρακλείου και δ) Λασιθίου. 

3. Οι αδιάθετες έδρες, σύμφωνα με την παράγραφο 1, 
σε κάθε εκλογική περιφέρεια, κατανέμονται μεταξύ όλων 
των κομμάτων και των συνασπισμών κατά την αναλογία 
της εκλογικής τους δύναμης στην οικεία μείζονα περιφέ¬ 
ρεια. Για το σκοπό αυτό αθροίζεται το σύνολο των έγκυ¬ 
ρων ψηφοδελτίων, που έλαβαν στη μείζονα περιφέρεια τα 
κόμματα και οι συνασπισμοί και το άθροισμά τους διαι¬ 
ρείται με τον αριθμό των αδιάθετων εδρών της οικείας 
μείζονας περιφέρειας. 

Το πηλίκο από τη διαίρεση, παραλείποντας το κλάσμα, 
αποτελεί το εκλογικό μέτρο στη μείζονα περιφέρεια και 
λαμβάνει κάθε κόμμα ή συνασπισμός από την κατανομή 
αυτή τόσες έδρες, όσες φορές το εκλογικό μέτρο περιέ- 
χεται στην εκλογική δύναμη στη μείζονα περιφέρεια. 

4. Οι έδρες που προσκυρώθηκαν, σύμφωνα με την πα¬ 
ράγραφο 3, σε καθένα από τα κόμματα ή συνασπισμούς 
κατανέμονται μεταξύ των συνδυασμών τους στη μείζονα 
περιφέρεια ως εξής: 

Σε κάθε εκλογική περιφέρεια αθροίζονται οι εκλογικές 
δυνάμεις των συνδυασμών όλων των κομμάτων και των 
συνασπισμών κα το άθροισμα διαιρείται με τον αριθμό 
των αδιάθετων εδρών στην εκλογική αυτή περιφέρεια. Το 
πηλίκο, παραλείποντας το κλάσμα, αποτελεί το εκλογικό 
μέτρο, με το οποίο διαιρείται η εκλογική δύναμη καθενός 
συνδυασμού χωριστά και λαμβάνει καθένας τόσες έδρες 
όσες φορές το εκλογικό μέτρο περιέχεται στην εκλογική 
του δύναμη. 

Οι έδρες που παραμένουν αδιάθετες από την πιο πάνω 
κατανομή, παραχωρούνται ανά μία στους συνδυασμούς 
που έχουν το μεγαλύτερο κατά σειρά αχρησιμοποίητο υ¬ 
πόλοιπο εκλογικής δύναμης από την παραχώρηση εδρών 
που έγινε, σύμφωνα με την παρούσα παράγραφο. 

Σε περιφέρειες που εκλέγουν δύο βουλευτές, η έδρα 
που τυχόν έχει παραμείνει αδιάθετη από την πρώτη κατα¬ 
νομή, περιέρχεται οριστικά, στο συνδυασμό που πέτυχε 
από την πρώτη κατανομή τη μία έδρα, εφόσον, αυτός συ- 
νυπολογιζόμενης αυτής με την αδιάθετη έδρα, παρου¬ 
σιάζει μέσο όρο ψηφοδελτίων ανά εκλεγόμενο βουλευτή 
μεγαλύτερο του αριθμού των ψηφοδελτίων καθενός από 
τους άλλους συνδυασμούς, που μετέχουν στη δεύτερη 
κατανομή της ίδιας εκλογικής περιφέρειας. Στις περιπτώ¬ 
σεις αυτές δεν έχει εφαρμογή η παράγραφος 5 του άρ¬ 
θρου αυτού. 

5. Αν με την παραπάνω κατά συνδυασμούς κατανομή, 
περιέρχονται σε κάποιο κόμμα ή συνασπισμό, περισσότε¬ 
ρες από τις έδρες που προσκυρώθηκαν σ'αυτά, σύμφωνα 
με την παράγραφο 3, οι έδρες που μ'αυτό τον τρόπο πλε¬ 
ονάζουν, αφαιρούνται ανά μία, κατά σειρά από τους συν¬ 
δυασμούς κάθε κόμματος ή συνασπισμού που έλαβαν έ¬ 
δρα κατά τη Β'κατανομή, οι οποίοι παρουσιάζουν το μι¬ 
κρότερο μέσο όρο κατά βουλευτή. Δηλαδή το μικρότερο 
πηλίκο που προκύπτει από τη διαίρεση των έγκυρων ψη¬ 
φοδελτίων κάθε συνδυασμού σύμφωνα με το ανωτέρω, 
με τον αριθμό των εδρών που περιήλθαν σ αυτόν από την 
α και β κατανομή. Κάθε έδρα που αφαιρείται, περιέχεται 


στο συνδυασμό του κόμματος ή συνασπισμού από τον ο¬ 
ποίο λείπει στην ίδια εκλογική περιφέρεια. 

Αν είναι δύο τα κόμματα ή συνασπισμοί από τα οποία 
λείπουν έδρες ή σε δύο κόμματα ή συνασπισμούς πλεο¬ 
νάζουν έδρες, κάθε έδρα που αφαιρείται, σύμφωνα με 
την παραπάνω σειρά, περιέρχεται στο συνδυασμό στην ί¬ 
δια εκλογική περιφέρεια, του κόμματος ή συνασπισμού 
που δικαιούται έδρα, του οποίου συνδυασμού ή εκλογική 
δύναμη, αν διαιρεθεί με τον αριθμό των εδρών από τις δύο 
κατανομές (πρώτη και δεύτερη) που περιήλθαν στο συν¬ 
δυασμό αυτό, παρουσιάζει το μεγαλύτερο πηλίκο. 

Δε θεωρούνται ότι πλεονάζουν και δεν αφαιρούνται κα¬ 
τά το πρώτο εδάφιο της παραγράφου αυτής οι έδρες που 
παραχωρήθηκαν με βάση το εκλογικό μέτρο της δεύτε¬ 
ρης κατανομής, σύμφωνα με τις διατάξεις του δεύτερου 
εδαφίου της προηγούμενης παραγράφου, εφόσον υπάρ¬ 
χουν έδρες που παραχωρήθηκαν με βάση τα αχρησιμο- 
ποίητα υπόλοιπα, σύμφωνα με τις διατάξεις του τρίτου ε¬ 
δαφίου της προηγούμενης παραγράφου. 

6. Αν, σε κάποια εκλογική περιφέρεια δεν ανακηρύχτη¬ 
κε συνδυασμός, κάποιου από τα κόμματα ή συνασπι¬ 
σμούς ή ανακηρύχτηκε, αλλά περιλαμβάνει ελαττωμένο 
αριθμό υποψηφίων, που όλοι πήραν έδρα κατά την πρώ¬ 
τη κατανομή, όλες οι αδιάθετες έδρες της εκλογικής αυ¬ 
τής περιφέρειας παραχωρούνται στους συνδυασμούς 
των υπόλοιπων κομμάτων και συνασπισμών. 

7. Οι διατάξεις της παραγράφου 6 εφαρμόζονται ανά¬ 
λογα και στην περίπτωση που οι υποψήφιοι κάποιου ή και 
όλων των συνδυασμών των κομμάτων ή συνασπισμών 
που δεν έλαβαν έδρα κατά την πρώτη κατανομή, είναι λι- 
γότεροι από τις έδρες που έχουν παραχωρηθεί στους 
συνδυασμούς αυτούς από τη δεύτερη κατανομή. 

8. Σε κάθε περίπτωση ισοψηφίας κομμάτων και συνα¬ 
σπισμών ή των συνδυασμών αυτών κατά την προσκύρω¬ 
ση ή παραχώρηση εδρών (εφόσον οι διαθέσιμες έδρες εί¬ 
ναι λιγότερες απ’ αυτούς που ισοψήφισαν), γίνεται κλή¬ 
ρωση από την Ανώτατη Εφορευτική Επιτροπή και 
θεωρούνται ότι ευνοήθηκαν από τον κλήρο αυτοί που 
βγήκαν από την κληρωτίδα. 

9. Οι έδρες που παραχωρούνται σε κάθε συνδυασμό, 
σύμφωνα με τις παραπάνω παραγράφους, καταλαμβάνο¬ 
νται σύμφωνα με όσα ορίζονται στην παράγραφο 5 του 
άρθρου 88. 

Άρθρο 90 

(Άρθρο 90 π.δ. 92/1994) 

Τρίτη κατανομή εδρών 

1. Αν, μετά τη δεύτερη κατανομή των εδρών, που έγινε 
σύμφωνα με τις διατάξεις του προηγούμενου άρθρου, 
παραμείνουν αδιάθετες έδρες, ενεργείται τρίτη κατανο¬ 
μή από την Ανώτατη Εφορευτική Επιτροπή σύμφωνα 
μ αυτά που ορίζονται στις επόμενες παραγράφους. 

2. Οι αδιάθετες έδρες της προηγούμενης παραγράφου 
σε κάθε ελάσσονα περιφέρεια περιέρχονται στο αυτοτε¬ 
λές κόμμα που προηγείται των λοιπών αυτοτελών κομμά¬ 
των στην εκλογική αυτή περιφέρεια και σ'ολόκληρη την ε¬ 
πικράτεια. 

Για την εφαρμογή των διατάξεων αυτών και προς απο¬ 
φυγή περιγραφής τους, το ΑΎμήμα του Αρείου Πάγου 
συνέρχεται αυτεπαγγέλτως, σε συμβούλιο, μόλις ανακη¬ 
ρυχθούν οι συνδυασμοί απ αυτό και αποφαίνεται αμετά- 
κλητα, ποια κόμματα είναι στην πραγματικότητα αυτό- 

τελή και ποια εμφανίζονται ως αυτοτελή, στην πραγμα¬ 
τικότητα όμως είναι καλυμμένοι συνασπισμοί συνεργαζο- 
μένων κομμάτων ή συγχωνεύσεως κομμάτων που εξομοι¬ 
ώνονται με αυτούς. 

Το Α'Τμήμα του Αρείου Πάγου αποφαίνεται κατά ελεύ¬ 
θερη κρίση, εκ των ενόντων, από τα υπάρχοντα στοιχεία 
και χωρίς δικονομικές διατυπώσεις. Κάθε υποψήφιος και 
κάθε κόμμα είναι δυνατό να προσκομίσει στοιχεία μόνο με 
υπόμνημα, για να αποδείξει την παράβαση από δόλο ή ό¬ 
χι των διατάξεων του παρόντος άρθρου. Η απόφαση του 
ΑΤμήματος του Αρείου Πάγου εκδίδεται μέσα σε πέντε, 
το πολύ, ημέρες από την ανακήρυξη των συνδυασμών. 

3. Για την κατανομή των υπόλοιπων αδιάθετων εδρών 
αθροίζεται το σύνολο των έγκυρων ψηφοδελτίων που έ¬ 
λαβαν σ'ολόκληρη την επικράτεια όλα τα κόμματα και οι 
συνασπισμοί που μετέχουν στις εκλογές και το άθροισμα 
αυτό διαιρείται με τον αριθμό των υπόλοιπων αδιάθετων 
εδρών. Το πηλίκο αυτής της διαίρεσης, παραλείπονταςτο 
κλάσμα, αποτελεί το εκλογικό μέτρο με το οποίο κατανέ- 
μονται οι υπόλοιπες αδιάθετες έδρες. Με το εκλογικό αυ¬ 
τό μέτρο διαιρείται χωριστά το σύνολο των έγκυρων ψη¬ 
φοδελτίων σ'ολόκληρη την επικράτεια καθενός κόμματος 
ή συνασπισμού και κάθε κόμμα ή συνασπισμός παίρνει τό¬ 
σες έδρες όσες φορές περιέχεταιτο εκλογικό μέτρο στην 
εκλογική του δύναμη. 

4. Οι έδρες που παραχωρούνται σε κάθε κόμμα ή συ¬ 
νασπισμό, σύμφωνα με την αμέσως προηγούμενη παρά¬ 
γραφο, κατανέμονται ως εξής: 

α) Αν η έδρα που πρέπει να κατανεμηθεί από την τρίτη 
κατανομή είναι μία, παραχωρείται στο συνδυασμό του 
κόμματος ή συνασπισμού που δικαιώθηκε αυτή στην ε¬ 
κλογική περιφέρεια, όπου η έδρα ανήκει. 

β) Αν οι έδρες που πρέπει να κατανεμηθούν από την τρί¬ 
τη κατανομή, είναι περισσότερες από μία, εφόσον αυτές 
περιέρχονται σ' ένα κόμμα ή συνασπισμό, παραχωρού- 
νται στους συνδυασμούς του κόμματος, ή συνασπισμού 
που δικαιώθηκε σ'αυτές τις εκλογικές περιφέρειες, όπου 
οι έδρες αυτές ανήκουν. Εφόσον όμως οι έδρες αυτές πε¬ 
ριέρχονται σε περισσότερα από ένα κόμματα ή συνασπι¬ 
σμούς, κατανέμονται μεταξύ αυτών ως εξής: 

Τα κόμματα ή συνασπισμοί που δικαιώθηκαν αυτές τις 
έδρες, κατατάσσονται, κατά τη σειρά της εκλογικής τους 
δύναμης σ'όλη γενικά την επικράτεια, από τα οποία προ¬ 
τάσσονται αυτά που συγκέντρωσαν μεγαλύτερη εκλογι¬ 
κή δύναμη. 

Μετά βρίσκεται σε κάθε μία από τις εκλογικές περιφέ¬ 
ρειες, στις οποίες ανήκουν οι αδιάθετες έδρες από τη 
β'κατανομή, ο μέσος όρος των έγκυρων ψηφοδελτίων κα¬ 
τά βουλευτή, που συγκέντρωσαν οι συνδυασμοί του κατά 
την παραπάνω σειρά πρώτου κόμματος ή συνασπισμού 
σε κάθε μία απ'αυτές τις περιφέρειες. Δηλαδή βρίσκεται 
το πηλίκο, που προκύπτει από τη διαίρεση της εκλογικής 
δύναμης σε καθεμιά απ'αυτές τις περιφέρειες του συν¬ 
δυασμού στην ίδια περιφέρεια του παραπάνω πρώτου 
κόμματος ή συνασπισμού, με τον αριθμό των εδρών που 
έχουν περιέλθει στο συνδυασμό αυτό από την πρώτη, τη 
δεύτερη και την τρίτη κατανομή. Αφού γίνει αυτό, οι έ¬ 
δρες που δικαιώθηκε το παραπάνω πρώτο κόμμα ή συνα¬ 
σπισμός από την τρίτη κατανομή και μέχρι τη συμπλήρω¬ 
ση όλου του αριθμού τους, παραχωρούνται στους συν¬ 
δυασμούς αυτού, των εκλογικών εκείνων περιφερειών, 
που αυτοί οι συνδυασμοί παρουσιάζουν, σύμφωνα με τα 


παραπάνω, το μεγαλύτερο μέσο όρο έγκυρων ψηφοδελ¬ 
τίων. Αφού παραχωρηθούν μ'αυτό το τρόπο οι έδρες μέ¬ 
χρι την εξάντλησή τους, που σύμφωνα με τα παραπάνω, 
δικαιώθηκε το πρώτο κόμμα ή συνασπισμός από την τρί¬ 
τη κατανομή, η ίδια εργασία επαναλαμβάνεται διαδοχικά 
για το δεύτερο και τα επόμενα κόμματα ή συνασπισμούς. 

5. Οι έδρες, που τυχόν απομένουν αδιάθετες και ύστε¬ 
ρα απότηντρίτη κατανομή, προσκυρώνεται μόνο στο αυ¬ 
τοτελές κόμμα που προηγήθηκε των λοιπών αυτοτελών 
κομμάτων σε όλη την επικράτεια. 

ΟΙ αδιάθετες έδρες των παραγράφων 2 και 5 του πα¬ 
ρόντος αντί στο πρώτο αυτοτελές κόμμα, διατίθενται στο 
τυχόν μετέχοντα συνασπισμό κομμάτων, εφόσον ο μέσος 
όρος της δύναμης των κομμάτων που τον απαρτίζουν εί¬ 
ναι μεγαλύτερος από τη δύναμη του πρώτου αυτοτελούς 
κόμματος. 

Ο μέσος όρος προκύπτει από τη διαίρεση του ποσο¬ 
στού που έλαβε ο συνασπισμός δια του αριθμού των κομ¬ 
μάτων που τον αποτελούν. 

Εφόσον συμμετέχουν μόνο συνασπισμοί κομμάτων, τις 
έδρες αυτές λαμβάνει ο συνασπισμός, ο οποίος έχει το 
μεγαλύτερο μέσο όρο στην επικράτεια και στην ελάσσο- 
να εκλογική περιφέρεια. 

6. Οι έδρες που προσκυρώνονται σε κάθε κόμμα ή συ¬ 
νασπισμό, σύμφωνα με το παρόν άρθρο, καταλαμβάνο¬ 
νται από τους υποψηφίους αυτών σύμφωνα με την παρά¬ 
γραφο 5 του άρθρου 88. 

Άρθρο 91 

(Άρθρο 91 π.δ. 92/1994) 

Ανώτατη Εφορευτική Επιτροπή - Αρμοδιότητες 

1. Στο Υπουργείο Εσωτερικών, Δημόσιας Διοίκησης και 
Αποκέντρωσης εδρεύει Ανώτατη Εφορευτική Επιτροπή, 
που αποτελείται: Από τον Πρόεδρο του Αρείου Πάγου, ως 
Πρόεδρο, β) δύο Αεροπαγίτες, που ορίζονται από το Ά 
Τμήμα του Αρείου Πάγου με ισάριθμους αναπληρωματι¬ 
κούς, γ) το Διευθυντή της Διεύθυνσης Εκλογών του Υ¬ 
πουργείου Εσωτερικών, Δημόσιας Διοίκησης και Αποκέ¬ 
ντρωσης και δ) ένα Διευθυντή του Κλάδου Π.Ε. της Κε¬ 
ντρικής Υπηρεσίας του Υπουργείου Εσωτερικών, 
Δημόσιας Διοίκησης και Αποκέντρωσης. 

Τον Πρόεδρο του Αρείου Πάγου, όταν απουσιάζει ή κω¬ 
λύεται, αναπληρώνει ο αρχαιότερος Αντιπρόεδρος του ί¬ 
διου δικαστηρίου. Τους Διευθυντές του Υπουργείου Ε¬ 
σωτερικών, Δημόσιας Διοίκησης και Αποκέντρωσης ανα¬ 
πληρώνουν ομοιόβαθμοί τους, του ίδιου κλάδου, 
απ'αυτούς που υπηρετούν στην κεντρική υπηρεσία του ί¬ 
διου Υπουργείου που ορίζονται από τον Υπουργό Εσωτε¬ 
ρικών, Δημόσιας Διοίκησης και Αποκέντρωσης. Χρέη 
Γραμματέα στην Επιτροπή εκτελεί υπάλληλος του Κλά¬ 
δου Π.Ε. με βαθμό Β' της Κεντρικής Υπηρεσίας του Υ¬ 
πουργείου Εσωτερικών, Δημόσιας Διοίκησης και Αποκέ¬ 
ντρωσης, που ορίζεται μαζί με τον αναπληρωτή του από 
τον Υπουργό Εσωτερικών, Δημόσιας Διοίκησης και Απο¬ 
κέντρωσης. Από τον ίδιο τον Υπουργό μπορεί να οριστούν 
μέχρι πέντε υπάλληλοι απ'αυτούς που υπηρετούν στην 
Κεντρική Υπηρεσία του Υπουργείου Εσωτερικών, Δημό¬ 
σιας Διοίκησης και Αποκέντρωσης, για τη γραμματειακή 
γενικά εξυπηρέτηση της Επιτροπής. 

2. Η Ανώτατη Εφορευτική Επιτροπή, με βάση τους πί¬ 
νακες των Πρωτοδικείων, που προβλέπονται στην παρά¬ 
γραφο 7 του άρθρου 88, καταρτίζει το γενικό οριστικό πί- 

νακα αποτελεσμάτων των εκλογών σολόκληρη την επι¬ 
κράτεια και ενεργεί τα όσα ορίζονται στα άρθρα 88,89 και 
90, εκδίδοντας απόφαση για την κατανομή και παραχώ¬ 
ρηση των εδρών σε όλες τις κατανομές στα κόμματα ή συ¬ 
νασπισμούς κομμάτων, καθώς και για την παραχώρηση 
στους υπόλοιπους συνδυασμούς των εδρών που δεν δια¬ 
τέθηκαν σύμφωνα με τις παραγράφους 6, 7 και 8 του άρ¬ 
θρου 89. 

3. Ο Πρόεδρος της επιτροπής διαβιβάζει αμέσως επι¬ 
κυρωμένο απόσπασμα της απόφασης για κάθε εκλογική 
περιφέρεια στους προέδρους των αρμόδιων Πρωτοδικεί¬ 
ων και επικυρωμένο αντίγραφο αυτής και του γενικού ο¬ 
ριστικού πίνακα των αποτελεσμάτων των εκλογών στο Υ¬ 
πουργείο Εσωτερικών, Δημόσιας Διοίκησης και Αποκέ¬ 
ντρωσης. 

ΚΕΦΑΛΑΙΟ Ι' 

Επανάληψη ψηφοφορίας 
Άρθρο 92 

(Άρθρο 92 π.δ. 92/1994) 

Ματαίωση της ψηφοφορίας - Ακύρωση εκλογής 

1. Αν σε ένα εκλογικό τμήμα η ψηφοφορία δεν έγινε για 
οποιοδήποτε λόγο, αυτή γίνεται την επόμενη Κυριακή. 

2. Αν ακυρωθεί η εκλογή για παράβαση των διατάξεων 
του νόμου και για πλημμέλειες εν γένει είτε στο σύνολο εί¬ 
τε σε κάποια τμήματα της εκλογικής περιφέρειας, η ψη¬ 
φοφορία επαναλαμβάνεται σε όσα τμήματα ακυρώθηκε η 
εκλογή, μέσα σένα μήνα από τη δημοσίευση της απόφα¬ 
σης του Ανώτατου Ειδικού Δικαστηρίου, που προβλέπε- 
ται από το άρθρο 100 του Συντάγματος. 

Κατά την επανάληψη της ψηφοφορίας απ' αυτό το λό¬ 
γο δεν επιτρέπεται πρόταση και ανακήρυξη νέων υποψη¬ 
φίων, και η ψηφοφορία επαναλαμβάνεται σε όσα τμήμα¬ 
τα ακυρώθηκε η εκλογή, με βάση τους εκλογικούς κατα¬ 
λόγους που χρησιμοποιήθηκαν κατά την αρχική 
ψηφοφορία. 

3. Αν ακυρωθεί η εκλογή για παράβαση που επιφέρει 
μεταβολή στις εκλογικές περιφέρειες βάση των οποίων έ¬ 
γινε η εκλογή, και συνεπάγεται κατ'ανάγκη τη νέα πρότα¬ 
ση και ανακήρυξη υποψηφίων και συνδυασμών, αυτή γί¬ 
νεται σύμφωνα με τις διατάξεις του παρόντος, μέσα σε 
τριάντα μέρες από τη δημοσίευση της απόφασης του Α¬ 
νώτατου Ειδικού Δικαστηρίου. 

4. Αν επαναληφθεί η ψηφοφορία σε κάποια εκλογική 
περιφέρεια για παράβαση των διατάξεων του νόμου ή για 
πλημμέλειες γενικά, το νέο αποτέλεσμα δεν ασκεί καμία 
επιρροή στο σύνολο των ψήφων των κομμάτων και στο 
ποσοστό τους σ'όλη την επικράτεια, όπως αυτό καθορί¬ 
στηκε από την Ανώτατη Εφορευτική Επιτροπή, σύμφωνα 
με το άρθρο 91 παράγραφο 1. 

ΚΕΦΑΛΑΙΟ ΙΑ' 

Ανακήρυξη βουλευτών - τρόπος ανακήρυξης 
Άρθρο 93 

(Άρθρο 93 π.δ. 92/1994) 

Ανακήρυξη βουλευτών 

1. Η ανακήρυξη των βουλευτών, σύμφωνα με αυτά που 
ορίζονται στα οικεία άρθρα, γίνεται από το αρμόδιο πρω¬ 
τοδικείο σε δημόσια συνεδρίαση, με βάση την απόφαση 


της Ανώτατης Εφορευτικής Επιτροπής. Η απόφαση της 
ανακήρυξης κοινοποιείται, με τη φροντίδα του εισαγγε¬ 
λέα, σ'όλους τους υποψηφίους. 

2. Το αρμόδιο πρωτοδικείο ανακηρύσσει και αναπλη¬ 
ρωματικούς των βουλευτών που ανακηρύχτηκαν από κά¬ 
θε συνδυασμό. 

3. Ως αναπληρωματικοί κάθε συνδυασμού, του οποίου 
υποψήφιοι ανακηρύχτηκαν βουλευτές, ανακηρύσσονται 
όλοι οι υπόλοιποι υποψήφιοι αυτού. 

4. Οι αναπληρωματικοί ανακηρύσσονται κατά τη σειρά 
των ψήφων προτίμησης καθενός. Σε περίπτωση ισοψη- 
φίας, ενεργείται από το πρωτοδικείο κλήρωση για τον κα¬ 
θορισμό της σειράς αυτών που ισοψήφισαν. 

5.0 αρχηγός ή πρόεδρος κόμματος ή συνασπισμού κομ¬ 
μάτων που μετέχει στους συνδυασμούς δύο εκλογικών πε¬ 
ριφερειών, σύμφωνα με την παράγραφο 3 του άρθρου 34, 
εφόσον εκλεγεί βουλευτής και στις δύο αυτές περιφέρει¬ 
ες, οφείλει να δηλώσει στον Πρόεδρο της Βουλής σε ποιά 
από τις περιφέρειες αυτές προτιμά την εκλογή του. Η δή¬ 
λωση αυτή υποβάλλεται μέσα σε προθεσμία πέντε ημερών 
από την ανακήρυξη όλων των βουλευτών και των αναπλη¬ 
ρωματικών αυτών και των δύο περιφερειών. Αν δεν υπο¬ 
βληθεί δήλωση μέσα στην προθεσμία αυτή, θεωρείται ότι 
προτίμησε την εκλογή του στην περιφέρεια στην οποία το 
κόμμα ή ο συνασπισμός, του οποίου ηγείται, έλαβε τις πε¬ 
ρισσότερες ψήφους. Για την πλήρωση της έδρας που πα¬ 
ραμένει κενή εφαρμόζονται οι διατάξεις του άρθρου 94. 

ΚΕΦΑΛΑΙΟ ΙΒ' 

Αναπληρωματική εκλογή 

Άρθρο 94 

(Άρθρο 94 π.δ. 92/1994) 

Περιπτώσεις αναπληρωματικής εκλογής και ενέργειάς της 

1. Οι βουλευτικές έδρες που κενώνονται για οποιοδή- 
ποτε λόγο κατά τη διάρκεια της βουλευτικής περιόδου σε 
κάποια εκλογική περιφέρεια, πληρώνονται από τους ανα¬ 
πληρωματικούς του ίδιου συνδυασμού στην ίδια εκλογική 
περιφέρεια, που τυχόν έχουν ανακηρυχθεί, οι οποίοι κα¬ 
λούνται από τον Πρόεδρο της Βουλής για την πλήρωση έ¬ 
δρας που κενώθηκε κατά τη σειρά της ανακήρυξή τους. 

2. Αν δεν υπάρχουν αναπληρωματικοί που προβλέπει η 
προηγούμενη παράγραφος ή ο αριθμός τους έχει εξα¬ 
ντληθεί, προκηρύσσεται αναπληρωματική εκλογή στην ε¬ 
κλογική περιφέρεια, στην οποία κενώθηκαν οι βουλευτι¬ 
κές έδρες. 

3. Σε περίπτωση αναπληρωματικής εκλογής εφαρμό¬ 
ζονται ανάλογα όλες οι διατάξεις των Α'και Β'τμημάτων 
του δεύτερου βιβλίου του παρόντος, που αναφέρονται 
στην προκήρυξη και ενέργεια των εκλογών. Σε κάθε συν¬ 
δυασμό μπορεί να περιληφθεί ο αριθμός υποψηφίων μέ¬ 
χρι του αριθμού των κενών βουλευτικών εδρών, προσαυ¬ 
ξανόμενος κατά ένα, και εφόσον η κενή βουλευτική έδρα 
είναι μία, ανακηρύσσεται βουλευτής ο πρώτος κατά σει¬ 
ρά των ψήφων προτίμησης υποψήφιος του συνδυασμού, 
που πήρε τη σχετική πλειοψηφία στο σύνολο των έγκυ¬ 
ρων ψηφοδελτίων. 

Εάν τη σχετική πλειοψηφία την πήρε μεμονωμένος υ¬ 
ποψήφιος ανακηρύσσεται αυτός βουλευτής. Εάν οι βου¬ 
λευτικές έδρες που κενώθηκαν είναι δύο ή και περισσότε- 

ρες, αυτές περιέρχονται στους συνδυασμούς ή μεμονω¬ 
μένους υποψηφίους μετά από ανάλογη εφαρμογή των 
διατάξεων για την πρώτη κατανομή εδρών των παραγρά¬ 
φων 3 και 4 του άρθρου 88. Σε περίπτωση που μετά την κα¬ 
τανομή αυτή παραμείνουν αδιάθετες έδρες, αυτές παρα- 
χωρούνται ανά μία στους συνδυασμούς ή μεμονωμένους 
υποψηφίους που έχουν κατά σειρά τη μεγαλύτερη αχρη- 
σιμοποίητη εκλογική δύναμη. Σε κάθε περίπτωση ισοψη- 
φίας δύο ή περισσότερων συνδυασμών ή μεμονωμένων 
υποψηφίων ενεργείται από το αρμόδιο δικαστήριο, σε δη¬ 
μόσια συνεδρίαση αυτού κλήρωση. 

Εάν σε ένα συνδυασμό περιέλθουν, κατά την εφαρμο¬ 
γή των προηγούμενων διατάξεων, δύο ή περισσότερες έ¬ 
δρες, αυτές καταλαμβάνονται από τους υποψηφίους του, 
κατά τη σειρά των ψήφων προτίμησης καθενός. 

Από το δικαστήριο αυτό ανακηρύσσονται αναπληρω¬ 
ματικοί οι λοιποί υποψήφιοι του ίδιου συνδυαμού. 

4. Οι διατάξεις του άρθρου αυτού εφαρμόζονται και σε 
περίπτωση ακύρωσης εκλογής, εξαιτίας έλλειψης των νό¬ 
μιμων προσόντων του βουλευτή που ανακηρύχτηκε. 

5. Όταν γίνεται αναπληρωματική εκλογή σε κάποια ε¬ 
κλογική περιφέρεια, σύμφωνα με την παράγραφο 3 του 
άρθρου αυτού, οι εκλογείς που προβλέπει το άρθρο 27, έ¬ 
χουν το δικαίωμα να ψηφίσουν σ'αυτή μόνο εφόσον είναι 
γραμμένοι στους εκλογικούς καταλόγους αυτής της ε¬ 
κλογικής περιφέρειας και βρίσκονται εκεί κατά την ημέρα 
της ψηφοφορίας. 

ΤΜΗΜΑΓ 

ΤΕΛΙΚΕΣ ΔΙΑΤΑΞΕΙΣ ΓΙΑ ΤΙΣ ΕΚΛΟΓΕΣ 

Άρθρο 95 

(Άρθρο 95 π.δ. 92/1994) 

Μη ενέργεια προσωπικής κράτησης 

Κατά τη διάρκεια της ψηφοφορίας και οκτώ μέρες πριν 
από την έναρξη και μετά τη λήξη της, δεν ενεργείται προ¬ 
σωπική κράτηση για χρέος στο δημόσιο ή τους δήμους 
και τις κοινότητες ή άλλα νομικά πρόσωπα ή ιδιώτες, αλ¬ 
λά όσοι τυχόν τελούν σε κράτηση δεν απολύονται χάριν 
της εκλογής. 

Άρθρο 96 

(Άρθρο 96 π.δ. 92/1994) 

Ανάκληση και απαγόρευση κανονικών αδειών δημοσίων 
υπαλλήλων, στρατιωτικών κ.λ.π. 

1. Απαγορεύεται η χορήγηση κάθε κανονικής άδειας α¬ 
πουσίας σε τακτικούς δημοσίους υπαλλήλους, στρατιω¬ 
τικούς γενικά και τακτικούς υπαλλήλους των οργανισμών 
τοπικής αυτοδιοίκησης στο διάστημα που μεσολαβεί από 
την προκήρυξη των εκλογών μέχρι και την ημέρα της ψη¬ 
φοφορίας. Οι άδειες που τυχόν χορηγήθηκαν πριν από 
την προκήρυξη των εκλογών ανακαλούνται αυτοδικαίως, 
χωρίς να απαιτείται η έκδοση απόφασης, της αρμόδιας 
αρχής, και τα πρόσωπα που έχουν αυτές τις άδειες είναι 
υποχρεωμένα να βρεθούν στις θέσεις τους, χωρίς οποια¬ 
δήποτε ειδοποίηση. 

2. Σε περίπτωση κατεπείγουσας ανάγκης μπορεί να χο¬ 
ρηγηθεί άδεια σε δημόσιους πολιτικούς υπαλλήλους και 
στρατιωτικούς γενικά, ύστερα από προηγούμενη έγκριση 
του αρμόδιου Υπουργού ή εξουσιοδοτημένου απ'αυτόν 
οργάνου. Σε τακτικούς υπαλλήλους των οργανισμών το¬ 


πικής αυτοδιοίκησης η άδεια αυτή χορηγείται ύστερα α¬ 
πό έγκριση του Νομάρχη. 

3. Στους τακτικούς υπαλλήλους των οργανισμών τοπι¬ 
κής αυτοδιοίκησης και των νομικών προσώπων δημοσίου 
δικαίου χορηγείται από την αρμόδια προϊσταμένη αρχή, 
ύστερα από εκτίμηση των υπηρεσιακών αναγκών κατά 
την ημέρα της εκλογής, ειδική άδεια απουσίας, που κα¬ 
λύπτει τον απολύτως αναγκαίο χρόνο για τη μεταβίβασή 
τους στον τόπο άσκησης του εκλογικού τους δικαιώμα¬ 
τος και την επιστροφή τους απ'αυτόν. Ο χρόνος της άδει¬ 
ας αυτής δεν συνυπολογίζεται στο χρόνο της κανονικής 
άδειας που δικαιούνται οι υπάλληλοι αυτοί, σύμφωνα με 
τις σχετικές διατάξεις. 

Με την ίδια διαδικασία και προϋποθέσεις είναι δυνατό 
να χορηγείται ειδική άδεια απουσίας με αποδοχές στο 
προσωπικό με σχέση εργασίας ιδιωτικού δικαίου του δη¬ 
μοσίου, των νομικών προσώπων δημοσίου δικαίου, των 
οργανισμών τοπικής αυτοδιοίκησης, καθώς και στο προ¬ 
σωπικό των υπόλοιπων νομικών προσώπων του δημόσιου 
τομέα οποιοσδήποτε κατηγορίας κλάδου και σχέση ερ¬ 
γασίας. 

4. Αυτά που ορίζονται στην προηγούμενη παράγραφο, 
μπορεί να εφαρμοστούν ανάλογα και για το προσωπικό 
των επιχειρήσεων του ιδιωτικού τομέα. Τα σχετικά με την 
εφαρμογή της παραγράφου αυτής καθορίζονται με από¬ 
φαση του Υπουργού Εργασίας. 

Άρθρο 97 

(Άρθρο 97 π.δ. 92/1994, όπως τροποποιήθηκε από τα 
άρθρα Μπαρ. 4 ν. 2307/1995 και5παρ. 36 ν. 2623/1998) 

Προεκλογική περίοδος - Προβολή πολιτικών 
κομμάτων κ.λ.π. 

1. Κατά την προεκλογική περίοδο βουλευτικών, δημο¬ 
τικών και κοινοτικών εκλογών, ευρωεκλογών ή δημοψηφί¬ 
σματος τα δημοτικά και κοινοτικά συμβούλια υποχρεού- 
νται να διαθέσουν απόφασή τους στα πολιτικά κόμματα 
και στους συνδυασμούς υποψηφίων, για την προεκλογική 
προβολή τους, όλους τους κοινόχρηστους γενικά χώ¬ 
ρους, όπως πλατείες, άλση, δρόμους, πεζοδρόμια καθώς 
και όλους τους δημοτικούς και κοινοτικούς χώρους που 
διατέθηκαν για πράξεις εμπορικής διαφήμισης σύμφωνα 
με τα άρθρα 1 και 5 του ν. 1491/1984. Απαγορεύεται η διά¬ 
θεση από τα δημοτικά και κοινοτικά συμβούλια κοινόχρη¬ 
στων γενικά χώρων, καθώς και όλων των δημοτικών και 
κοινοτικών χώρων, που διατέθηκαν για πράξεις εμπορι¬ 
κής διαφήμισης, στους υποψήφιους βουλευτές και στους 
υποψήφιους των συνδυασμών, αν πρόκειται για δημοτι¬ 
κές και κοινοτικές εκλογές. 

Η προεκλογική προβολή των υποψηφίων βουλευτών 
και των υποψηφίων των συνδυασμών μπορεί να γίνει απο¬ 
κλειστικά στους χώρους που διατίθενται στα πολιτικά 
κόμματα ή στους συνδυασμούς υποψηφίων, σύμφωνα με 
τις διατάξεις της παραγράφου αυτής. 

Στην περίπτωση αυτή αναστέλλεται η ισχύς των συμ¬ 
βάσεων μισθώσεως των χώρων που διατίθενται για πρά¬ 
ξεις εμπορικής διαφήμισης και μειώνεται ανάλογα το μί¬ 
σθωμα. 

Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, που εκδίδεται κάθε δύο χρό¬ 
νια και μέσα στο μήνα Ιανουάριο, καθορίζεται ο τρόπος 
χρήσης των χώρων αυτών και κάθε αναγκαία λεπτομέ¬ 
ρεια. 

Μετά τη διεξαγωγή των εκλογών και μέσα σε οκτώ μέ¬ 
ρες τα πολιτικά κόμματα και οι συνδυασμοί υποχρεούνται 
με δαπάνη τους, σε κάθε περίπτωση, να αποκαταστήσουν 
τα πράγματα στην προηγούμενη κατάσταση. 

Η προεκλογική περίοδος για τις βουλευτικές εκλογές 
αρχίζει κατά την παράγραφο 3 του άρθρου 31. Η ίδια πε¬ 
ρίοδος για το δημοψήφισμα αρχίζει με τη δημοσίευση του 
προεδρικού διατάγματος προκήρυξης, ενώ για τις δημο¬ 
τικές και κοινοτικές εκλογές αρχίζει τριάντα ημέρες πριν 
τη διεξαγωγή τους. 

2. Αν το δημοτικό ή κοινοτικό συμβούλιο δεν διαθέτει 
μέσα στην προθεσμία της παραγράφου 1 τους χώρους 
της προηγούμενης παραγράφου για τις ανάγκες των πο¬ 
λιτικών κομμάτων ή των συνδυασμών, οι χώροι αυτοί 
διατίθενται με απόφαση του οικείου νομάρχη που εκδί- 
δεται το ταχύτερο δυνατό και επιβάλλονται οι κυρώσεις 
που προβλέπονται από την παράγραφο 3 του άρθρου 
109. 

3. Η διάθεση των χώρων της προηγούμενης παραγρά¬ 
φου γίνεται αναλογικά και επί ίσοις όροις και σε περίπτω¬ 
ση προηγούμενης γραπτής συμφωνίας των πολιτικών 
κομμάτων που είναι αναγνωρισμένα σύμφωνα με το κα¬ 
νονισμό της Βουλής ή των συνδυασμών υποψηφίων για 
τις δημοτικές ή κοινοτικές εκλογές η συμφωνία αυτή είναι 
υποχρεωτική για τα δημοτικά ή κοινοτικά συμβούλια και 
το νομάρχη. 

4. Απαγορεύεται ιδιωτικοί χώροι και χώροι του δημοσί¬ 
ου τομέα, που έχουν διατεθεί για πράξεις εμπορικής δια¬ 
φήμισης, σύμφωνα μετά άρθρα 5 και 6 του ν. 1451/1984, 
να διατίθενται κατά τη διάρκεια της προεκλογικής περιό¬ 
δου για την προβολή των πολιτικών κομμάτων, συνδυα¬ 
σμών, υποψηφίων βουλευτών και μεμονωμένων υποψη¬ 
φίων. 

5. Απαγορεύεται κατά την προεκλογική περίοδο η χρή¬ 
ση μεγαφωνικών εγκαταστάσεων από τους υποψηφίους 
βουλευτές στα εκλογικά κέντρα, τα οποία περιορίζονται 
μέχρι δύο για κάθε υποψήφιο στην εκλογική του περιφέ¬ 
ρεια, στα γραφεία ή στα οχήματα που χρησιμοποιούν για 
την προεκλογική τους προβολή. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Δημόσιας Τάξης 
καθορίζονται οι ώρες λειτουργίας και ο βάθμός της έντα¬ 
σης των μεγαφωνικών εγκαταστάσεων των εκλογικών κέ¬ 
ντρων, των γραφείων και των οχημάτων των κομμάτων και 
των συνδυασμών κατά την προεκλογική περίοδο, καθώς 
και κάθε άλλη σχετική λεπτομέρεια. Στις ώρες της κοινής 
ησυχίας απαγορεύεται η χρήση των παραπάνω εγκατα¬ 
στάσεων. Επίσης απαγορεύεται η χρήση των παραπάνω 
εγκαταστάσεων εφόσον γειτνιάζουν με νοσηλευτικά ι¬ 
δρύματα και σχολεία. 

6. Κατά την προεκλογική περίοδο απαγορεύεται στους 
υποψήφιους βουλευτές και στους συνδυασμούς υποψη¬ 
φίων για τις δημοτικές και κοινοτικές εκλογές η ανάρτηση 
πανώ, αεροπανώ, η χρήση φεϊγ-βολάν και κάθε μορφής 
μέσων προβολής που ρυπαίνουν το περιβάλλον, όπως 
πλαστικά αυτοκόλλητα, χρωστικές ουσίες, η αναγραφή 
συνθημάτων, σε όλους τους χώρους που καθορίζονται α¬ 
πό τις διατάξεις του άρθρου 2 του ν. 1491/1984. Οι παρα¬ 
βάτες των διατάξεων της παραγράφου αυτής τιμωρού¬ 
νται με τις ποινές που προβλέπονται από τις διατάξεις του 
άρθρου 7 του ν. 1491/1984. 

7. Απαγορεύεται κατά την προεκλογική περίοδο στους 


υποψηφίους βουλευτές και στους υποψηφίους των συν¬ 
δυασμών για τις δημοτικές και κοινοτικές εκλογές η α¬ 
νάρτηση, επικόλληση και εν γένει χρήση αφισσών και φω¬ 
τογραφιών για την προσωπική τους προβολή. Η ανάρτη¬ 
ση, επικόλληση και η εν γένει χρήση αφισσών επιτρέπεται 
μόνο στα πολιτικά κόμματα ή στους συνδυασμούς υπο¬ 
ψηφίων, με την επιφύλαξη των διατάξεων των προηγου¬ 
μένων παραγράφων. 

8. Με απόφαση του Ραδιοτηλεοπτικού Συμβουλίου (άρ¬ 
θρο 9 του ν. 1730/1987, ΦΕΚ145), που δημοσιεύεται στην 
εφημερίδα της Κυβερνήσεως, καθορίζονται οι όροι, σύμ¬ 
φωνα με τους οποίους γίνεται ο προεκλογικός διάλογος 
και προβάλλονται οι υποψήφιοι βουλευτές από την Ελλη¬ 
νική Ραδιοφωνία - Τηλεόραση και τους τοπικούς ραδιο¬ 
φωνικούς σταθμούς που λειτουργούν νόμιμα. 

Η απόφαση αυτή εκδίδεται μετά από γνώμη των τοπι¬ 
κών ραδιοφωνικών σταθμών, ή των συλλογικών φορέων 
τους, οι οποίοι καλούνται να τη διατυπώσουν μέσα σε α¬ 
ποκλειστική προθεσμία οκτώ (8) ημερών μετά τη δημοσί¬ 
ευση της σχετικής πρόσκλησης του προέδρου του Ρα¬ 
διοτηλεοπτικού Συμβουλίου σε δύο ημερήσιες εφημερί¬ 
δες των Αθηνών. 

9. Οι παραβάτες των ρυθμίσεων της προηγούμενης πα¬ 
ραγράφου τιμωρούνται με τις κυρώσεις που προβλέπο- 
νται από τις διατάξεις της παραγράφου 9β του άρθρου 16 
τουπ.δ. 25/1988. 

10. Κατά τη διάρκεια της προεκλογικής περιόδου στο 
Ραδιοτηλεοπτικό Συμβούλιο συμμετέχουν με δικαίωμα 
ψήφου και εκπρόσωποι των κομμάτων ή συνασπισμού 
κομμάτων, τα οποία έχουν πλήρεις συνδυασμούς υποψη¬ 
φίων στα τρία (3/4) των εκλογικών περιφερειών της χώ¬ 
ρας. 

11. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Δημόσιας Τάξης 
ρυθμίζονται θέματα δημόσιας τάξης και ασφάλειας, κατά 
τις βουλευτικές εκλογές, τις ευρωεκλογές, καθώς και κά¬ 
θε άλλη εκδήλωση της λαϊκής ετυμηγορίας, που αφορούν 
τη διαδικασία ίδρυσης και λειτουργίας εκλογικών κέ¬ 
ντρων, τη σειρά προτεραιότητας ίδρυσης αυτών, τη σει¬ 
ρά προτεραιότητας για την πραγματοποίηση των προε¬ 
κλογικών ομιλιών και κάθε άλλο συναφές θέμα. 

12. Κατά την ημέρα διενέργειας των βουλευτικών ε¬ 
κλογών, των ευρωεκλογών ή των δημοψηφισμάτων, κα¬ 
θώς και την παραμονή αυτής απαγορεύονται οι συγκε¬ 
ντρώσεις και οποιαδήποτε άλλη προεκλογική δραστηριό¬ 
τητα, όπως πραγματοποίηση ομιλιών, ανάρτηση και 
διανομή αφισσών και εντύπων, μετάδοση εκπομπών και 
μηνυμάτων προεκλογικού περιεχομένου. 

Άρθρο 98 

(Άρθρο 98 π.δ. 92/1994) 

Ενέργειες, Επιδόσεις, Ατέλειες 

1. Οι επιδόσεις, κοινοποιήσεις και τοιχοκολλλήσεις, 
που προβλέπονται από τις διατάξεις του παρόντος, γίνο¬ 
νται με δικαστικούς επιμελητές και από τα όργανα της Ελ¬ 
ληνικής Αστυνομίας. 

2. Για κάθε κοινοποίηση και επίδοση, κατά παραγγελία 
ιδιώτη, οι δικαστικοί επιμελητές παίρνουν τα νόμιμα δι- 
καιώματά τους. 

3. Τα σύμφωνα με την παράγραφο 2, δικαιώματα των δι¬ 
καστικών επιμελητών μπορούν να μειώνονται μέχρι το μι- 

σό, με κοινή απόφαση των Υπουργών της Δικαιοσύνης και 
των Εσωτερικών, Δημόσιας Διοίκησης και Αποκέντρωσης. 

4. Όλα τα έγγραφα που προβλέπονται από τις διατάξεις 
του παρόντος, καθώς και οι συμβολαιογραφικές πράξεις 
διορισμού πληρεξουσίου, συντάσσονται ατελώς σε απλό 
χαρτί. Κατά τον διο τρόπο γίνεται ατελώς και όλη η διαδι¬ 
κασία ενώπιον του Ανώτατου Ειδικού Δικαστηρίου που α¬ 
φορά στην εξέλεγξη και εκδίκαση των βουλευτικών εκλο¬ 
γών κατά του κύρους των οποίων υποβάλλονται ενστά¬ 
σεις. 

Άρθρο 99 

(Άρθρο 99 π.δ. 92/1994, όπως τροποποιήθηκε από το 
άρθρο 5 παρ. 37 ν. 2623/1998) 

Αποζημιώσεις των αντιπροσώπων της δικαστικής αρχής 
κ.λ.π. 

1. Σε όσους διορίζονται κατά τη διενέργεια βουλευτι¬ 
κών εκλογών έφοροι αντιπροσώπων δικασπκής αρχής, α¬ 
ντιπρόσωποι της δικαστικής αρχής, γραμματείς εφορευ¬ 
τικών επιτροπών, διερμηνείς της τουρκικής γλώσσας, χο¬ 
ρηγείται ειδική αποζημίωση, που καθορίζεται με κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομικών, κατά παρέκκλι¬ 
ση από κάθε γενική ή ειδική διάταξη. 

Με όμοια απόφαση μπορεί να καθορίζεται ειδική απο¬ 
ζημίωση και για τα μέλη των εφορευτικών επιτροπών. 

2. Με την ίδια απόφαση καθορίζονται υπέρ των παρα¬ 
πάνω προσώπων τα οδοιπορικά έξοδα, τα σχετικά με την 
πληρωμή αυτών και της ειδικής αποζημίωσης της προη¬ 
γούμενης παραγράφου, καθώς και οι υποχρεώσεις όλο.)ν 
των προσώπων, στα οποία καταβάλλονται τα οδοιπορικά 
έξοδα και η ειδική αποζημίωση. 

3. Οι δικαιούχοιτων αποζημιώσεωντου άρθρου αυτού α- 
παλλάσονται από την υποχρέωση καταβολής οποιουδήπο- 
τε φόρου, εισφοράς ή κράτησης υπέρ τρίτων κ.λ,π., για τα 
ποσά που τους καταβάλλονται για τις αποζημιώσεις αυτές. 

4. Οι διατάξεις του άρθρου αυτού εφαρμόζονται και σε 
κάθε άλλη περίπτωση προσφυγής στη λαϊκή ετυμηγορία. 

ΤΜΗΜΑ Δ' 

ΠΕΙΘΑΡΧΙΚΕΣ ΠΟΙΝΙΚΕΣ ΚΑΙ ΔΙΚΟΝΟΜΙΚΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

Πειθαρχικές διατάξεις 

Άρθρο 100 

(Άρθρο 100 π.δ. 92/1994, όπως τροποποιήθηκε από το 
άρθρο 5 παρ. 38 ν. 2623/1998) 

Πειθαρχικές διατάξεις 

1. Κάθε υπάλληλος, σύμφωνα με την έννοια του άρ¬ 
θρου 13 εδαφ. α'του Ποινικού Κώδικα, που αμελεί ή δεί¬ 
χνει απείθεια για την έγκαιρη εκπλήρωση των καθηκό¬ 
ντων που του επιβάλλονται από τις διατάξεις του Διατάγ¬ 
ματος αυτού, τιμωρείται από το αρμόδιο πειθαρχικό 
συμβούλιο, σύμφωνα με τις διατάξεις που ισχύουν για κα¬ 
θένα απ'αυτούς. 

2. Κάθε αξιωματικός των ενόπλων δυνάμεων, της Ελ¬ 
ληνικής Αστυνομίας, του Λιμενικού Σώματος και του Πυ¬ 
ροσβεστικού Σώματος, που αμελεί ή δείχνει απείθεια για 
την έγκαιρη εκπλήρωση των καθηκόντων που του επιβάλ¬ 
λονται από τις διατάξεις του παρόντος, τιμωρείται από το 


αρμόδιο ανακριτικό συμβούλιο με αργία, με πρόσκαιρη 
παύση από ένα μέχρι τρεις μήνες. 

3. Νομάρχες, δήμαρχοι, πρόεδροι κοινοτήτων και νο¬ 
μαρχιακοί, δημοτικοί ή κοινοτικοί σύμβουλοι, που επιδει¬ 
κνύουν αμέλεια για την έγκαιρη εκπλήρωση των καθηκό¬ 
ντων που τους επιβάλλονται από τις διατάξεις του παρό¬ 
ντος, τιμωρούνται από τον αρμόδιο Γενικό Γραμματέα 
της Περιφέρειας, με την ποινή της αργίας τριών (3) έως έ¬ 
ξι (6) μηνών, ύστερα από σύμφωνη γνώμη του συμβουλί¬ 
ου που προβλέπεται στην παράγραφο 5 του άρθρου 102 
του Συντάγματος. 

4. Ο υπάλληλος εκλογέας ή μέλος της εφορευτικής ε¬ 
πιτροπής, στον οποίο έχουν ανατεθεί καθήκοντα γραμ¬ 
ματέα εφορευτικής επιτροπής, σύμφωνα με το άρθρο 56, 
καθώς και ο διερμηνέας της τουρκικής γλώσσας, τιμω¬ 
ρούνται με απόφαση της εφορευτικής επιτροπής με πρό¬ 
στιμο από πεντακόσιες μέχρι πέντε χιλιάδες δραχμές, για 
οποιαδήποτε παράβαση αμέλεια ή απείθεια κατά την ά¬ 
σκηση των καθηκόντων τους. 

Άρθρο 101 

(Άρθρο 101 π.δ. 92/1994) 

Είσπραξη προστίμων 

Τα πρόστιμα που επιβάλλονται σύμφωνα με το προη¬ 
γούμενο άρθρο, βεβαιώνονται με έγγραφο του προέδρου 
του αρμόδιου πειθαρχικού συμβουλίου, ή προκειμένου 
για το πρόστιμο της παραγράφου 4 του προηγούμενου 
άρθρου, με έγγραφο του προέδρου της εφορευτικής επι¬ 
τροπής προς το αρμόδιο δημόσιο ταμείο και εισπράτο- 
νται υπέρ του Δημοσίου, σύμφωνα με τις διατάξεις του 
νόμου για την είσπραξη δημόσιων εσόδων. 

ΚΕΦΑΛΑΙΟ Β' 

Γενικές Ποινικές διατάξεις 

Άρθρο 102 

(Άρθρο 102 π.δ. 92/1994) 

1. Κάθε αξιόποινη πράξη, που προβλέπεται από τον πα¬ 
ρόντα ή τον Ποινικό Κώδικα ή από κάποιο άλλο νόμο και έ¬ 
χει σχέση με εκλογή βουλευτών, τιμωρείται είτε η εκλογή 
επικυρωθεί, είτε ακυρωθεί. 

2. Η αμετάκλητη καταδίκη για πλημμέλημα που διαπρά- 
χθηκε από την προκήρυξη των εκλογών μέχρι το τέλος της 
διαλογής των ψήφων, ως έχοντας οποιαδήποτε σχέση με 
την εκλογή και αποτελεί πλημμέλημα εξαιτίας τέτοιου εί¬ 
δους προσβολών κατά της πολιτειακής εξουσίας, της επι¬ 
βολής της δημόσιας τάξης, της πλαστογραφίας δημόσιου 
ή ιδιωτικού εγγράφου, της ψευδορκίας, της ψευδομαρτυ¬ 
ρίας ενώπιον της αρχής και της παράνομης κατακράτη¬ 
σης και απειλής, επιφέρει αυτοδικαίως πέντε ετών στέρη¬ 
ση των αξιωμάτων και θέσεων που αναφέρονται στο άρ¬ 
θρο 63 του Ποινικού Κώδικα και όλες τις υπόλοιπες 
συνέπειες του ίδιου άρθρου και για τον ίδιο χρόνο. 

Οιπροβλεπόμενες συνέπειες από το άρθρο 63 του Ποι¬ 
νικού Κώδικα ισχύουν και για τους υπαλλήλους των νομι¬ 
κών προσώπων δημοσίου δικαίου. 

3. Για τα αδικήματα που προβλέπονται από τον παρόντα 
νόμο δεν εφαρμόζονται οι διατάξεις των άρθρων 21,82 και 
99 του Ποινικού Κώδικα, ούτε οι διατάξεις περί συρροής 
των άρθρων 94 και επομένων του ίδιου Κώδικα, καθώς και 
του άρθρου 551 του Κώδικα Ποινικής Δικονομίας, αν τα α- 

δικήματα αυτά συρρέουν με άλλα που προβλέπονται από 
τον Ποινικό Κώδικα ή από άλλους ποινικούς νόμους. 

ΚΕΦΑΛΑΙΟ Γ 

Ειδικές Ποινικές διατάξεις 

Άρθρο 103 

(Άρθρο 103 π.δ. 92/1994) 

Βία κατ'εκλογέων και εξαπάτηση αυτών 

1. Όποιος με βία ή με απειλές βίας παρεμποδίζει τον ε¬ 
κλογέα ν'ασκήσει το εκλογικό του δικαίωμα ή επιβάλλει 
την άσκησή του υπέρ ή εναντίον κάποιου υποψηφίου, τι¬ 
μωρείται με φυλάκιση τουλάχιστο τριών μηνών και με στέ¬ 
ρηση των αξιωμάτων και θέσεων που αναφέρονται στο 
άρθρο 63 του Ποινικού Κώδικα, από ένα μέχρι πέντε χρό¬ 
νια. 

2. Όποιος με ψεύτικες ειδήσεις ή συκοφαντικές διαδό¬ 
σεις που αναφέρονται στο πρόσωπο κάποιου υποψηφίου 
ή με άλλο τρόπο εξαπατά τον εκλογέα, είτε για να παρα¬ 
λείψει την άσκηση του εκλογικού δικαιώματος, είτε για 
ν'αλλάξει το εκλογικό του φρόνημα, τιμωρείται με φυλά¬ 
κιση μέχρι δύο χρόνια και με χρηματική ποινή μέχρι χίλιες 
δραχμές. 

Άρθρο 104 

(Άρθρο 104 π.δ. 92/1994) 

Παραβίαση της μυστικότητας της ψηφοφορίας και 
νόθευση εκλογής 

1. Όποιος με οποιοδήποτε τρόπο επιχειρεί ή πετυχαίνει 
να λάβει γνώση, είτε ο ίδιος, είτε τρίτος, τι ψήφισε ο εκλο¬ 
γέας τιμωρείται με φυλάκιση μέχρι δύο χρόνια. 

2. Όποιος ψηφίζει χωρίς να έχει δικαίωμα ή ψηφίζει 
κατ'επανάληψη ή δίνει πολλές ψήφους, ή με οποιοδήπο- 
τε άλλο τρόπο από πρόθεση προκαλεί παραγωγή όχι γνή¬ 
σιου αποτελέσματος της εκλογής, καθώς και εκείνος που 
νοθεύει το γνήσιο αποτέλεσμα αυτής, τιμωρείται με φυ¬ 
λάκιση τουλάχιστο τριών μηνών μέχρι πέντε χρόνια και με 
στέρηση των αξιωμάτων και θέσεων, που προβλέπονται 
στο άρθρο 63 του Ποινικού Κώδικα, από ένα μέχρι πέντε 
χρόνια. Αν ο υπαίτιος εκτελούσε υπηρεσία κατά την εκλο¬ 
γή, τιμωρείται με φυλάκιση τουλάχιστον ενός χρόνου και 
με στέρηση των αξιωμάτων και θέσεων, που προβλέπο- 
νται στο άρθρο 63 του Ποινικού Κώδικα, από δύο μέχρι πέ¬ 
ντε χρόνια. 

Άρθρο 105 

(Άρθρο 105 π.δ. 92/1994) 

Δωροδοκία ή δωροληψία κατά την εκλογή 

1. Όποιος από την προκήρυξη της εκλογής μέχρι το τέ¬ 
λος της ψηφοφορίας προτείνει, δίνει ή υπόσχεται σ'εκλο- 
γέα δώρα ή άλλες οποιοσδήποτε ωφέλειες, που δεν του 
οφείλονται, σαν αντάλλαγμα, για να παραλείπει την ά¬ 
σκηση του εκλογικού του δικαιώματος ή για να το ασκή¬ 
σει με ορισμένο τρόπο, τιμωρείται με φυλάκιση από τρεις 
μήνες μέχρι τρία χρόνια, με χρηματική ποινή από χίλιες 
μέχρι δέκα χιλιάδες δραχμές και με στέρηση των αξιωμά¬ 
των και θέσεων, που προβλέπονται στο άρθρο 63 του Ποι¬ 
νικού Κώδικα, από ένα μέχρι πέντε χρόνια. 

2.0 εκλογέας που από ~ην προκήρυξη της εκλογής και 
μέχρι το τέλος της ψηφοφορίας, δέχεται την παροχή ή 


την υπόσχεση δώρου ή άλλες ωφέλειες που δεν του ο¬ 
φείλονται, ή τις απαιτεί σαν αντάλλαγμα, για να παραλεί¬ 
πει την άσκηση του εκλογικού δικαιώματος, ή για να το α¬ 
σκήσει με ορισμένο τρόπο, τιμωρείται με τις ποινές που ο¬ 
ρίζονται στην προηγούμενη παράγραφο. 

3. Όποιος από την προκήρυξη των εκλογών μέχριτο τέ¬ 
λος της ψηφοφορίας με σκοπό να υπερψηφιστούν ή κα¬ 
ταψηφιστούν ή προτιμηθούν υποψήφιοι με οποιοδήποτε 
τρόπο, υπόσχεται ή κάνει δωρεά για φιλανθρωπικό σκο¬ 
πό ή για εκτέλεση έργου στην εκλογική περιφέρεια, σε 
δήμο ή κοινότητα ή σε φιλανθρωπικό κατάστημα ή κοινω¬ 
φελές ίδρυμα ή εκκλησία, τιμωρείται με φυλάκιση από 
τρεις μήνες μέχρι τρία χρόνια και με στέρηση των αξιω¬ 
μάτων και θέσεων, που προβλέπονται στο άρθρο 63 του 
Ποινικού Κώδικα, απενα μέχρι τρία χρόνια. 

Άρθρο 106 

(Άρθρο 106 π.δ. 92/1994) 

Διατάραξη της εκλογής 

Όποιος από πρόθεση παρεμποδίζει τη διεξαγωγή της 
εκλογής ή διαταράσσει αυτήν με την διέγερση θορύβου ή 
αταξίας ή με οποιοδήποτε άλλο τρόπο, τιμωρείται με φυ¬ 
λάκιση τουλάχιστο τριών μηνών μέχρι δύο χρόνια. 

Άρθρο 107 

(Άρθρο 107 π.δ. 92/1994) 

Καταστροφή κάλπης κ.λ,π. 

Όποιος από την αρχή ψηφοφορίας μέχρι το τέλος της 
διαλογής καταστρέφει εν όλω ή εν μέρει την κάλπη ή με ο- 
ποιοδήποτε τρόπο εξαφανίζει την κάλπη ή το πρωτόκολ¬ 
λο ή τα πρακτικά της ψηφοφορίας ή το διαβιβαζόμενο 
σάκκο στον αρμόδιο πρόεδρο πρωτοδικών, τιμωρείται με 
φυλάκιση τουλάχιστον ενός χρόνου μέχρι πέντε χρόνια 
και με στέρηση των αξιωμάτων και θέσεων, που προβλέ- 
πονται στο άρθρο 63 του Ποινικού Κώδικα, από δύο μέχρι 
πέντε χρόνια. 

Άρθρο 108 

(Άρθρο 108 π.δ. 92/1994, όπως τροποποιήθηκε από το 
άρθρο 6 παρ. 5 του ν. 2623/1998) 

Ειδικά εκλογικά αδικήματα εκλογέων 

1.0 εκλογέας που αδικαιολόγητα δεν ασκείτο δικαίωμα 
του εκλέγειν, τιμωρείται με φυλάκιση από ένα μήνα μέχρι 
ένα έτος. Το δικαστήριο μπορεί να επιβάλει και τις στερή¬ 
σεις των αξιωμάτων και θέσεων, που προβλέπονται στο 
άρθρο 63 του Ποινικού Κώδικα, από ένα μέχρι τρία χρόνια. 

2. Η προηγούμενη παράγραφος δεν εφαρμόζεται για 
τον εκλογέα που έχει περάσει το εβδομηκοστό έτος της 
ηλικίας του και γι’ αυτόν που διαμένει κατά την ημέρα της 
ψηφοφορίας σε απόσταση μεγαλύτερη από διακόσια χι¬ 
λιόμετρα από το εκλογικό τμήμα, όπου όφειλε να ψηφίσει. 

Επίσης δεν εφαρμόζεται στις εκλογές για την ανάδειξη 
αντιπροσώπων στο Ευρωπαϊκό Κοινοβούλιο μόνο για τον 
εκλογέα που έχει περάσει το 70ό έτος της ηλικίας του, κα¬ 
θώς και για τον εκλογέα που θα βρίσκεται στο εξωτερικό. 

3. Όποιος έχει αποκτήσει το δικαίωμα του εκλέγειν και 
δεν επιδιώκει την εγγραφή του στους εκλογικούς κατα¬ 
λόγους, τιμωρείται με τις ποινές της παραγράφου 1 του 
παρόντος άρθρου. 

4. Όποιος ψευδώς παριστάνει το πρόσωπο κάποιου ε¬ 
κλογέα ή κάνει χρήση πλαστών ή νόθων εγγράφων, σύμ¬ 
φωνα με τους όρους του Ποινικού Κώδικα, ή γνήσιων, αλ¬ 
λά που προορίζονται για άλλο πρόσωπο, ή κάνει ψεύτικη 
ένορκη βεβαίωση ή υπεύθυνη δήλωση με σκοπό την εγ¬ 
γραφή στον εκλογικό κατάλογο και τη διαγραφή απ’ αυ¬ 
τόν είτε του ευατού του, είτε άλλου εκλογέα, ή υποβάλλει 
εν γνώσει του ψεύτικη αίτηση ή ψεύτικες αντιρρήσεις, τι¬ 
μωρείται με φυλάκιση τουλάχιστον έξι μηνών μέχρι πέντε 
χρόνια και με στέρηση των αξιωμάτων και θέσεων, που 
προβλέπονται στο άρθρο 63 του Ποινικού Κώδικα, από 
δύο μέχρι πέντε χρόνια. 

5. Με φυλάκιση από τρεις μήνες μέχρι τρία χρόνια και με 
στέρηση των αξιωμάτων και θέσεων, που προβλέπονται 
στο άρθρο 63 του Ποινικού Κώδικα, από ένα μέχρι τρία 
χρόνια, τιμωρείται: 

α) Όποιος επεμβαίνει οπωσδήποτε αυθαίρετα κατά τη 
σύνταξη του ψηφοδελτίου από τον εκλογέα, ή επιφέρει 
χωρίς τη ρητή συναίνεσή του οποιεσδήποτε μεταβολές 
στο ψηφοδελτίο αυτού. 

β) Όποιος δημοσιεύει ή τοιχοκολλάει ψευδώς οποιου- 
δήποτε πίνακες υποψηφίων με σκοπό την παραπλάνηση 
των εκλογέων. 

γ) Όποιος ασκεί εκλογικό δικαίωμα αντί άλλου εκλογέα 
με βιβλιάριο που δεν του ανήκει. 

δ) Όποιος, όντας γραμμένος σε εκλογικούς καταλό¬ 
γους, επιδιώκει την εγγραφή του σε εκλογικούς καταλό¬ 
γους άλλου δήμου ή κοινότητας ή ενορίας, χωρίς να δη¬ 
λώσει στην αρμόδια αρχή την προηγούμενη εγγραφή που 
έχει κάνει, ή προκειμένου για κατάλογο εκλογικών βιβλια¬ 
ρίων, χωρίς να επιστρέφει και το εκλογικό βιβλιάριο που 
έχει, ή διατηρεί εν γνώσει του περισσότερες εγγραφές 
στους εκλογικούς καταλόγους. 

ε) Όποιος χωρίς να έχει δικαίωμα, κατασκευάζει, που¬ 
λάει ή κατέχει ή πήρε εκλογικά βιβλιάρια, με σκοπό να μη 
μπορέσουν ν’ ασκήσουν το εκλογικό τους δικαίωμα οι ε¬ 
κλογείς στους οποίους αυτά ανήκουν και 

στ) Όποιος μέσα στο κατάστημα της ψηφοφορίας ή γύ¬ 
ρω απ’ αυτό ενεργεί με οποιονδήποτε τρόπο υπέρ ή κατά 
ενός υποψηφίου. 

Άρθρο 109 

(Άρθρο 109 π.δ. 92/1994) 

Ειδικά εκλογικά αδικήματα δημόσιων οργάνων 

1. Διοικητής ή προϊστάμενος μονάδας ή υπηρεσίας, που 
δε συμμορφώνεται με τις επιβαλλόμενες σ’ αυτόν υπο¬ 
χρεώσεις του άρθρου 27 ή νοθεύει με οποιοδήποτε τρό¬ 
πο τις οικείες καταστάσεις είτε με την καταχώρηση όσων 
δεν δικαιούνται, είτε με τη μη εγγραφή εκλογέων που πρέ¬ 
πει να γραφτούν, είτε με αλλοίωση των στοιχείων ταυτό¬ 
τητάς τους, είτε με οποιοδήποτε άλλο τρόπο, τιμωρείται 
με φυλάκιση τουλάχιστον ενός χρόνου και με στέρηση 
των αξιωμάτων και θέσεων, που προβλέπονται στο άρθρο 
63 του Ποινικού Κώδικα, από δύο μέχρι πέντε χρόνια. 

2. Αυτοί που αναφέρονται στο άρθρο 27 παράγραφο 1, 
και δε συμμορφώνονται στις επιβαλλόμενες με τις παρα¬ 
γράφους 3 και 4 αυτού του άρθρου υποχρεώσεις τους ή 
προσκομίζουν νόθο, σύμφωνα με την έννοια του Ποινικού 
Κώδικα, εκλογικό βιβλιάριο ή βεβαίωση για την εγγραφή 
τους σε εκλογικό κατάλυγο τιμωρούνται με φυλάκιση 
τριών μηνών μέχρι τρία χρόνια και με στέρηση των αξιω¬ 


μάτων και θέσεων, που προβλέπονται στο άρθρο 63 του 
Ποινικού Κώδικα, από ένα χρόνο μέχρι τρία χρόνια. Όσοι 
απ’ αυτούς υπηρετούν στις ένοπλες δυνάμεις ως κληρω¬ 
τοί υπόκεινται και σε πρόσθετη υπηρεσία θητείας τριών 
μηνών. 

3. Οι δικαστικοί, διοικητικοί στρατιωτικοί, αστυνομικοί, 
δημοτικοί και κοινοτικοί υπάλληλοι, δήμαρχοι, πρόεδροι 
κοινοτήτων και δημοτικοί ή κοινοτικοί σύμβουλοι, δικα¬ 
στικοί αντιπρόσωποι, μέλη εφορευτικών επιτροπών, 
γραμματείς ή διερμηνείς αυτών, που αμελούν ή δείχνουν 
απείθεια στην έγκαιρη εκπλήρωση των καθηκόντων που 
τους επιβάλλονται από τις διατάξεις του παρόντος, ή ε¬ 
πεμβαίνουν ενεργώς και με τρόπο που δεν επιτρέπεται α¬ 
πό τις κείμενες διατάξεις σ’ εκλογικές ενέργειες ή δεί¬ 
χνουν συμπεριφορά ασυμβίβαστη προς τα αξιώματα και 
τις ιδιότητές τους σε ζητήματα εκλογικά, τιμωρούνται με 
φυλάκιση τουλάχιστον τριών μηνών μέχρι δύο χρόνια και 
με στέρηση των αξιωμάτων και θέσεων που προβλέπο- 
νται στο άρθρο 63 του Ποινικού Κώδικα, από έξι μήνες μέ¬ 
χρι δύο χρόνια. 

4. Με φυλάκιση από τρεις μήνες μέχρι τρία χρόνια και με 
στέρηση των αξιωμάτων και θέσεων, που προβλέπονται 
στο άρθρο 63 του Ποινικού Κώδικα, από ένα μέχρι τρία 
χρόνια τιμωρείται: 

α) Δημόσιος, δημοτικός και κοινοτικός υπάλληλος, που 
αν και είναι υποχρεωμένος, σύμφωνα με τις διατάξεις του 
παρόντος, να δημοσιεύσει και να τοιχοκολλήσει τους πί¬ 
νακες ανακήρυξης υποψηφίων και το πρόγραμμα της ε¬ 
κλογής, από πρόθεση αναγράφει λανθασμένα τα ονόμα¬ 
τα των υποψηφίων ή αναγράφει από πρόθεση υποψηφί¬ 
ους που δεν έχουν ανακηρυχτεί ως υποψήφιοι. 

β) Οποιος, μολονότι είναι αρμόδιος για την εγγραφή 
στους εκλογικούς καταλόγους ή τη διαγραφή απ' αυτούς 
των εκλογέων: αα) γράφει σ’ αυτούς πρόσωπα που δεν έ¬ 
χουν αποκτήσει, σύμφωνα με τις διατάξεις του παρόντος, 
το δικαίωμα του εκλέγειν ή τις νόμιμες προϋποθέσεις για 
την εγγραφή τους σ’ αυτούς, ββ) παραλείπει να γράψει 
πρόσωπα που έχουν το δικαίωμα του εκλέγειν και τις νό¬ 
μιμες προϋποθέσεις για εγγραφή και γγ) διαγράφει τους 
εκλογείς που είναι γραμμένοι νόμιμα σ’ αυτούς. 

γ) Όποιος όντας αρμόδιος για έκδοση βεβαίωσης ή πι¬ 
στοποιητικού σχετικού με την εγγραφή στους εκλογικούς 
καταλόγους, τη χορήγηση εκλογικών βιβλιαρίων και την 
εν γένει πιστοποίηση ή άσκηση εκλογικού δικαιώματος 
εκδίδει ψεύτικο πιστοποιητικό. 

δ) Οποιος από πρόθεση παραδίδει στην εφορευτική ε¬ 
πιτροπή ψηφοδέλτιο ή φακέλους διαφορετικούς από 
τους κανονικούς. 

ε) Κάθε στρατιωτικός που θα διέταζε επέμβαση των 
στρατιωτικών στην εκλογή ή θα ενεργούσε επέμβαση με 
οποιοδήποτε όργανο της δημόσιας δύναμης. 

στ) Δημόσιοι υπάλληλοι ή ιδιώτες, που έχουν πάρει ε¬ 
ντολή για επίβλεψη ή εργασία εκτύπωσης εκλογικών κα¬ 
ταλόγων ή παραρτημάτων αυτών, αναγράφουν από πρό¬ 
θεση, κατά την εκτέλεση αυτής, λανθασμένα τα στοιχεία 
της ταυτότητας των εκλογέων ή τα αλλοιώνουν. 

5. Με φυλάκιση από τρεις μήνες μέχρι τρία χρόνια και με 
χρηματική ποινή τιμωρείται: 

α) Δημόσιος ή δημοτικός ή κοινοτικός υπάλληλος και δι¬ 
καστικός ή εκκλησιαστικός λειτουργός, που από πρόθεση 
ενήργησε με οποιοδήποτε τρόπο πριν ή κατά την ημέρα 
της εκλογής υπέρ ή κατά κάποιου υποψήφιου ή κόμματος. 

β) Δημόσιος πολιτικός υπάλληλος που διέταξε επέμβα¬ 
ση των στρατιωτικών ή αστυνομικών οργάνων στην εκλο¬ 
γή· 

γ) Αυτός που θ’ ανακηρυχτεί τυχόν υποψήφιος χωρίς ό¬ 
μως να είναι εκλόγιμος, σύμφωνα με το άρθρο 56 του Συ¬ 
ντάγματος, και δεν παραιτείται από την υποψηφιότητα ή 
υποστηρίζει με οποιοδήποτε τρόπο αυτή και 
δ) Δημόσιος γενικά υπάλληλος που θα δεχόταν να διο¬ 
ριστεί ή να χρησιμεύσει ως αντιπρόσωπος κάποιου υπο¬ 
ψηφίου ή κόμματος. 

Άρθρο 110 

(Άρθρο 110 π.δ. 92/1994) 

Λοιπά εκλογικά αδικήματα 

1. Με φυλάκιση μέχρι δύο χρόνια και χρηματική ποινή τι¬ 
μωρείται: 

,α) Οποιος αποτρέπει με οποιοδήποτε τρόπο εκλογέα 
ν ασκήσει το εκλογικό του δικαίωμα, ιδίως αν αυτός ε- 
ξαρτάται οπωσδήποτε απ’ αυτόν. 

β) Οποιος, χωρίς να έχει δικαίωμα, κάνει χρήση του ο¬ 
νόματος και εμβλήματος ή παρόμοιων ονομάτων και εμ¬ 
βλημάτων που προβλέπονται στο άρθρο 37 του παρό¬ 
ντος, καθώς και ο δικαστικός αντιπρόσωπος ή μέλη της ε¬ 
φορευτικής επιτροπής που ανέχονται αυτή τη χρήση. 

γ) Όποιος, αφού προκηρυχθούν γενικές εκλογές, πα¬ 
ραλείπει εν όλω ή εν μέρει ή επιβραδύνει ενέργειες που ε¬ 
πιβάλλονται για την εκτύπωση εκλογικών καταλόγων ή 
παραρτημάτων τους, ή για την προμήθεια άλλων εκλογι¬ 
κών ειδών. 

δ) Οποιος απαιτεί υπέρογκα ποσά για την εκτύπωση 
ψηφοδελτίων. 

ε) Όποιος από πρόθεση δεν τηρεί τις προθεσμίες του 
διατάγματος αυτού. 

στ) Αυτός που υποβάλλει στην εφορευτική επιτροπή με 
δόλο πολυάριθμες, απαράδεχτες ή αβάσιμες ενστάσεις. 

ζ) Ο γραμμένος εκλογέας στον εκλογικό κατάλογο ή σε 
παράρτημά του, που δεν έχει αποκτήσει το δικαίωμα του 
εκλέγειν ή δεν έχει το δικαίωμα ν’ ασκήσει αυτό κι όμως 
ψηφίζει. 

η) Όποιος αδικαιολόγητα καταστρέφει ή εξαφανίζει ψη¬ 
φοδέλτια. 

θ) Όποιος την προηγούμενη ή την ημέρα της εκλογής 
παραθέτει ομαδικό γεύμα σε εκλογείς ή δίνει χρήματα για 
να δαπανηθούν γι’ αυτό το σκοπό, καθώς και αυτοί που 
παίρνουν μέρος στο γεύμα. 

2. Με φυλάκιση από τρεις μήνες μέχρι τρία χρόνια και με 
χρηματική ποινή τιμωρούνται: 

α) Τα μέλη των εφορευτικών επιτροπών που διευθύνουν 
την εκλογή καθώς και αυτός που τη διευθύνει η λαμβάνει μέ¬ 
ρος στη διεύθυνση αντιπρόσωπος της δικαστικής αρχής: 

αα) Αν εν γνώσει τους δεχτούν ν’ ασκήσει το εκλογικό δι¬ 
καίωμα πρόσωπο που, ή δεν είναι γραμμένο στους εκλογι¬ 
κούς καταλόγους ή ψευδώς εμφανίζεται αντ’ άλλου που 
είναι γραμμένο σ’ αυτούς, ή άσκησε ήδη αυτό το δικαίωμα. 

ββ) Αν εν γνώσει τους αποκλείσουν κάποιον από τους 
γραμμένους στον εκλογικό κατάλογο εκλογείς, ν’ ασκή¬ 
σει το εκλογικό του δικαίωμα. 

γγ) Αν αδικαιολόγητα περιορίσουν οπωσδήποτε τη χρο¬ 
νική διάρκεια της ψηφοφορίας ή τη διακόψουν ή την ανα¬ 
βάλουν. 

δδ) Αν αδικαιολόγητα μοταβάλουν τον τόπο της διεξα- 
γωγής της ψηφοφορίας που νόμιμα έχει οριστεί, και 


εε) Αν αδικαιολόγητα διώξουν από τον τόπο της ψηφο¬ 
φορίας υποψήφιο ή αντιπρόσωπο ή αναπληρωτή του ή 
δεν αναγνωρίσουν αυτούς που έχουν διοριστεί νόμιμα α¬ 
ντιπρόσωποι, ή αναπληρωτές υποψηφίου. 

β) Αυτός που δεν έχει κατά το χρόνο της ψηφοφορίας 
τα προσόντα που ορίζονται με το παρόν και δεν απέχει α¬ 
πό την εκτέλεση των καθηκόντων του ως μέλος της εφο¬ 
ρευτικής επιτροπής, αν αποδεικνύεται από τα πρακτικά 
της εκλογής ότι με παρατήρηση ή ένσταση ζητήθηκε η α¬ 
ποχή αυτού. 

3. Κάθε άλλη παράβαση των διατάξεων του παρόντος, 
που ειδικά δεν προβλέπεται απ’ αυτό ή τον Ποινικό Κώδι¬ 
κα ή απ’ άλλο ποινικό νόμο, τιμωρείται με φυλάκιση μέχρι 
έξι μήνες ή με χρηματική ποινή. 

Άρθρο 111 

(Άρθρο 11 1 π.δ. 92/1994, όπως αντικαταστάθηκε από το 
άρθρο 5 παρ. 40 ν. 2623/1998) 

Επέκταση ποινικών και πειθαρχικών διατάξεων 

Οι ποινικές και πειθαρχικές διατάξεις του διατάγματος 
αυτού ισχύουν και σε κάθε άλλη περίπτωση προσφυγής 
στη λαϊκή ετυμηγορία. 

ΚΕΦΑΛΑΙΟ Δ' 

Δικονομικές διατάξεις 

Άρθρο 112 

(Άρθρο 112 π.δ. 92/1994) 

Κλήση κατηγορουμένου στο ακροατήριο 

1. Τα αδικήματα του διατάγματος αυτού εισάγονται με¬ 

τά από προανάκριση ή χωρίς αυτή, με απευθείας κλήση 
του κατηγορουμένου στο ακροατήριό του κατά τόπο αρ¬ 
μόδιου τριμελούς πλημμελειοδικείου, μέσα σε τριάντα 
μέρες από την παράδοση της μήνυσης ή από το τέλος της 
προανάκρισης. ’ 5 

2. Για σοβαρές κατά την κρίση του αρμόδιου εισαγγε¬ 
λέα πλημμελειοδικών παραβάσεις, διατάσσεται κύρια α¬ 
νάκριση, η οποία είναι δυνατό να τελειώσει με απευθείας 
κλήση του κατηγορουμένου στο ακροατήριο (άρθρο 308 
παρ. 3 Κ.Π.Δ.). 

Αυτός που κλητεύεται με κλητήριο θέσπισμα απευθείας 
στο ακροατήριο, μπορεί ν’ ασκήσει προσφυγή ενώπιον 
του αρμόδιου εισαγγελέα εφετών, για την οποία έχουν ε¬ 
φαρμογή οι διατάξεις των άρθρων 322 και επόμενων του 
Κώδικα Ποινικής Δικονομίας. 

Άρθρο 113 

(Άρθρο 113 π.δ. 92/1994) 

Αρμόδιο Δικαστήριο 

Αποκλειστικά αρμόδιο για την ενδίκαση των αδικημά¬ 
των που προβλέπονται από το διάταγμα αυτό είναι το τρι¬ 
μελές πλημελειοδικείο του τόπου όπου τελέστηκαν, οποι- 
αδήποτε και αν είναι η ιδιότητα του υπαίτιου, χωρίς να ε¬ 
φαρμόζονται στην προκειμένη περίπτωση οι διατάξεις 
του άρθρου 111 παράγραφο 7 του Κώδικα Ποινικής Δικο¬ 
νομίας, των άρθρων 241 έως και 247του Α.Ν. 2803/1941, 
«περί Στρατιωτικού Ποινικού Κώδικος», του άρθρου 1 του 
Α.Ν. 528/1945, καθώς και κάθε άλλη αντίθετη διάταξη. 




988 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 114 

(Άρθρο 114 π.δ. 92/1994) 

Επ’ αυτοφώρω καταλαμβανόμενες παραβάσεις 

Για τα αδικήματα του διατάγματος αυτού αν ο δράστης 
έχει συλληφθεί επ' αυτοφώρω, έχουν εφαρμογή οι διατά¬ 
ξεις των άρθρων 417 και επόμενων του Κώδικα Ποινικής 
Δικονομίας. 

Άρθρο 115 

(Άρθρο 115 π.δ. 92/1994) 

Ένδικα μέσα 

Κατά των αποφάσεων του τριμελούς πλημμελειοδικείου 
επιτρέπονται τα ένδικα μέσα της έφεσης και αναίρεσης, 
σύμφωνα με τις διατάξεις του Κώδικα Ποινικής Δικονομίας. 

ΤΜΗΜΑ Έ 

ΕΝΣΤΑΣΕΙΣ ΚΑΤΑ ΤΟΥ ΚΥΡΟΥΣ ΤΩΝ ΒΟΥΛΕΥΤΙΚΩΝ 

ΕΚΛΟΓΩΝ 

Άρθρο 116 

(Άρθρο 116 π.δ. 92/1994) 

Νομιμοποίηση για άσκηση ένστασης 

Ένσταση κατά του κύρους βουλευτικής εκλογής σε ο¬ 
ρισμένη εκλογική περιφέρεια, έχει το δικαίωμα ν’ ασκήσει 
για οποιοδήποτε λόγο ο καθένας που ανακηρύχτηκε υπο¬ 
ψήφιος κατ' αυτή την εκλογή στην ίδια εκλογική περιφέ¬ 
ρεια, αλλά δεν έχει ανακηρυχθεί βουλευτής, καθώς επί¬ 
σης και κάθε εκλογέας γραμμένος στους εκλογικούς κα¬ 
ταλόγους της ίδιας εκλογικής περιφέρειας, αλλά μόνο 
για τους λόγους που ορίζονται στο άρθρο 117 παράγρα¬ 
φο 1 εδαφ. α’ και β’. 

Άρθρο 117 

(Άρθρο 117 π.δ. 92/1994) 

Λόγοι ένστασης 

1. Λόγοι ένστασης κατά του κύρους βουλευτικής εκλο¬ 
γής είναι: 

α) Έλλειψη νόμιμων προσόντων αυτών που ανακηρύ¬ 
χθηκαν βουλευτές ή αναπληρωματικοί βουλευτές ή νόμι¬ 
μο κώλυμα για την ανακήρυξή τους. 

β) Παράβαση του νόμου κατά τη διεξαγωγή της εκλο¬ 

γής. 

γ) Λάθος στην αρίθμηση των ψήφων. 

2. Οι λόγοι της ένστασης πρέπει να είναι ειδικοί και ορι¬ 
σμένοι. 

Εφόσον όμως αναφέρονται σε παράβαση του νόμου κα¬ 
τά τη διεξαγωγή της εκλογής ή σε λάθος στην αρίθμηση των 
ψήφων, πρέπει να προσδιορίζουν ειδικώς και τους λόγους, 
για τους οποίους ή προβαλλόμενη παράβαση ή το λάθος 
δημιουργεί αμφιβολίες, ως προς το αν και χωρίς αυτό, το 
συνολικό αποτέλεσμα της ψηφοφορίας θα ήταν το ίδιο. 

Άρθρο 118 

(Άρθρο 118 π.δ. 92/1994) 

Εκπλήρωση καθηκόντων βουλευτών, που προσβλήθηκε 
η ανακήρυξή τους 

Οι βουλευτές που ανακηρύχτηκαν από το πρωτοδικείο 
και ασκήθηκε ένσταση κατά της ανακήρυξής τους ενώ¬ 
πιον του κατά το άρθρο 100 του Συντάγματος Ανώτατου 


Ειδικού Δικαστηρίου, εκπληρώνουν μέχρι τη δημοσίευση 
της οριστικής απόφασης του Δικαστηρίου αυτού, τα κα¬ 
θήκοντα του βουλευτή και απολαμβάνουν όλα τα προνό¬ 
μια που ορίζονται στα άρθρα 61,62 και 48 παράγραφο 5 
του Συντάγματος. 

ΤΜΗΜΑΣΤ 

ΤΕΛΙΚΕΣ ΚΑΙ ΕΞΟΥΣΙΟΔΟΤΙΚΕΣ ΔΙΑΤΑΞΕΙΣ 

Άρθρο 119 

(Άρθρο 119 π.δ. 92/1994) 

Υπολογισμός προθεσμιών 

Γ ια τον υπολογισμό των προθεσμιών που καθορίζονται 
στη νομοθεσία για την εκλογή βουλευτών και αναφέρο- 
νται στο χρόνο πριν από την ψηφοφορία και σε σχέση με 
την ημέρα της ψηφοφορίας, δεν συνυπολογίζεται ούτε η 
ημέρα της ψηφοφορίας ούτε η ημέρα κατά την οποία 
προβλέπεται, κατά περίπτωση, η άσκηση της ενέργειας, 
από την οποία και αρχίζουν. Οι ίδιες προθεσμίες, καθώς 
και εκείνες που αρχίζουν από την ημέρα της προκήρυξης 
των εκλογών ή την κατά το άρθρο 31 παράγραφο 3 έναρ¬ 
ξη της προεκλογικής περιόδου, λήγουν πάντοτε τα μεσά¬ 
νυχτα της τελευταίας για ενέργεια ημέρας, ανεξάρτητα 
αν αυτή είναι αργία ή εξαιρέσιμη. 

Άρθρο 120 

(Άρθρο 120 π.δ. 92/1994) 

Διατάξεις που διατηρούνται σε ισχύ 

Κείμενες διατάξεις, αναφερόμενες σε θέματα που δεν 
ρυθμίζονται από το παρόν διάταγμα, διατηρούνται σε ι¬ 
σχύ. 

Άρθρο 121 

(Άρθρο 121 π.δ. 92/1994, όπως τροποποιήθηκε από το 
άρθρο 5 παρ. 41 ν. 2623/1998) 

Προμήθειες εκλογικών ειδών 

1. Για την προπαρασκευή και τη διεξαγωγή των εκλογών 
Εθνικής Αντιπροσωπείας, συμπεριλαμβανομένης και της 
γρήγορης συγκέντρωσης, έκδοσης και μετάδοσης των α¬ 
ποτελεσμάτων αυτών, η προμήθεια των μηχανημάτων για 
την κωδικοποίηση, λεξικογράφηση και εκτύπωση των ε¬ 
κλογικών καταλόγων, των αναγκαίων βιβλίων, εντύπων, 
σφραγίδων, ειδών γραφικής ύλης και παντός είδους λοι¬ 
πού υλικού, γίνεται με αποφάσεις του Υπουργού Εσωτε¬ 
ρικών, Δημόσιας Διοίκησης και Αποκέντρωσης. Με όμοι¬ 
ες αποφάσεις είναι δυνατό να ορίζεται: α) Η εκτέλεση κά¬ 
θε εκτυπωτικής ή άλλη εργασίας, β) η μίσθωση κάθε 
μεταφορικού μέσου αναγκαίου για τη διακίνηση προσω¬ 
πικού ή τη μεταφορά υλικού, γ) η χρησιμοποίηση εργατών 
και κάθε ειδικότητας τεχνικών και δ) η διενέργεια κάθε ερ¬ 
γασίας ή δαπάνης που εξυπηρετεί τους σκοπούς, που α- 
ναφέρονται στο πρώτο εδάφιο της παρούσας παραγρά¬ 
φου περιλαμβανομένης και της διαφώτισης και ενημέρω¬ 
σης των Ελλήνων και κοινοτικών εκλογέων μόνο για τη 
διαδικασία άσκησης του εκλογικού τους δικαιώματος, με 
τα μέσα μαζικής ενημέρωσης (τηλεόραση, ραδιόφωνο, ε¬ 
φημερίδες κ.λ,π.). Η διάταξη αυτή ισχύει από 21ης Φε¬ 
βρουάριου 1994. 

2. Όλες γενικά οι προμήθειες, εργασίες, μεταφορές και 
μισθώσεις, που αναφέρονται στην προηγούμενη παρά- 

γραφο, γίνονται με απευθείας ανάθεση και έγγραφη συμ¬ 
φωνία, κατά παρέκκλιση των περί δημοσίου λογιστικού και 
περί προμηθειών του Δημοσίου διατάξεων, καθώς και από 
κάθε άλλη διάταξη, σύμφωνα με όσα ορίζονται με τις κατά 
τα παραπάνω αποφάσεις του Υπουργού Εσωτερικών, Δη¬ 
μόσιας Διοίκησης και Αποκέντρωσης, για την έκδοση των 
οποίων δεν απαιτείται εξουσιοδότηση ή έγκριση κάποιας 
άλλης αρχής. Οι μισθώσεις μεταφορικών μέσων γιατη δια¬ 
κίνηση προσώπων ή τη μεταφορά εκλογικού υλικού, ενερ- 
γούνται κατά παρέκκλιση των διατάξεων του ν.δ. 
2396/1953 «περί κανονισμού χρήσεως και κινήσεως αυτο¬ 
κινήτων οχημάτων του Δημοσίου κ.λ.π.» και των κατ’ εξου¬ 
σιοδότηση αυτών εκδιδομένων αποφάσεων του Πρωθυ¬ 
πουργού ή του εξουσιοδοτημένου από αυτόν Υπουργού. 

Με τις κατά τα παραπάνω αποφάσεις του Υπουργού Ε¬ 
σωτερικών, Δημόσιας Διοίκησης και Αποκέντρωσης ορί¬ 
ζονται και τα απαιτούμενα δικαιολογητικά για κάθε πλη¬ 
ρωμή. 

3. Οι διατάξεις των προηγουμένων παραγράφων εφαρ¬ 
μόζονται και από τους νομάρχες, σε όσες περιπτώσεις με¬ 
ταβιβάζονται σ' αυτούς πιστώσεις για την αντιμετώπιση 
δαπανών για τους σκοπούς της παραγράφου 1. 

4. Οι διατάξεις του άρθρου αυτού ισχύουν και για την 
διεξαγωγή δημοτικών και κοινοτικών εκλογών, καθώς και 
για κάθε άλλη εκδήλωση της λαϊκής ετυμηγορίας. 

Άρθρο 122 

(Άρθρο 122 π.δ. 92/1994) 

Εκλογικοί κατάλογοι νέων ενοριών 

Σε όσους δήμους και κοινότητες οι εκλογικοί κατάλογοι 
είναι συνταγμένοι κατ’ ενορίες, είναι δυνατό για κάθε νέα 
ενορία που ιδρύθηκε ή που θα ιδρυθεί να συντάσσεται ί¬ 
διος εκλογικός κατάλογος. Επίσης ίδιος εκλογικός κατά¬ 
λογος είναι δυνατό να συντάσσεται για ενορίες, που πε¬ 
ριλαμβάνονται σε περισσσότερους από ένα δήμο. Με α¬ 
πόφαση του Υπουργού Εσωτερικών, Δημόσιας Διοίκησης 
και Αποκέντρωσης καθορίζονται οι λεπτομέρειες για την 
εφαρμογή του παρόντος άρθρου. 

Άρθρο 123 

(Άρθρο 123 π.δ. 92/1994, όπως τροποποιήθηκε από το 
άρθρο 5 παρ. 42 ν. 2623/1998) 

Ειδικές αποζημιώσεις 

1. Για την αντιμετώπιση των έκτακτων αναγκών, κατά 
την προπαρασκευή και διεξαγωγή των βουλευτικών εκλο¬ 
γών, τη συγκέντρωση, μετάδοση και έκδοση των αποτε¬ 
λεσμάτων, είναι δυνατόν με απόφαση του Υπουργού Ε¬ 
σωτερικών, Δημόσιας Διοίκησης και Αποκέντρωσης να 
συγκροτούνται ειδικά συνεργεία από υπαλλήλους της Κε¬ 
ντρικής Υπηρεσίας του Υπουργείου Εσωτερικών, Δημό¬ 
σιας Διοίκησης και Αποκέντρωσης, του Εθνικού Τυπο¬ 
γραφείου και από υπαλλήλους αρμοδιότητας του πρώην 
Υπουργείου Εσωτερικών, που υπηρετούν στις Περιφέρει¬ 
ες και στις Νομαρχιακές Αυτοδιοικήσεις και από τον απο¬ 
λύτως αναγκαίο αριθμό υπαλλήλων άλλων υπηρεσιών ή 
των οικείων, κατά περίπτωση, δικαστηρίων και δήμων και 
κοινοτήτων με καταβολή ειδικής αποζημίωσης που καθο¬ 
ρίζεται με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομικών. 
Η αποζημίωση αυτή καταβάλλεται εφόσον βεβαιώνεται 
προσφορά πραγματικής εργασίας. 


2. Η συγκρότηση των συνεργείων, που προβλέπονται 
στην προηγούμενη παράγραφο, καθώς και ο τρόπος κα¬ 
ταβολής της αποζημίωσης, καθορίζονται κάθε φορά με α¬ 
πόφαση του Υπουργού Εσωτερικών, Δημόσιας Διοίκησης 
και Αποκέντρωσης. 

3.0 Υπουργός Εσωτερικών, Δημόσιας Διοίκησης και Α¬ 
ποκέντρωσης μπορεί, κάθε φορά, να προσλαμβάνει για 
τους σκοπούς που αναφέρονται στην παρ. 1 μέχρι πενή¬ 
ντα ιδιώτες, με καταβολή ειδικής αποζημίωσης, που κα¬ 
θορίζεται με απόφασή του. 

4. Με αποφάσεις του Υπουργού Εσωτερικών, Δημόσιας 
Διοίκησης και Αποκέντρωσης μπορεί να καθορισθεί η κα¬ 
ταβολή ειδικής αποζημίωσης: 

α) στους δικαστές και δημόσιους υπαλλήλους, μέλη της 
Ανωτάτης Εφορευτικής Επιτροπής, στον γραμματέα και 
στους υπαλλήλους που ορίζονται για την γραμματειακή ε¬ 
ξυπηρέτησή της, 

β) στους υπαλλήλους του Ανωτάτου Ειδικού Δικαστηρί¬ 
ου του άρθρου 100 του Συντάγματος, που απασχολού¬ 
νται για την αντιμετώπιση των αυξημένων υπηρεσιακών α¬ 
ναγκών του Δικαστηρίου κατά την περίοδο της εκδίκασης 
των ενστάσεων κατά του κύρους των εκλογών, 

γ) σε δικαστικούς και εισαγγελικούς λειτουργούς, για 
την έκτακτη απασχόλησή τους σε εκλογικής φύσης εργα¬ 
σίες κατά την εκλογική περίοδο, 

δ) για κάθε τυχόν άλλη εκλογικής φύσης έκτακτη εργα¬ 
σία. 

5. Οι υπουργικές αποφάσεις, που προβλέπονται από τις 
διατάξεις του άρθρου αυτού, εκδίδονται κατά παρέκκλι¬ 
ση από κάθε άλλη γενική ή ειδική διάταξη. 

6. Οι αποζημιώσεις του άρθρου αυτού, πλην αυτών που 
καταβάλλονται σε ιδιώτες, θεωρούνται ως έξοδα κίνη¬ 
σης. 

7. Οι διατάξεις του άρθρου αυτού εφαρμόζονται ανά¬ 
λογα και κατά τη διενέργεια δημοτικών και κοινοτικών ε¬ 
κλογών, καθώς και κάθε άλλης εκδήλωσης της λαϊκής ε¬ 
τυμηγορίας. 

Άρθρο 124 

(Άρθρο 124 π.δ. 92/1994) 

Αρμοδιότητες Νομάρχη Αθηνώνγια την προπαρασκευή 
και διενέργεια εκλογών 

Ο Νομάρχης Αθηνών είναι αρμόδιος για την προπαρα¬ 
σκευή και διενέργεια των εκλογών Εθνικής Αντιπροσω¬ 
πείας, καθώς και για κάθε άλλη εκδήλωση της λαιϊκής ε¬ 
τυμηγορίας σε όλους του δήμους και κοινότητες της πε¬ 
ριφέρειας των τεσσάρων νομαρχιών του νομού Αττικής 
που συστάθηκαν με το άρθρο 31 του ν. 1599/1986. 

Άρθρο 125 

(Άρθρο 125 π.δ. 92/1994) 

Εξουσιοδοτική διάταξη 

Με προεδρικά διατάγματα, που εκδίδονται με πρόταση 
του Υπουργού των Εσωτερικών, Δημόσιας Διοίκησης και 
Αποκέντρωσης καθορίζονται οι αναγκαίες λεπτομέρειες 
για την εκτέλεση των διατάξεων του διατάγματος αυτού. 
Όσον αφορά στις διατάξεις του τέταρτου τμήματος του 
δεύτερου βιβλίου του διατάγματος αυτού τα παραπάνω 
προεδρικά διατάγματα εκδίδονται με πρόταση του Υ¬ 
πουργού της Δικαιοσύνης. 

Άρθρο 126 

(Άρθρο 126 π.δ. 92/1994) 

Οι διατάξεις της παραγράφου 2 του άρθρου 8 και των πα¬ 
ραγράφων 1 εδαφ. α’ και 3 εδάφιο τρίτο του άρθρου 10 του 
παρόντος, ισχύουν από 1ης Απριλίου 1985 και αφορούν αι¬ 
τήσεις εκλογέων που υποβάλλονται για την εγγραφή, μετα¬ 
γραφή ή διόρθωση στοχείων σε εκλογικούς καταλόγους. 

Άρθρο 127 

(Άρθρο 128 π.δ. 92/1994, όπως αντικαταστάθηκε από το 
άρθρο 5 παρ. 43 ν. 2623/1998) 

Πρόσληψη έκτακτου προσωπικού 
Το έκτακτο προσωπικό οποιοσδήποτε ειδικότητας που ττρο- 
βλέπεται από τις διατάξεις της παραγράφου 2 του άρθρου 25, 
τηςπεριπτώσεωςγ’της παραγράφου 1 του άρθρου 121, καθώς 
καιιης παραγράφου 3του άρθρου 123 προσλαμβάνεται με σύμ¬ 
βαση εργασίας ιδιωτικού δικαίου ορισμένου χρόνου, κατά πα¬ 
ρέκκλιση από κάθε γενική ή ειδική διάταξη που ισχύει κάθε φορά 
για τις προσλήψεις στο Δημόσιο. 

Άρθρο 128 

(Άρθρο 129 π.δ. 92/1994) 

Ταχυδρομικά και τηλεφωνικά τέλη υποψηφίων βουλευτών 
Με κοινή απόφαση των Υπουργών Εσωτερικών, Δημό¬ 


σιας Διοίκησης και Αποκέντρωσης και Μεταφορών και Ε¬ 
πικοινωνιών ρυθμίζονται τα τέλη που καταβάλλουν οι υ¬ 
ποψήφιοι βουλευτές προς τα Ελληνικά Ταχυδρομεία και 
τον Οργανισμό Τηλεπικοινωνιών Ελλάδος, για τη διακίνη¬ 
ση του προεκλογικού υλικού και τις τηλεφωνικές συνδια¬ 
λέξεις, από την ημέρα προκήρυξης των βουλευτικών ε¬ 
κλογών μέχρι τη διενέργειά τους. 

Η απόφαση εκδίδεται ύστερα από εισήγηση διακομμα¬ 
τικής επιτροπής, που αποτελείται από έναν εκπρόσωπο 
κάθε κόμματος της Βουλής και από το γενικό γραμματέα 
του Υπουργείου Μεταφορών και Επικοινωνιών ως πρόε¬ 
δρο της και συγκροτείται με απόφαση του Υπουργού Με¬ 
ταφορών και Επικοινωνιών. 

Στην Υπουργό Εσωτερικών, Δημόσιας Διοίκησης και Α¬ 
ποκέντρωσης αναθέτουμε τη δημοσίευση και εκτέλεση 
του διατάγματος αυτού. 

Αθήνα, 19 Μαρτίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

